A.Vijayaraghavan criticizing PSC candidates strike പിഎസ്‌സി ഉദ്യോഗാര്‍ത്ഥികള് നടത്തുന്ന സമരത്തെ വിമര്‍ശിച്ച് എ. വിജയരാഘവന്\nപിഎസ്‌സി ഉദ്യോഗാര്‍ത്ഥികള് നടത്തുന്ന സമരത്തെ വിമര്‍ശിച്ച് എ. വിജയരാഘവന്\nസെക്രട്ടേറിയറ്റിന് മുന്നില് പിഎസ്‌സി ഉദ്യോഗാര്‍ത്ഥികള് നടത്തുന്ന സമരത്തെ വിമര്‍ശിച്ച് സിപിഐഎം സംസ്ഥാന സെക്രട്ടറി എ. വിജയരാഘവന്. ഇല്ലാത്ത ഒഴിവില് ആളെ നിയമിക്കണം എന്നാണ് സമരക്കാരുടെ ആവശ്യം. ഇത് പ്രയോഗികമായ ആവശ്യമല്ല. തൊഴില് ഇല്ലായ്മ രൂക്ഷമാക്കിയത് കോണ്‍ഗ്രസിന്റെ നടപടികളാണെന്നും വിജയരാഘവന് ആരോപിച്ചു.\nഅതേസമയം, സെക്രട്ടേറിയറ്റിന് മുന്നില് അസാധാരണ സമരനീക്കവുമായി പിഎസ്‌സി ഉദ്യോഗാര്‍ത്ഥികള് രംഗത്ത് എത്തി. ഉദ്യോഗാര്‍ത്ഥികള് മുട്ടിലിഴഞ്ഞു പ്രതിഷേധിച്ചു. പ്രതിഷേധിക്കുന്നതിനിടെ കുഴഞ്ഞുവീണ സമരക്കാരെ ആശുപത്രിയിലേക്ക് മാറ്റി. നീതി ലഭിക്കും വരെ സമരത്തില് നിന്ന് പിന്നോട്ടില്ലെന്ന നിലപാടിലാണ് ഉദ്യോഗാര്‍ത്ഥികള്.\nഎല്‍ജിഎസ് റാങ്ക് പട്ടികയുടെ കാലാവധി സര്‍ക്കാര് നീട്ടില്ല. മന്ത്രിസഭാ യോഗത്തില് ഉദ്യോഗാര്‍ത്ഥികളുടെ ആവശ്യം പരിഗണിച്ചില്ല. തസ്തിക നീട്ടുന്നതോ ലിസ്റ്റിലുള്ളവരുടെ നിയമനം വേഗത്തിലാക്കുന്നതോ ആയി ബന്ധപ്പെട്ട തീരുമാനങ്ങളൊന്നും മന്ത്രിസഭാ യോഗം എടുത്തില്ല. വിവിധ വകുപ്പുകളില് പത്ത് വര്‍ഷം പൂര്‍ത്തിയാക്കിയ താത്കാലിക ജീവനക്കാരെ സ്ഥിരപ്പെടുത്താന് മന്ത്രിസഭ യോഗം അനുമതി നല്‍കി. താത്ക്കാലിക ജീവനക്കാരെ സ്ഥിരപ്പെടുത്തുമ്പോള്, ആ തസ്തിക പിഎസ്‌സിക്ക് വിട്ടതല്ലെന്ന് ഉറപ്പ് വരുത്തണമെന്ന് യോഗത്തില് മുഖ്യമന്ത്രി നിര്‍ദേശം നല്‍കി. നിലവിലുളള റാങ്ക് ലിസ്റ്റുകളില് നിന്ന് നിയമനം നല്‍കാനുളള ഒഴിവുകള് ഉണ്ടോയെന്ന് പരിശോധിക്കാനും മുഖ്യമന്ത്രിയുടെ നിര്‍ദേശം. അതിനിടെ, സംസ്ഥാനത്ത് വിവിധയിടങ്ങളില് പ്രതിപക്ഷ യുവജന സംഘടനകളുടെ പ്രതിഷേധം തുടരുകയാണ്.\nStory Highlights – A.Vijayaraghavan criticizing PSC candidates strike\nRead more on: A vijayaraghavan | psc | psc rank list


ഇറാനിലും ഇറാഖിലും ശക്തമായഭൂചലനം; മരണം 160 ക‍ഴിഞ്ഞു; കുവൈത്തിലും അബുദാബിയിലും തുടര്‍ചലനങ്ങള് – Kairali News | Kairali News Live l Latest Malayalam News\nഇറാനിലും ഇറാഖിലും ശക്തമായഭൂചലനം; മരണം 160 ക‍ഴിഞ്ഞു; കുവൈത്തിലും അബുദാബിയിലും തുടര്‍ചലനങ്ങള്\nഇറാഖിലുണ്ടായ ശക്തമായഭൂചലനത്തില്160 ലേറെ പേര് മരിച്ചതായി റിപ്പോര്‍ട്ട്. ബാഗ്ദാദില് നിന്ന് 250 കിലോമീറ്റര് അകലെയുള്ള സുലൈമാനിയയാണ് പ്രഭവകേന്ദ്രം. റിക്ടര് സ്‌കെയിലില് 7.3 തീവ്രത രേഖപ്പെടുത്തിയ ഭൂചലനമാണുണ്ടായത്.\nMagnitude 6+ earthquakes in the Middle East region since 1970. Today’s M7.2 Iran-Iraq border earthquake seems to be the largest in that region foralong time. This area is no stranger though to moderate-sized earthquakes (M4-5.5). pic.twitter.com/tB5M4ueoYk\n— Stephen Hicks (@seismo_steve) November 12, 2017\nതര്‍ക്കത്തിനിടെ പ്രവാസി ഇന്ത്യക്കാരനെ സുഹൃത്ത് കുത്തിക്കൊന്നു\nകുവൈത്ത്, അബുദാബി, തുര്‍ക്കി, ലെബനാന് എന്നിവിടങ്ങളിലും തുടര്‍ചലനങ്ങള് അനുഭവപ്പെട്ടു. ഷാര്‍ജയിലും ദുബായിലും ഇതിന്റെ പ്രകമ്പനമുണ്ടായി. പ്രാദേശിക സമയം രാത്രി ഒന്‍പതരയോടെയാണ് കുവൈത്തിന്റെ വിവിധഭാഗങ്ങളില് ഭൂചലനം അനുഭവപ്പെട്ടത്. ആളപായം ഇതുവരെ റിപ്പോര്‍ട്ട് ചെയ്തിട്ടില്ല.\nകുവൈത്തിലെ സാല്‍മിയ, ഫര്‍വാനിയ, മങ്ങഫ്, അബ്ബാസിയ, മഹബുള്ള തുടങ്ങി എല്ലാ ജനവാസ മേഖലകളിലും ചലനം അനുഭവപ്പെട്ടു. രണ്ടു തവണകളിലായി ഉണ്ടായ ഭൂചലനത്തില് കെട്ടിടങ്ങളില് നല്ല തോതിലുള്ള ഇളക്കം അനുഭവപ്പെട്ടു. പരിഭ്രാന്തരായ ജനങ്ങള് താമസ സ്ഥലങ്ങളില് നിന്നും റോഡുകളിലേക്കും മൈതാനങ്ങളിലേക്കും ഇറങ്ങിയോടി. കുടുംബമായും കമ്പനി ക്യാമ്പുകളിലും താമസിക്കുന്നവര് മണിക്കൂറുകളോളം പുറത്ത് തന്നെ നില്‍ക്കുകയായിരുന്നു.\nഭൂമികുലുക്കത്തില് രാജ്യത്ത് അപകടങ്ങളോ നാശനഷ്ടങ്ങളോ റിപ്പോര്‍ട്ട് ചെയ്തിട്ടില്ലെന്നും ജനങ്ങള് പരിഭ്രാന്തരാകേണ്ടതില്ലെന്നും ഫയര് സര്‍വീസ് ഡയറക്ടറേറ്റ് അറിയിച്ചു.


മറയൂരില് ഓറഞ്ച് വിളവെടുപ്പു കാലം | Malayalasree\nമറയൂരില് ഓറഞ്ച് വിളവെടുപ്പു കാലം\nPosted on: Friday, Dec 19, 2014 01:52 hrs IST\nമറയൂര്: മഴനിഴല് ഭൂമികയിലെ പച്ചവിരിച്ച തോട്ടങ്ങളില് ഇതു ഓറഞ്ച് വിളവെടുപ്പ് കാലം. മധുരമൂറുന്ന ഓറഞ്ച് പഴങ്ങള് വിളഞ്ഞ് കിടക്കുന്നത് വിനോദ സഞ്ചാരികളുടേയും മനം കുളിര്‍പ്പിക്കുന്നു. പെരുമല, കാന്തല്ലൂര്, ഗുഹനാഥപുരം, വേട്ടക്കരന് കോവില് തുടങ്ങിയ പ്രദേശങ്ങളിലാണ് വ്യാപകമായി ഓറഞ്ച് പാകമായിരിക്കുന്നത്. വിളവെടുപ്പ് ആരംഭിച്ചെങ്കിലും ശരാശരിയില് താഴെയുള്ള വിലയാണ് കര്‍ഷകര്‍ക്ക് ലഭിക്കുന്നത്. ഒരു കിലോ ഗ്രാം ഓറഞ്ചിന് 20 രൂപ മാത്രമാണുള്ളത്. ജാഫ്‌ലില്, സാത്‌ഗുഡി ഇനത്തില് പെട്ട ഓറഞ്ചുകളാണ്.അഞ്ചുനാട്ടില് കൃഷി ചെയതുവരുന്നത്. പ്രദേശത്ത നാടന് ഓറഞ്ചില് ബഡ് ചെയ്‌താണ് കാന്തല്ലൂരില് കൃഷി നടത്തുന്നത്.\nഓറഞ്ചു നഗരമായ നാഗ്‌പൂരില് നിന്നു തൈകള് എത്തിച്ചാണ് കൃഷി നടത്തുന്നത്. ഒരേക്കറില് പതിനഞ്ച് അടി അകലത്തില് ഭൂമിയുടെ ചരിവ് അനുസരിച്ച് 250 മുതല് 300 ചെടികള് വരെ നട്ട് പിടിപ്പിക്കാന് സാധിക്കും. ചാണകം മാത്രമാണ് ഇവിടെ വളമായി ഉപയോഗിച്ചു വരുന്നത്. നവംബര് -ഡിസംബര് മാസങ്ങളാണ് പ്രധാനമായും കാന്തല്ലൂരിലെ വിളവെടുപ്പ് സീസണ്, തെങ്കാശി- ബംഗളൂരു തുടങ്ങിയ അന്യ സംസ്‌ഥാനങ്ങളില് നിന്നും പെരുമ്പാവൂരില് നിന്നുമാണ് പ്രധാനമായും കച്ചവടക്കാര് വാങ്ങാന് എത്തുന്നത്. പ്രതികൂല കാലാവസ്‌ഥ കാരണമാണ് വില കുറവെന്ന് കച്ചവടക്കാര് പറയുന്നു.\nനാടന് ഓറഞ്ചുകള് നട്ടു കഴിഞ്ഞ് മൂന്ന് വര്‍ഷത്തിനുള്ളില് പഴങ്ങള് ലഭിച്ചു തുടങ്ങും. ആദ്യ പത്ത് വര്‍ഷം വരെ ചെടിയില് നിന്നും ശരാശരി 20 കിലോ വിളവും പത്ത് വര്‍ഷത്തിനു ശേഷം 50 കിലോഗ്രാമിലധികം വിളവും ലഭിക്കുമെന്ന് കാന്തല്ലൂരിലെ ഓറഞ്ച് തോട്ടം ഉടമയായ ചങ്ങനാശേരി സ്വദേശികളായ ജോസ് അഗസ്‌റ്റിനും ബാല സുബ്രമണ്യവും പറയുന്നു. വര്‍ഷങ്ങള്‍ക്ക് മുമ്പ് തന്നെ ഓറഞ്ച് കാന്തല്ലൂരില് വിളയുന്നുണ്ടെങ്കിലും വ്യാവസായിക അടിസ്‌ഥാനത്തില് കൃഷി ആരംഭിച്ചിട്ട് അഞ്ചുവര്‍ഷമേ ആയുള്ളൂ. കഴിഞ്ഞ എല്.ഡി.എഫ് ഭരണകാലത്ത് ഒരു വീട്ടില് ഒരു ഫലവൃക്ഷത്തൈ എന്ന പദ്ധതി നടപ്പാക്കിയതിന്റെ ഭാഗമായാണ് കാന്തല്ലൂരില് ഇത്തരം കൃഷികള് ശ്രദ്ധ നേടിയത്.\nകൊളോണിയല് ഭരണകാലത്ത് മൂന്നാര് കേന്ദ്രീകരിച്ചിരുന്ന യൂറോപ്യന്‍മാരാണ് മറയൂര് മലനിരകളിലും ഓറഞ്ച് ആദ്യമായി എത്തിച്ചത്. വില കുറവാണെങ്കിലും ഓറഞ്ച് തോട്ടങ്ങള് കാണാന് എത്തുന്ന വിനോദ സഞ്ചാരികള് മോഹ വില നല്‍കി വാങ്ങുന്നത് കര്‍ഷകര്‍ക്ക് ആശ്വാസമാണ്. മറയൂര്,കാന്തല്ലൂര്, ചട്ടമൂന്നാര് എന്നിവടങ്ങളില് നിന്നായി മൂന്നര ടണ് ഓറഞ്ചാണ് ശരാശരി പ്രതി വര്‍ഷ ഉല്‍പ്പാദനം.


തീക്കുനി ഉത്തരാധുനികം, പവിത്രന് തീക്കുനി പർദ്ദ\nകത്തിയ പച്ചമരങ്ങള് വീണ്ടും തളിര്‍ത്തപ്പോള്\nഓരോ ദിവസവും നമ്മെ ജീവിതം ചിലതു പഠിപ്പിക്കുന്നുണ്ട്. എന്താവണം എങ്ങിനെയാവണം എന്തെല്ലാം നേടണം അങ്ങിനെ പലതും. എന്നാല് ജീവിതം തരുന്ന ഉള്‍വിളികള്‍ക്ക് കാതോര്‍ത്ത് ആ പാഠങ്ങള് തിരിച്ചറിഞ്ഞാല് പിന്നെ ജീവിതം ശിഥിലമാകുന്ന അവസ്ഥകള്‍പോലും തരണം ചെയ്യാം. പക്ഷേ അതിന് ഒരു കാര്യംകൂടി നാം അറിയേണ്ടതുണ്ട്. സ്വന്തം കഴിവ് തിരിച്ചറിയണം, അതിനെ പോഷിപ്പിക്കണം. മനുഷ്യജീവിതത്തില് എല്ലാവര്‍ക്കും ഒരുപോലെ നേരിടേണ്ടിവരുന്നവയാണ് പ്രശ്‌നങ്ങള്. അവ പലര്‍ക്കും പല രൂപത്തിലായിരിക്കും എന്നു മാത്രം. അങ്ങനെ നരകവാരിധിയില്‍നിന്നും നീന്തി കരപറ്റിയ ചിലരുണ്ട് ഉത്തമോദാഹരണങ്ങളായി, മനസ്സലിയിക്കുന്ന ജീവിതാനുഭവങ്ങളുടെ കയ്പുനീര് കുടിച്ചവര് കവി പവിത്രന് തീക്കുനിയെപ്പോലെ….\nഒരുനാളില് മലയാള കവിതാലോകത്ത് പെട്ടെന്നു കറുത്ത മഷിയില് പതിഞ്ഞ പേരല്ല പവിത്രന് തീക്കുനി എന്ന കവിയുടേത്. അനുഭവങ്ങളുടെ ഉലയില് ഉരുകിത്തിളച്ചാണ് പവിത്രനെന്ന കവി ജനിച്ചത്. പവിത്രന്റെ ജീവിതത്തെ അടുത്തുകാണുമ്പോള് കാണാനാകും അതിന്റെ വരികള്‍ക്കപ്പുറത്തെ ആഴവും പവിത്രതയും.\nജീവിതം കത്തിത്തുടങ്ങിയ ഘട്ടത്തിലാണ് പവിത്രന് തീക്കുനി എഴുത്തിലേക്കുവരുന്നത്. പവിത്രന്റെ വാക്കുകളില് പറഞ്ഞാല് ‘തിക്താനുഭവങ്ങള് നിറഞ്ഞ ശപിക്കപ്പെട്ട ബാല്യ കാലത്തിനൊടുവില്’. അച്ഛനുമമ്മയും ജീവിച്ചിരിക്കുമ്പോള്‍ത്തന്നെ പവിത്രന് അനാഥ നായിത്തീര്‍ന്നു. പവിത്രനെ ഒന്‍പതു വയസ്സുവരെ അമ്മ വളര്‍ത്തി. അച്ഛന് എന്നയാള് ആ അര്‍ത്ഥത്തില് അദ്ദേഹത്തിന്റെ ജീവിതത്തിലേ ഇല്ലായിരുന്നു. ‘തെരുവിലലയുന്ന ഭ്രാന്തിന്റെ മടുപ്പിക്കുന്ന സങ്കടകരമായ ഓര്‍മ്മയാണ് അച്ഛന്’. അമ്മയുടെ വഴിവിട്ട ജീവിതത്തില് പ്രതിഷേധിച്ച് ഒന്‍പതാം വയസ്സില് പവിത്രന് തന്റെ ഗ്രാമമായ തീക്കുനിയില്‍നിന്നും നാടുവിട്ടു കണ്ണൂരിലേക്ക്. ഒന്‍പതു വയസ്സുള്ള ആ നാലാം ക്ലാസ്സുകാരനില് അന്നൊരു നിഷേധി ജനിച്ചിരുന്നുവെന്ന് പവിത്രന്!\nപച്ച അയല കടിച്ചുതിന്നുന്നതാണ് അച്ഛനെക്കുറിച്ച് എനിക്കുള്ള ഓര്‍മ്മ എന്ന് ഒരിക്കല് പവിത്രന് തീക്കുനി എഴുതിയിട്ടുണ്ട്. തന്റെ അനാഥത്വം എന്നും അദ്ദേഹത്തെ വേദനിപ്പിച്ചിരുന്നു. കാരണം അദ്ദേഹത്തിന്റെ അച്ഛനുമമ്മയും ഇന്നും ജീവിച്ചിരിക്കുന്നു.\nനാടുവിട്ട പവിത്രന് കണ്ണൂരിലെ ഒരു ഹോട്ടലില് പണിക്കാരനായി രണ്ടു വര്‍ഷം. പിന്നെ തിരികെവന്നു പഠനം തുടര്‍ന്നു. എഴുത്തുകാരനാവും മുന്‍പ് കല്ലേറുകൊണ്ട് പരിഹസിക്കപ്പെട്ടൊരു കഥാപാത്രമായിരുന്നു പവിത്രന്; തെരുവിലലയുന്ന ഭ്രാന്തന്റെ മകന്. നാടുവിട്ട് തിരികെവന്ന് പഠനം തുടങ്ങിയ പവിത്രന് ഏഴാം ക്ലാസ്സ് മുതല് മീന് വില്‍പനക്കാരനായി. പവിത്രന് കൊട്ടക്കണക്കിന് ഉപ്പിലയും തേക്കിലയും മീന് പൊതിയാന് മാര്‍ക്കറ്റിലെത്തിക്കുമ്പോള് അവര് 50 പൈസ കൊടുത്തു. കൂടെ അല്പം മീനും. ലോകത്തിലെ ഏറ്റവും നല്ല മനുഷ്യര് എന്നത് പവിത്രനെ സംബന്ധിച്ചിടത്തോളം ചന്തയിലെ മീന്‍കാരായിരുന്നു. സ്‌കൂളില് പോകാന് അവര് പണം കൊടുത്തു. ഉടുക്കാന് വസ്ത്രം വാങ്ങി നല്‍കി. മീന് വില്പനക്കാര് പവിത്രന്റെ ലോകത്ത് ദൈവതുല്യരായ കാലം.\n10-ാം ക്ലാസ്സുവരെ ഹോട്ടലിലെ പണിക്കാരനായിരുന്നു പവിത്രന്. പഠനത്തിന്റെ ഇടവേളകളില് പവിത്രന് അവിടെ തൊഴിലാളിയായി. വട്ടോലിയിലെ ആ ഹോട്ടലില് തന്നെയായിരുന്നു താമസവും. അക്കാലത്ത് പവിത്രന് രണ്ട് പണികള് പഠിച്ചെടുത്തു. ബാര്‍ബര് പണിയും കല്ലുവെട്ടും. പിന്നെ മൊകേരി ഗവ. കോളേജില് പി.ഡി.സി.ക്കുചേര്‍ന്നു. അന്നും പവിത്രന് തലചായ്ക്കാനിടമില്ലാത്ത വിദ്യാര്‍ത്ഥിയും തൊഴിലാളിയുമായിരുന്നു. അന്നൊക്കെ കവിതയെഴുത്തിനെ കണ്ടിരുന്നത് ഒരാശ്വാസമായിട്ടാണ്. ബി.എ.യ്ക്ക് മാഹി ഗവ. കോളേജില് എത്തിയ പവിത്രനെ കാത്തിരുന്നത് സാഹചര്യങ്ങള് മനസ്സിലാക്കാന് കഴിവുള്ള നല്ല അദ്ധ്യാപകരാണ്. വത്സലന് പാദുശ്ശേരി, കെ.പി. മോഹനന്, എസ്.എസ്. ശ്രീകുമാര് എന്നിവര്. അവര് പവിത്രന് അന്നവും പുസ്തകവും നല്‍കി- ഏതാണ്ടതേ കാലയളവിലാണ് ചന്ദ്രിക ആഴ്ചപ്പതിപ്പില് ആദ്യ കവിത അടിച്ചുവരുന്നത്. ‘റോസാപ്പൂവും മെഴുകുതിരിയും’. ബി.എ. പൂര്‍ത്തിയാക്കാനാവാതെ പിന്നെയും പവിത്രന്റെ മേല് വിധിയുടെ വിളയാട്ടം തുടങ്ങി. പ്രായം തികഞ്ഞ പെങ്ങളായിരുന്നു അന്ന് തടസ്സം. അവള് പ്രണയിച്ച യുവാവിനെത്തന്നെ അവള്‍ക്ക് വിവാഹം കഴിച്ചുകൊടുക്കേണ്ടിവന്നു അന്ന് പവിത്രന്. പിന്നീട് തീക്കുനി വിട്ടു, പിന്നെ മീന്‍കാരന്റെ വേഷത്തിലായി ജീവിതം. നാട്ടിലെ കുണ്ടനിടവഴികളില് തെരുവിന്റെ വിശാലതകളില് തെങ്ങിന്‍കള്ള് മണക്കുന്ന, നാടന് പാട്ടു പൂക്കുന്ന വഴികളില് പവിത്രന് എന്ന കവിയായ മീന്‍കാരന് കച്ചവടത്തിനു സൈക്കിളും ബക്കറ്റുമായി ഇറങ്ങി. പക്ഷേ അരാജകത്വവും പട്ടിണിയും വിട്ടൊഴിഞ്ഞില്ല.\nഇരുപത്തിനാലാം വയസ്സില് വിവാഹിതനായ പവിത്രന്റെ ജീവിതം ഏറെക്കാലം നാടോടിയുടേതിനു സമമായി. കേരളത്തിന്റെ മുക്കിലും മൂലയിലും താമസിച്ചു. ഭാര്യ ശാന്ത ദുരിതപര്‍വ്വതത്തിലും പവിത്രനു കൂട്ടായി. ഒരു മകളും മകനുംകൂടി പിറന്നതോടെ അരക്ഷിതാവസ്ഥ എന്നത് നിത്യസംഭവമായി. പിടിച്ചുനില്‍പ്പിനൊടുവിലൊരു തിരുവോണദിവസം പവിത്രന് കുടുംബത്തോടൊപ്പം മരണത്തിന്റെ റെയില്‍വേ ട്രാക്കിലെത്തി. കുട്ടികളെ അരികിലുറക്കി കിടത്തി പവിത്രനും ശാന്തയും മരണത്തെ പുല്‍കാന് കാത്തിരിക്കേ മകന് തൊണ്ട നനയ്ക്കാന് വെള്ളം ചോദിച്ചു. പവിത്രനിലെ പിതാവുണര്‍ന്നു, പിടഞ്ഞ ഹൃദയത്തോടെ ഭാര്യയെയും മക്കളെയും പാളത്തില്‍നിന്നും എഴുന്നേല്പിച്ചു. ഉറക്കെ കൂവിക്കൊണ്ട് തീവണ്ടി പാഞ്ഞുപോയി. അന്ന് അതുവരെ വിറ്റുപോകാതിരുന്ന ആദ്യപുസ്തകം ‘മുറിവുകളുടെ വസന്തം’ ഏതോ ഒരു സുഹൃത്ത് വാങ്ങി, 50 രൂപ നല്‍കി. പിന്നെ ഭാര്യയെയും മക്കളെയും കൂട്ടി പവിത്രന് ചെങ്ങന്നൂര്‍ക്ക് പോന്നു. പട്ടിണിയും കുത്തഴിഞ്ഞുപോയ ജീവിതവും കവിയെ ഏറെ വേദനിപ്പിച്ചുകൊണ്ടേയിരുന്നു. ഏറെ കയ്പുനീര് കുടിച്ച കവിക്ക് ഇരുട്ടില് ആശ്വാസമായി ‘കത്തുന്ന പച്ചമരങ്ങള്‍ക്കിടയിലൂടെ’ എന്ന കവിതാ സമാഹാരത്തിന് കേരള സാഹിത്യ അക്കാദമി അവാര്‍ഡ് 2005-ല് ലഭിച്ചു. പവിത്രന് തീക്കുനി എന്ന കവിയെ അതോടെ ലോകമറിഞ്ഞുതുടങ്ങി. അന്നും വടകരയ്ക്കടുത്ത ആയഞ്ചേരിയിലെ ചന്തയില് മീന് വില്പനക്കാരനായിരുന്നു കവി.\nജീവിത പരിസരമാണ് കവിതയുടെ ഊര്‍ജം\nഒരിക്കല് പവിത്രനൊരു എഴുത്തുകിട്ടി. കവി സച്ചിദാനന്ദന്റെ കത്ത്. ജീവിതവുമായി ബന്ധപ്പെട്ടതൊന്നും കവിതയ്ക്കന്യമല്ല എന്നതായിരുന്നു അതിന്റെ ഉള്ളടക്കം. ആ ഉപദേശം അന്വര്‍ത്ഥമാക്കുന്നവിധമാണ് പവിത്രന്റെ കവിതകള്. ജീവിത കഷ്ടപ്പാടുകളും പകയും വിദ്വേഷവും തൊഴില്‍രാഹിത്യവുമെല്ലാം നമ്മുടെ ആധുനിക കവികള് ഒട്ടൊക്കെ ആവിഷ്‌കരിച്ചിട്ടുണ്ടെങ്കിലും പവിത്രന്റെ കവിത വ്യത്യസ്തമായൊരു അസ്തിത്വത്തിന്റെ വേറിട്ട മാതൃകയായി നില്‍ക്കുകയാണ്, കാരണം പലരും കാണാത്ത, കണ്ടാല്‍ത്തന്നെ കാണാത്തപോല് നടിക്കുന്ന തെങ്ങിന്‍കള്ള് മണക്കുന്ന നാടന്‍പാട്ടു പൂക്കുന്ന വഴികളും, സങ്കടവും സന്തോഷവും ഒരേ സഞ്ചിയിലിട്ട്, ഉച്ചനേരത്തെത്തുന്ന തപാല്‍ക്കാരന്റെ സാധാരണ വഴികളിലൂടെ, തന്റെ സ്വന്തം ചുറ്റുപാടുകളിലൂടെയുമാണ് പവിത്രന്റെ സഞ്ചാരം. പക്ഷേ ഈ സഞ്ചാരിയെ ഏറെ വൈകിയാണ് പുറംലോകമറിഞ്ഞതെന്നു പറയുന്നതാവും ശരി. മാതൃഭൂമിയില് കവിതകളയച്ച് പ്രസിദ്ധീകരിച്ചുവരാന് 10 വര്‍ഷം കാത്തിരുന്നു കവി.\nതന്റെ ജീവിതാനുഭവങ്ങള് പവിത്രനെ എഴുതിച്ചു. ആ എഴുത്ത് വേദനകളില് സംഹാരിയായി. കെട്ടിച്ചുവിട്ട പെങ്ങള് വിവാഹവും പ്രണയവും തകര്‍ന്നു വീട്ടിലെത്തി കുഞ്ഞിനേയുമേന്തി. പിന്നെയും അവരെ വിവാഹം ചെയ്തയച്ചു കവി. ഈ ദുരിതങ്ങള്‍ക്കിടയില് അച്ഛനെ ഒപ്പം കൂട്ടാന് ശ്രമിച്ചെങ്കിലും മനസ്സിന്റെ കണക്കുകള് പിണഞ്ഞുപോയ അയാള് വരാന് കൂട്ടാക്കിയില്ല. ഒടുവില് പെരിന്തല്‍മണ്ണയിലെ അനാഥാലയത്തില് എത്തി ആ ഭ്രാന്തന് ജന്മം. തെരുവിനേക്കാള് നല്ലതല്ലേ തലചായ്ക്കാനിടം എന്ന ചിന്തയും നിസ്സഹായതയും അച്ഛന് അനാഥനാണെന്ന് എഴുതി നല്‍കേണ്ട അവസ്ഥയുണ്ടാക്കി. ഏറെ അലച്ചിലിനൊടുവില് കവി കുടുംബസമേതം മുന്‍പ് വടകരയ്ക്കടുത്ത ആയഞ്ചേരിയില് സ്ഥിരവാസമുറപ്പിച്ചു. ടൗണില്‍നിന്നും പല വഴികളിലൂടെ വീട്ടിലെത്താവുന്ന വിധത്തിലൊരിടത്തൊരു വീടുവച്ചു. അങ്ങനെയിരിക്കെ വീടുവെക്കാന് എടുത്ത ലോണ് പെരുകി, ജപ്തിയുടെ ഭീഷണി വന്നു. പവിത്രന് ജപ്തി എന്ന കവിത എഴുതി. കലാകൗമുദി അത് പ്രസിദ്ധപ്പെടുത്തി. ഫേസ്ബുക്ക് വഴി പലരും അറിഞ്ഞു സഹായിച്ചു. അങ്ങനെ വീട് തിരികെ കിട്ടി.\nഎത്രപേരെ പ്രണയിച്ചിട്ടുണ്ട്? ഈയൊരു ചോദ്യം തീക്കുനിയോടു ചോദിച്ചാല് അദ്ദേഹം പറയുന്നും; ഏകദേശം അറുപതോളം പേരെ എന്ന്. എഴുത്തുജീവിതത്തിലെ പവിത്രന് തീക്കുനിയുടെ പ്രണയങ്ങള് ചില കുറിപ്പിലൂടെ, ചില ഫോണ്‍വിളികളിലൂടെ സംഭവിക്കുന്നതാണ്. ആ പ്രണയങ്ങള് എഴുതാന് വേണ്ടി മാത്രമാണ്. ഒരു ഉല്‍പ്രേരകമാണ് ഇത്തരം പ്രണയങ്ങള്. അവ കാലാകാലമുള്ള പ്രണയങ്ങളുമല്ല. ചിലത് ദിവസങ്ങള്. ഏറിയാല് ചിലത് 1-2 വര്‍ഷങ്ങള്. ”ഇതിനെ പ്രണയമെന്നു വിളിക്കാമോ എന്നറിയില്ല. പക്ഷേ ഞാന് ഇതിനെ പ്രണയമെന്നു വിളിക്കുന്നു” എന്ന് കവി പവിത്രന് തീക്കുനി. കുടുംബനാഥനായ പവിത്രന് ഭാര്യ ശാന്തയെയാണ് പ്രണയിക്കുന്നത്. പണ്ട് മീന്‍വിറ്റ കാലത്തുമുണ്ടായിരുന്നു മീന്‍വഴിയിലെ പ്രണയം. ഒരു ഒന്‍പതാം ക്ലാസ്സുകാരി 18 വയസ്സുവരെ പവിത്രനുമായി പ്രണയത്തിലായിരുന്നു. പ്രായപൂര്‍ത്തിയായപ്പോള് അവളോട് പിരിഞ്ഞുപോകാന് കവി പറഞ്ഞു. പവിത്രന്റെ വീട്ടില് സംസാരിച്ചിരിക്കുമ്പോള് തന്റെ അവസാന പ്രണയവും പവിത്രന് വെളിപ്പെടുത്തി. കഴിഞ്ഞ മാസം വരെ ഒരു യുവ തമിഴ് കവയിത്രിയുമായി പ്രണയത്തിലായിരുന്നു പവിത്രന്. ഒന്നര വര്‍ഷം നീണ്ടുനിന്നു ആ പ്രണയം. പവിത്രന്റെ പ്രണയത്തിനു പ്രായപരിധിയില്ല. 55 വയസ്സുള്ള ടീച്ചര്‍വരെ അതില്‍പെടുന്നു.\nBy സിറിള് രാധ് എന്.ആര്\nPublished on സില്‍വര്‍ലൈന് സെപ്റ്റംബര് – ഒക്‌റ്റോബര് 2012 Volume7Issue 2\nചില തത്ത്വശാസ്ത്ര വിചാരങ്ങള്\nമക്കളെ റോഡ് സൈഡ് കൗണ്‍സലിങ്ങിന് വിടണോ? November 3, 2018\nയു ടേണ് July 20, 2018


ഇരയെ അപമാനിക്കാനുള്ള സഭാനീക്കത്തിനെതിരേ പ്രത്യക്ഷ സമരവുമായി സേവ് അവര് സിസ്റ്റേഴ്‌സ് ; പി സി ജോര്‍ജിനെതിരേ ഒപ്പുശേഖരണം നടത്തി സ്പീക്കര്‍ക്ക് സമര്‍പ്പിക്കും\nTue Jan 22 2019 12:39:18 GMT+0530 (IST)\nകൊച്ചി: ലൈംഗിക പീഡനത്തിനിരയായ കന്യാസ്ത്രീയെ വീണ്ടും സഭ അപമാനിക്കാന് ശ്രമിക്കുന്നുവെന്ന് ആരോപിച്ച് പ്രത്യക്ഷ സമരവുമായി സേവ് അവര് സിസ്റ്റേഴ്‌സ് (എസ്ഒഎസ്) ആക്ഷന് കൗണ്‍സില് രംഗത്ത്. പീഡനത്തിനിരയായ കന്യാസ്ത്രീക്കെതിരേയും സമരം നടത്തിയ മറ്റ് കന്യാസ്ത്രീകള്‍ക്കെതിരേയും തെറ്റിദ്ധാരണ പരത്തി വിശ്വാസികളെ തിരിച്ചുവിടാനുള്ള നീക്കം നടക്കുന്നതായി എസ്ഒഎസ് ഭാരവാഹികള് ആരോപിച്ചു.\nബിഷപ്പുമാരും രാഷ്ട്രീയക്കാരും ഫ്രാങ്കോ മുളയ്ക്കലിനെ ജയിലില് സന്ദര്‍ശിക്കുന്നത് കേസ് അട്ടിമറിക്കപ്പെടാനുള്ള സാധ്യതകളിലേക്കാണ് വിരല് ചൂണ്ടുന്നതെന്ന് എസ്ഒഎസിന്റെ നേതൃത്വത്തില് കൊച്ചിയില് ചേര്‍ന്ന സ്ത്രീസംഗമം ആശങ്ക രേഖപ്പെടുത്തി. ഈ ഘട്ടത്തിലാണ് പ്രതിഷേധ സമരത്തിന്റെ രണ്ടാംഘട്ടമെന്ന നിലയില് കന്യാസ്ത്രീകളെ തന്നെ മുന്‍നിര്‍ത്തി പ്രക്ഷോഭം ആരംഭിക്കുന്നതെന്നും സ്ത്രീകൂട്ടായ്മ വ്യക്തമാക്കി. എറണാകുളം ചില്‍ഡ്രന്‍സ് പാര്‍ക്കില് എസ്ഒഎസ് സംഘടിപ്പിച്ച സ്ത്രീസംഗമ വേദിയിലാണ് രണ്ടാംഘട്ട സമരം പ്രഖ്യാപിച്ചത്. മാധ്യമങ്ങളിലൂടെയും പൊതുവേദികളിലും കന്യാസ്ത്രീ കളെ മോശക്കാരാക്കി നിരന്തരം പ്രസ്താവന നടത്തുന്ന പി സി ജോര്‍ജിനെ ഉപരോധിക്കാനും എസ്ഒഎസ് തീരുമാനിച്ചു. ജോര്‍ജിനെ പോലുള്ള നിയമസഭാംഗങ്ങള് പരസ്യമായി സ്ത്രീവിരുദ്ധ പ്രസ്താവനകള് നടത്തുന്നത് അവസാനിപ്പിക്കാ ന് സ്പീക്കറും സര്‍ക്കാരും ഇടപെടണമെന്നും എസ്ഒഎസ് ആവശ്യപ്പെട്ടു. പി സി ജോര്‍ജിനെതിരേ കുറ്റപത്രം തയ്യാറാക്കി സംസ്ഥാനവ്യാപകമായി ഒപ്പുശേഖരണം നടത്തി നിയമസഭാ സ്പീക്കര്‍ക്ക് സമര്‍പ്പിക്കാനും യോഗം തീരുമാനിച്ചു. ഇതിനു പുറമേ സംസ്ഥാനത്തിന്റെ വിവിധ കേന്ദ്രങ്ങളില് ജനജാഗ്രതാ സദസ്സുകളും പ്രതിഷേധ ധര്‍ണകളും സംഘടിപ്പിക്കും. ബിഷപ്പിനെ മഹത്വവല് ക്കരിച്ച് കേസ് അട്ടിമറിക്കാന് സഭാനേതൃത്വം ഇടപെടുകയാണെങ്കില് വീണ്ടും കന്യാസ്ത്രീകളെ തെരുവിലിറക്കി സമരം ചെയ്യാനും എസ്ഒഎസ് തീരുമാനിച്ചു.\nക്രിസ്തീയ സഭകളെയും ക്ഷേത്രങ്ങളെയുമൊക്കെ നയിക്കുന്നത് സവര്‍ണ വരേണ്യ ബോധമാണെന്ന് സമരപ്രഖ്യാപന വേദിയില് എഴുത്തുകാരി പ്രഫ. സാറാ ജോസഫ് പറഞ്ഞു. സവര്‍ണ വരേണ്യബോധം ആത്യന്തികമായി സ്ത്രീവിരുദ്ധവും പാര്‍ശ്വവല്‍ക്കരിക്കപ്പെട്ടവര്‍ക്ക് എതിരെയുമാണ്. സ്ത്രീകളുടെ സംഘടിത ശക്തിക്കു മാത്രമേ ഈ ബോധത്തെ മറികടക്കാന് കഴിയൂ എന്നും അവര് അഭിപ്രായപ്പെട്ടു. ഫ്രാങ്കോ മുളയ്ക്കലിനെ അറസ്റ്റ് ചെയ്തതുകൊണ്ട് മാത്രം കന്യാസ്ത്രീക്ക് നീതി ലഭിക്കുമെന്ന് കരുതുന്നില്ല. പ്രതി ശിക്ഷിക്കപ്പെടുന്നതുവരെ കരുതല് ഉണ്ടായിരിക്കണമെന്നും അവര് പറഞ്ഞു. കേരളത്തിലെ സ്ത്രീകള് നീതിക്കു വേണ്ടി നടത്തുന്ന സമരങ്ങള് അന്തിമഘട്ടത്തില് അട്ടിമറിക്കപ്പെടുന്നതാണ് സമീപകാല ചരിത്രമെന്ന് മുഖ്യപ്രഭാഷണം നടത്തിയ കെ അജിത പറഞ്ഞു. എസ്ഒഎസ് കണ്‍വീനര് ഫാ. അഗസ്റ്റിന് വട്ടോളി, കെ കെ രമ, പ്രഫ. പി ഗീത, കെ വി ഭദ്രകുമാരി, പ്രഫ. കുസുമം ജോസഫ്, സിസ്റ്റര് ടീന സംസാരിച്ചു.


പനി അടങ്ങുന്നില്ല: ഇന്നലെ ഏഴ് മരണം\nSaturday, 24 June 2017 7.42 PM IST Kaumudi Sites\nഒന്നാം പേജ് / കേരളം / പൊതുവാർത്ത PRINT THIS PAGE പനി അടങ്ങുന്നില്ല: ഇന്നലെ ഏഴ് മരണം\nJune 20, 2017, 12:28 am തിരുവനന്തപുരം: ശമനമില്ലാതെ തുടരുന്ന പനി ഇന്നലെ ഏഴ് പേരുടെ ജീവനെടുത്തു. മരണമടഞ്ഞവരിൽ കൂടുതലും ചെറുപ്പക്കാരാണ്. കഴിഞ്ഞ രണ്ട് ദിവസങ്ങളിൽ 11 പനി മരണമാണ് സർക്കാരിന്റെ ഔദ്യോഗിക കണക്ക്. ഇതിൽ ഏഴു പേരും 50 വയസിൽ താഴെയുള്ളവരാണ്.\nഡെങ്കിപ്പനി ബാധിച്ച് മരിച്ച ആറ് പേരിൽ പാലക്കാട് ഒങ്ങല്ലൂർ സ്വദേശികളായ 10 വയസുകാരി ഐഷാ സനയും 31 കാരൻ ബഷീറും തിരുവനന്തപുരം മീനാങ്കൽ സ്വദേശി ബിന്ദുവും (41) പാലക്കാട് ചാലിശേരി സ്വദേശി ഷീബയും (47) ഉൾപ്പെടുന്നു. എലിപ്പനി മരണത്തിൽ തൃശൂർ കരളം സ്വദേശി 20 വയസുകാരി പ്രിയയും ഉൾപ്പെടുന്നു. എച്ച് 1 എൻ 1 പിടിപെട്ട് മരിച്ച രണ്ടു പേർ എറണാകുളം പല്ലാരിമംഗലം സ്വദേശി മഞ്ജു സന്ദീപും (25) തിരുവനന്തപുരം മിതൃമ്മല സ്വദേശി അരുൺ കുമാറുമാണ് (39).\nപാലക്കാട് സ്വദേശി പ്രഭാവതി (63), തിരുവനന്തപുരം വെമ്പായം സ്വദേശി ഷാഹുൽ ഹമീദ് (65) എന്നിവർ ഡെങ്കി ബാധിച്ചും കോഴിക്കോട് മൊകേരി സ്വദേശി അശോക് (55) എലിപ്പനി ബാധിച്ചും മരിച്ചു. ബാലരാമപുരം സ്വദേശി മുഹമ്മദ് ബഷീറും (65) ഇന്നലെ പനി ബാധിച്ച് മരിച്ചു.\nഇന്നലെ മാത്രം സർക്കാർ ആശുപത്രികളിൽ 22,896 പേരാണ് പനിപിടിച്ചെത്തിയത്. ഇതിൽ 682 പേരെ അഡ്‌മിറ്റാക്കി. ഡെങ്കിപ്പനി സംശിക്കുന്ന 711 പേരിൽ 183 പേർക്ക് ഡെങ്കി സ്ഥിരീകരിച്ചു. ഇന്നലെയും തിരുവനന്തപുരം ജില്ലയിലാണ് ഏറ്റവും കൂടുതൽ പനി റിപ്പോർട്ട് ചെയ്തത്. 202 പേർക്ക് ഡെങ്കി സംശയിക്കുന്നു. 89 പേർക്ക് ഡെങ്കി സ്ഥിരീകരിച്ചു. എച്ച് 1 എൻ 1 ഇന്നലെ ഒമ്പത് പേർക്ക് സ്ഥിരീകരിച്ചു.\n സർക്കാരിന്റെ കണക്ക്\nപനി ബാധിച്ചവർ: 12,12,241\nഡെങ്കി ബാധിച്ചവർ: 7,165\nഎലിപ്പനി ബാധിച്ചവർ: 645\nഎച്ച് 1 എൻ 1 ബാധിച്ചവർ: 791


ICC Cricket World Cup Bangladesh team list Complete squad:'തോല്‍ക്കാന് മനസില്ലാത്തവര്'; പത്തി വിടര്‍ത്തി ആടാന് ബംഗ്ലാദേശ്\nഏഷ്യാ കപ്പില് ഒറ്റക്കൈയ്യില് ബാറ്റ് ചെയ്ത തമീം ഇക്ബാല് ബംഗ്ലാദേശിന്റെ വീറും വാശിയും വിളിച്ചു പറയുന്നു\nUpdated: May 23, 2019 6:25:50 am\nICC Cricket World Cup Bangladesh Squad: ഇംഗ്ലണ്ട്, ഇന്ത്യ, ഓസ്‌ട്രേലിയ, ദക്ഷിണാഫ്രിക്ക, ഇവരെ പോലെ വമ്പന് താരങ്ങളോ ചരിത്രമോ പറയാനില്ലാത്തവരാണ് ബംഗ്ലാദേശുകാര്. കിരീട വിജയങ്ങളും ഇല്ല. പക്ഷെ ഇവരെല്ലാം ബംഗ്ലാദേശിനെ ഭയക്കണം. എത്ര വലിയ എതിരാളികളേയും വിറപ്പിക്കാന് മാത്രമല്ല പരാജയപ്പെടുത്താനും ഇന്ന് ബംഗ്ലാദേശിന് സാധിക്കും. ഇന്ത്യന് ഉപഭൂഖണ്ഡത്തില് നിലവിലെ സാഹചര്യത്തില് ഇന്ത്യ കഴിഞ്ഞാല് പിന്നെ ബംഗ്ലാദേശാണ് ഏറ്റവും അപകടകാരികള്. പാക്കിസ്ഥാനും ശ്രീലങ്കയുമൊക്കെ പഴയ പ്രതാപത്തിന്റെ നിഴലിലേക്ക് ചുരുങ്ങിയപ്പോള് സ്വന്തം നിഴല് മറ്റുള്ളവരുടെ മേല് വീഴ്ത്തിയവരാണ് ബംഗ്ലാദേശ്.\nAlso Read: ICC World Cup 2019: കരിബിയൻ കാറ്റിൽ ലോകകിരീടം വീഴ്ത്താൻ ഹോൾഡറും സംഘവും\nലോക ഒന്നാം നമ്പര് ഓള് റൗണ്ടറായ ഷാക്കിബ് അല് ഹസന് ഉണ്ടെങ്കിലും മറ്റ് ടീമുകളെ അപേക്ഷിച്ച് വലിയ താരങ്ങളില്ലെന്നതാണ് ബംഗ്ലാദേശിന്റെ സവിശേഷത. അതുകൊണ്ട് തന്നെ ഒരാളെ മാത്രം ആശ്രയിച്ച് അവര് കളിക്കുന്നില്ല. മൈതാനത്തിറങ്ങുന്ന പതിനൊന്ന് പേരും കടുവകളാണ്. തങ്ങളുടെ ടീമിന് വിജയമൊരുക്കാന് എതിരാളികളെ പതിനൊന്ന് പേരും ചേര്‍ന്ന് തന്നെ ആക്രമിക്കും. തന്നാലാകുന്നതും അതിനപ്പുറവും ചെയ്യുന്ന ഒരു സംഘമാണ് ബംഗ്ലാദേശ്.\nഓരോ താരങ്ങള്‍ക്കും തങ്ങളുടേതായ റോളുകളുണ്ട്. നായകന് മഷ്‌റഫെ മൊര്‍ത്താസയുടെ ക്യാപ്റ്റന്‍സി, വലിയ മത്സരങ്ങളില് ബാറ്റു കൊണ്ടും പന്തുകൊണ്ടും നിര്‍ണായകമായ ചലനം സൃഷ്ടിക്കുന്ന ഷാക്കിബ്, തമീം ഇക്ബാലിന്റെ ഉത്തരവാദിത്വം, മുസ്തഫിസൂര് റഹ്മാന്റെ ബോളിങ്. പ്രതിഭയും യുവത്വത്തിന്റെ ആവേശവും നിറഞ്ഞൊരു ടീമാണ് ബംഗ്ലാദേശ്.\nRead More: ICC Cricket World Cup 2019: ആരേയും തോല്‍പ്പിക്കും ആരോടും തോല്‍ക്കും; പ്രവചനാതീതം പാക്കിസ്ഥാന്\nലോകകപ്പിന് മുന്നോടിയായി നടന്ന ത്രിരാഷ്ട്ര പരമ്പരയിലെ ജയത്തിന്റെ ആത്മവിശ്വാസവും ബംഗ്ലാ കടുവകള്‍ക്കുണ്ട്. ന്യൂസിലാന്‍ഡില് തലനാരിഴയ്ക്ക് വലിയൊരു ദുരന്തത്തില് നിന്നും രക്ഷപ്പെട്ടവരാണ് ബംഗ്ലാദേശ് താരങ്ങള്. പലര്‍ക്കും കൗണ്‍സിലിങ്ങും മറ്റും വേണ്ടി വന്നു. എന്നാല് അതിനെയെല്ലാം അതിജീവിച്ചെത്തിയ ബംഗ്ലാദേശ് ത്രിരാഷ്ട്ര പരമ്പരയില് വിന്‍ഡീസിനേയും അയര്‍ലാന്‍ഡിനേയും തകര്‍ത്തെറിഞ്ഞാണ് ലോകകപ്പിലേക്ക് വരുന്നത്. വിന്‍ഡീസിനെ ഫൈനലിലടക്കം മൂന്ന് വട്ടം തോല്‍പ്പിച്ചു. കഴിഞ്ഞ വര്‍ഷം രണ്ട് ടെസ്റ്റ് മത്സരങ്ങളില്‍ഏറ്റുവാങ്ങിയ ദയനീയ പരാജയത്തിനുള്ള മറുപടിയായിരുന്നു ഏകദിനത്തിലെ ഈ വിജയം.\nകഴിഞ്ഞ ഏഷ്യാ കപ്പിലെ ഓര്‍മ്മകളും ബംഗ്ലാദേശിന് ആവേശം പകരുന്നതാണ്. ഇന്ത്യയോട് ഫൈനലില് പരാജയപ്പെട്ടെങ്കിലും തോല്‍വിയിലും തലയുയര്‍ത്തിയാണ് അവര് മടങ്ങിയത്. ഇന്ത്യയെ പോലൊരു ടീമിനെ മുട്ടിടിക്കാതെ, മുഖാമുഖം നേരിട്ടാണ് ബംഗ്ലാദേശ് പൊരുതിയത്. എതിരാളിയുടെ വലിപ്പം കണ്ട് പേടിക്കാതെ ടോപ്പ് ക്ലാസ് ക്രിക്കറ്റ് കളിക്കാന് സാധിക്കുന്ന ടീമായി ബംഗ്ലാദേശ് മാറിയിരിക്കുന്നുവെന്നതിന്റെ തെളിവാണ് ആ ഫൈനല്. ലിറ്റണ് ദാസിന്റെ സെഞ്ചുറിയും ഒറ്റക്കൈയ്യില് ബാറ്റ് ചെയ്ത തമീം ഇക്ബാലും ബംഗ്ലാദേശിന്റെ വീറും വാശിയും വിളിച്ചു പറയുന്നതാണ്. തോല്‍ക്കാന് മനസില്ലാത്തവന്റെ പോരാട്ട വീര്യത്തിന്റെ അടയാളമാണ് ബാറ്റേന്തിയ തമീമിന്റെ ആ കൈ.\nAlso Read: ICC World Cup 2019: അടിതെറ്റില്ലെന്നുറപ്പ്: അഫ്ഗാനിസ്ഥാൻ എത്തുന്നത് അട്ടിമറികൾക്ക്\n2007 ല് ഇതിഹാസങ്ങള് അണിനിരന്ന ഇന്ത്യയുടെ അഹങ്കാരത്തിനെ ചവുട്ടി നട്ടെല്ലൊടിച്ചവരായിരുന്നു ബംഗ്ലാദേശുകാര്. അവിടെ നിന്നും ഒരുപാട് മുന്നോട്ട് വന്നിരിക്കുന്നു ഇന്നത്തെ ബംഗ്ലാദേശ്. 2015 ലോകകപ്പിന് ശേഷം ഒമ്പത് ഏകദിന പരമ്പരകള് നേടി. ഇന്ത്യ, പാക്കിസ്ഥാന്, ദക്ഷിണാഫ്രിക്ക, സിംബാവെ, അഫ്ഗാനിസ്ഥാന് ടീമുകളെ തുടരെ തുടരെയുള്ള പരമ്പരകളിലാണ് പരാജയപ്പെടുത്തിയത്.\nRead More: ICC World Cup 2019: ‘ഇക്കുറിയില്ലെങ്കില് പിന്നൊരിക്കലുമില്ല’; കന്നി കീരിടം തേടി ക്രിക്കറ്റിന്റെ ഗോഡ് ഫാദേഴ്സ്\nകഴിഞ്ഞ പത്ത് കൊല്ലമായി ബംഗ്ലാദേശിന്റെ വളര്‍ച്ച മഷ്‌റഫെ, തമീം, ഷാക്കിബ്, മഹ്മദുള്ള, റഹീം എന്നീ താരങ്ങളുടെ കരുത്തിലാണ്. 10 വര്‍ഷത്തിലധികം ടീമിനെ ചുമലിലേറ്റിയ ഈ സംഘത്തിന്റെ അനുഭവ സമ്പത്തും സാഹചര്യത്തിന് ഒത്ത് ഉയരാനുള്ള മികവും മറ്റ് താരങ്ങള്‍ക്ക് മാതൃകയാണ്. തമീമും മുഷ്ഫിഖൂറും ഷാക്കിബുമാണ് ബാറ്റിങ് നിരയിലെ നെടുന്തൂണുകള്. ഷാക്കിബിന്റെ ബാറ്റും പന്തും ഒരുപോലെ ഉപകരിക്കുമെന്നത് ബംഗ്ലാദേശിന് പ്ലസ് പോയിന്റാണ്. പേസാണ് ടീമിന്റെ മറ്റൊരു കരുത്ത്. മുസ്തഫിസൂര് റഹ്മാന് നയിക്കുന്ന പേസ് നിര അപകടകാരികളാണ്. റൂബല് ഹൊസൈന്റെ യോര്‍ക്കറുകള് അവസാന ഓവറുകളില് എതിരാളികളെ വെള്ളം കുടിപ്പിക്കും. പക്ഷെ മധ്യനിരയിലൊരു പവര് ഹിറ്ററില്ലെന്നത് ബംഗ്ലാദേശിന് തിരിച്ചടിയാണ്. ഇന്ത്യയ്ക്ക് ഹാര്‍ദ്ദിക് പാണ്ഡ്യ മധ്യനിരയില് കൊണ്ടു വരുന്നത് പോലൊരു സ്‌ഫോടനാത്മകത ബംഗ്ലാദേശിന് അവകാശപ്പെടാനില്ല. ജൂണ് രണ്ടിന് ദക്ഷിണാഫ്രിക്കയ്‌ക്കെതിരെയാണ് ബംഗ്ലാദേശിന്റെ ആദ്യ മത്സരം.\nമഷ്‌റഫെ മൊര്‍ത്താസ (C), തമീം ഇക്ബാല്, ലിറ്റണ് ദാസ്, സൗമ്യ സര്‍ക്കാര്, മുഷ്ഫിഖൂര് റഹീം, മഹ്മദുള്ള, ഷാക്കിബ് അല് ഹസന്, മൊഹമ്മദ് മിഥുന്, സാബിര് റഹ്മാന്, മൊസദെക് ഹൊസൈന്, മുഹമ്മദ് സെയ്ഫുദ്ദീന്, മെഹ്ദി ഹസന്, റൂബല് ഹൊസൈന്, മുസ്തഫിസൂര് റഹ്മാന്, അബു ജയേദ്.\nBangladesh Cricket TeamCricket World Cup\nWeb Title: Icc cricket world cup bangladesh team list complete squad


അമേരിക്കയിൽ പരന്ന ഭൂമി സിദ്ധാന്തക്കാർ വർധിക്കുന്നു ! – Palathully\nby ജോസഫ് T December 2, 2017\nby ജോസഫ് T December 2, 2017 338 പേർ വായിച്ചു\nഎക്കണോമിസ്റ്റ് മീഡിയയുടെ ഒരു സമീപകാല റിപ്പോർട്ട് പ്രകാരം, ഫ്ലാറ്റ് മൂവ് പ്രസ്ഥാനത്തിൽ അമേരിക്കയുടെ താല്പര്യം വർദ്ധിച്ചുവരുന്നതായി കാണുന്നു .\nഭൂമിയുടെ ഉപരിതലത്തിൽ നിന്ന് നോക്കുമ്പോൾ എല്ലാം പരന്നതായി തോന്നുന്നു . അതിനാൽ അമേരിക്കക്കാർ നാസയുടെ തെളിവുകൾ എല്ലാം കള്ളമാണെന്നും കരുതുന്നു . സെപ്തംബറിൽ ബോബി റേ സിമ്മൺസ് ജൂനിയർ എന്നറിയപ്പെടുന്ന റാപ്പർ , ഭൂമിയിലെ വക്രത്തെ കണ്ടെത്തുന്നതിന് ഒരു GoFundMe പ്രചരണം ആരംഭിച്ചു. പിന്നീട് ഈ മാസം ആദ്യം നോർത്ത് കരോലിനയിൽ ചേർന്ന “ഫ്ലാറ്റ് യംഗ്സ്റ്റാർ” എന്ന ആദ്യത്തെ വാർഷിക ഫ്ലാറ്റ് എർത്ത് ഇന്റർനാഷണൽ കോൺഫറൻസിൽ അഞ്ഞൂറോളം പേര് പങ്കെടുത്തു .\nഭൂമി ആകാശത്തു തൂങ്ങിക്കിടക്കുന്ന ഒരു പരന്ന ഡിസ്ക്ക് മാത്രമാണെന്ന വാദം ശക്തിപ്പെട്ടത് (തുടങ്ങിയതല്ല ) 2013 മുതൽ ആണെന്ന് ദി എക്കണോമിസ്റ്റ് കണ്ടെത്തി. Google ട്രെൻഡ്സിൽ നിന്നുള്ള ഡാറ്റയെ അടിസ്ഥാനമാക്കിയാൽ കഴിഞ്ഞ രണ്ടു വർഷങ്ങളിൽ, “ഫ്ലാറ്റ് എർത്ത്” എന്നതിനായുള്ള തിരയലുകൾ ഇരട്ടിയേക്കാൾ കൂടുതലാണ്. Google ട്രെൻഡുകളിൽ നിന്ന് ലഭിച്ച വിവരങ്ങൾ പ്രകാരം, “പരന്ന ഭൂമി” എന്നതിനായുള്ള തിരയലുകൾ കഴിഞ്ഞ ഏതാനും വർഷങ്ങളായി മൂന്നിരട്ടിയേക്കാളും വർദ്ധിച്ചിരിക്കുന്നു! 2016 ജനുവരിയിൽ ഗൂഢാലോചന സിദ്ധാന്തത്തെക്കുറിച്ച് ബോബി റേ സിമ്മൺസ് ട്വീറ്റ് ചെയ്തപ്പോൾ, ഇത് പതിൻമടങ്ങു വർധിച്ചു .\nഒരു വർഷത്തിനുശേഷം എൻബിഎ കളിക്കാരൻ കെറി ഇർവിംഗ് ഇത് തന്നെ ആവർത്തിച്ചു . “ഇതൊരു ഗൂഢാലോചന സിദ്ധാന്തമല്ല,” ഇർവിംഗ് പറഞ്ഞു. “ഭൂമി പരന്നതാണ്.” സ്വയം വിശദീകരിക്കാൻ ശ്രമിച്ചപ്പോൾ, “പ്രത്യേക ഗ്രൂപ്പുകളെക്കുറിച്ചെല്ലാം” ഇർവിംഗ് സംസാരിച്ചു. ഭൂമി ഉരുണ്ടതാണെന്ന് നമ്മെ വിശ്വസിപ്പിക്കാൻ ഈ ഗ്രൂപ്പുകൾ ശ്രമിക്കുന്നു എന്നും പറഞ്ഞു . ഇത് പോലെ അപ പ്രമുഖരും ഇപ്പോൾ ഭൂമി പരന്നതാണെന്ന് പ്രസ്താവനകൾ തട്ടുന്നുണ്ടെന്ന് നമ്മുക്ക് കാണാൻ സാധിക്കും . കേരളത്തിലും പരന്ന ഭൂമി വാദത്തിനു വേരുകളുള്ള സ്ഥലമാണെന്ന് സോഷ്യൽ മീഡിയകൾ തിരഞ്ഞാൽ കാണാൻ സാധിക്കും . എന്നാൽ ഇക്കൂട്ടത്തിൽ വിദ്യാഭ്യാസമുള്ള ഒരു ശാസ്ത്രജ്ഞൻ പോലുമില്ലാത്തതാണ് ഏറെ രസകരം !\nക്രിസ്തുവും അർദ്ധ സഹോദരൻ യാക്കോബും തമ്മിലുള്ള ആശയപരമായ ഒരു സംഭാഷണം അടങ്ങിയ പുരാതന കോപ്റ്റിക് കൈയെഴുത്തു പ്രതികൾ കണ്ടെടുത്തു


അറസ്റ്റിലായ സ്മിതാം കസ്റ്റഡിയില് ഇരിക്കവെയാണ് കൊല്ലപ്പെടുന്നത്. ജയില്‍വളപ്പില് തന്നെയുള്ള കെട്ടിടത്തില് പാര്‍പ്പിച്ചിരുന്ന ഇയാള് ഗുരുതരമായ പരുക്കേറ്റാണ് മരണപ്പെട്ടത്.\nലൈംഗികബന്ധത്തില് ഏര്‍പ്പെടാന് വിസമ്മതിച്ച ഭാര്യയെ ശ്വാസംമുട്ടിച്ചും, അടിച്ചും കൊന്ന ഭര്‍ത്താവ് തായ്‌ലാന്‍ഡ് ജയിലില് ദുരബഹ സാഹചര്യത്തില് കൊല്ലപ്പെട്ടു. ബ്രിട്ടീഷുകാരനായ കെവിന് സ്മിതാം തായ് ഉബോണ് രാച്ചതാനി സെന്‍ഡ്രല് ജയിലില് മരിച്ച നിലയില് കണ്ടെത്തിയതായി ഫോറിന് & കോമണ്‍വെല്‍ത്ത് ഓഫീസ് സ്ഥിരീകരിച്ചു. നോട്ടിംഗ്ഹാം സ്വദേശിയാണ് 51കാരനായ സ്മിതാം. കഴിഞ്ഞ വര്‍ഷം ഏപ്രില് 15നാണ് ഇയാളുടെ ഭാര്യ 29കാരി കാന്ത്ര സ്മിതാം കൊല്ലപ്പെട്ടത്. ഈ കേസില് വിചാരണ കാത്ത് കഴിയവെയാണ് കെവിന് സ്മിതാം മരിച്ചത്.\nഈ ദമ്പതികള്‍ക്ക് രണ്ട് കുട്ടികളുണ്ട്. ഉബോണിലെ കാന്ത്രയുടെ രക്ഷിതാക്കള്‍ക്കൊപ്പമാണ് ഇവര് താമസിച്ചിരുന്നത്. സോംഗ്ക്രാന് ന്യൂഇയര് ആഘോഷങ്ങള്‍ക്ക് എത്തിയപ്പോഴാണ് സംഭവം. ഏപ്രില് 16ന് അയല്‍ക്കാരാണ് ബ്ലാങ്കെറ്റ് ഇട്ടുമൂടിയ നിലയില് യുവതിയുടെ മൃതശരീരം കണ്ടെത്തിയത്. ഭാര്യയെ അക്രമിച്ച് കൊലപ്പെടുത്തിയ ഭര്‍ത്താവ് മൃതദേഹം ബ്ലാങ്കറ്റ് ഉപയോഗിച്ച് മറച്ച ശേഷം തിരികെ പോയി കിടന്നുറങ്ങിയെന്നാണ് പോലീസ് വ്യക്തമാക്കുന്നത്.\nഅറസ്റ്റിലായ സ്മിതാം കസ്റ്റഡിയില് ഇരിക്കവെയാണ് കൊല്ലപ്പെടുന്നത്. ജയില്‍വളപ്പില് തന്നെയുള്ള കെട്ടിടത്തില് പാര്‍പ്പിച്ചിരുന്ന ഇയാള് ഗുരുതരമായ പരുക്കേറ്റാണ് മരണപ്പെട്ടത്. ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. എങ്ങിനെയാണ് പരുക്കേറ്റതെന്ന ചോദ്യത്തിന് ഇതുവരെ ഉത്തരമായിട്ടില്ല. ഈ ആഴ്ചയാണ് ഫോറിന് ഓഫീസ് ബ്രിട്ടീഷുകാരന്റെ മരണം സ്ഥിരീകരിച്ചത്. പ്രാദേശിക അധികൃതരുമായി സംഭവത്തില് ബന്ധപ്പെട്ട് വരികയാണെന്ന് വക്താവ് അറിയിച്ചു.\nപട്ടായയിലെ ബീച്ച് റിപ്പോര്‍ട്ടിലാണ് സ്മിതാമും ഭാര്യയും താമസിച്ചിരുന്നക്. ഫിറ്റ്‌നസ് വിദഗ്ധയായ കാന്ത്രക്ക് ഫേസ്ബുക്കില് വന്‍തോതില് ഫോളോവേഴ്‌സുണ്ട്. നഗ്‌നമാക്കപ്പെട്ട നിലയിലാണ് കാന്ത്രയുടെ മൃതദേഹം കിടന്നിരുന്നതെന്ന് പോലീസ് ഡെപ്യൂട്ടി ചീഫ് വെളിപ്പെടുത്തി. കൊലപാതകം നടത്തിയെന്ന് ഭര്‍ത്താവ് കുറ്റസമ്മതവും നടത്തി. എന്നാല് മരിക്കുമെന്ന് കരുതി ചെയ്തതല്ല സംഭവം. ഭര്‍ത്താവിന്റെ അടിയേറ്റ് വീടിന് പുറത്തേക്ക് ഓടിയ കാന്ത്ര വീഴുകയായും പരുക്കേറ്റ് കിടന്ന ഭാര്യയെ സഹായിക്കാന് നില്‍ക്കാതെ രോഷം പൂണ്ട സ്മിതാം ബ്ലാങ്കറ്റ് ഉപയോഗിച്ച് ശരീരം മൂടിയ ശേഷം തിരികെ പോകുകയുമായിരുന്നു.


MANJU WARRIER AND GROUP STRANDED IN HIMACHAL PRADESH | ഹിമാചലില് പ്രളയത്തില് കുടുങ്ങിയ മഞ്ജുവാര്യരും സംഘവും സുരക്ഷിതര്: ഭക്ഷണവും വെള്ളവും എത്തിച്ചു - Malayalivartha.com Widgets Magazine\nട്രംപ് വന്നപ്പോൾ കലാപമുണ്ടാക്കിയത് ശത്രു രാജ്യങ്ങളോ; ജയ് ശ്രീറാം വിളിക്കാത്തവരെ ആക്രമിക്കുന്നത് തങ്ങളുടെ അണികൾ അല്ലെന്ന് ബി ജെ പി കരുതുന്ന;. പോലീസ് ഒരു ഇടപെടലും നടത്തുന്നില്ല; രാത്രിയിലും കലാപം തുടരുന്ന സാഹചര്യം\n1984ലെ സിഖ് കലാപത്തിൻറെ സാഹചര്യം ഡല്‍ഹിയില് ആവര്‍ത്തിക്കാന് അനുവദിക്കരുത്; മുന്നറിയിപ്പുമായി  ഹൈക്കോടതി\nഹിമാചലില് പ്രളയത്തില് കുടുങ്ങിയ മഞ്ജുവാര്യരും സംഘവും സുരക്ഷിതര്: ഭക്ഷണവും വെള്ളവും എത്തിച്ചു\n20 AUGUST 2019 03:20 PM IST\nസിനിമാ ചിത്രീകരണസംഘത്തോടൊപ്പം ഹിമാചല് പ്രദേശില് എത്തിയ നടി മഞ്ജു വാരിയരും സംഘവും പ്രളയത്തില് കുടുങ്ങിയെങ്കിലും സുരക്ഷിതരാണെന്ന് ഹിമാചല് പൊലീസ് കമ്മിഷണര് അറിയിച്ചു. ഡല്‍ഹിയിലെ കേരളത്തിന്റെ പ്രത്യേക പ്രതിനിധി എ. സമ്പത്തും ഇക്കാര്യം സ്ഥിരീകരിച്ചു. ഹിമാചല് മുഖ്യമന്ത്രിയുമായും പൊലീസ് കമ്മിഷണറുമായും വിഷയം സംസാരിച്ചുവെന്നും മഞ്ജുവിനും സംഘത്തിനും ഭക്ഷണവും വെള്ളം എത്തിച്ചു നല്‍കിയെന്നും സമ്പത്ത് പറഞ്ഞു. കുടുങ്ങിയവരെ രക്ഷിക്കാന് രക്ഷാപ്രവര്‍ത്തകര് യാത്ര തിരിച്ചു. ഏകദേശം 20 കിലോമീറ്റര് നടന്നു വേണം അവിടെ എത്താന്. ഡോക്ടര്‍മാരും രക്ഷാ പ്രവര്‍ത്തസംഘത്തില് ഉണ്ട്. വൈകിട്ടോടെ ഇവരെ സുരക്ഷിത കേന്ദ്രത്തില് എത്തിക്കുമെന്ന് അറിയിച്ചു.\nസനല്‍കുമാര് ശശിധരന്റെ 'കയറ്റ'മെന്ന സിനിമയുടെ ചിത്രീകരണത്തിനായി മൂന്നാഴ്ച മുന്‍പാണ് ഇവര് ഹിമാചലിലെത്തിയത്. ഛത്രു എന്ന സ്ഥലത്താണ് ചിത്രീകരണം. കനത്ത മഴയും മണ്ണിടിച്ചിലും മൂലമാണ് നടി മഞ്ജു വാരിയരും സംവിധായകന് സനല് കുമാര് ശശിധരനും അടങ്ങുന്ന സിനിമാ ചിത്രീകരണസംഘം ഹിമാചലില് പ്രളയത്തില് കുടുങ്ങിയത്. ഭക്ഷണമടക്കം കിട്ടാത്ത സാഹചര്യമാണ് നിലവിലുണ്ടായിരുന്നത്. മഞ്ജു വാരിയര് സഹോദരന് മധു വാരിയരെ ഫോണില് അറിയിച്ചതാണിത്.\nഇവര് താമസിക്കുന്ന സ്ഥലത്ത് വിനോദസഞ്ചാരികള് അടക്കം 200 പേര് കുടുങ്ങിയിട്ടുണ്ടെന്ന് മധു വാരിയര് പറഞ്ഞു. രണ്ടു ദിവസത്തേക്കുള്ള ഭക്ഷണം മാത്രമേ അവശേഷിക്കുന്നുള്ളൂ. ഇന്റര്‍നെറ്റ്, ഫോണ് സൗകര്യങ്ങളൊന്നും കൃത്യമായി ലഭിക്കുന്നില്ല. കേന്ദ്രമന്ത്രി വി.മുരളീധരനെ വിവരമറിയിച്ചിട്ടുണ്ടെന്നും മധു പറഞ്ഞു.\nദിവസങ്ങളായി ഹിമാചല്‍പ്രദേശില് കനത്ത മഴ തുടരുകയാണ്. ഇതുവരെ 25 പേരാണ് മരിച്ചത്. അഞ്ഞൂറോളം പേര് പ്രളയ ബാധിത മേഖലകളില് കുടുങ്ങിക്കിടക്കുകയാണ്. 574 കോടി രൂപയുടെ നഷ്ടമുണ്ടായതായി സര്‍ക്കാര് വക്താവ് പറഞ്ഞു. 24 മണിക്കൂര് കൂടി മഴ തുടരുമെന്നാണ് കാലാവസ്ഥാ വകുപ്പിന്റെ പ്രവചനം.\nട്രംപ് വന്നപ്പോൾ കലാപമുണ്ടാക്കിയത് ശത്രു രാജ്യങ്ങളോ; ജയ് ശ്രീറാം വിളിക്കാത്തവരെ ആക്രമിക്കുന്നത് തങ്ങളുടെ അണികൾ അല്ലെന്ന് ബി ജെ പി കരുതുന്ന;. പോലീസ് ഒരു ഇടപെടലും നടത്തുന്നില്ല; രാത്രിയിലും കലാപം തുടരുന (6 minutes ago)\n1984ലെ സിഖ് കലാപത്തിൻറെ സാഹചര്യം ഡല്‍ഹിയില് ആവര്‍ത്തിക്കാന് അനുവദിക്കരുത്; മുന്നറിയിപ്പുമായി  ഹൈക്കോടതി (8 minutes ago)\nഉയരെ ഉയരെ; വാനിൽ പറന്നുയർന്ന് കൊച്ചുമിടുക്കർ (11 minutes ago)\nരാജ്യത്തെ ജനങ്ങളോട് സമാധാനം പാലിക്കുക എന്ന ആഹ്വാനവുമായി പ്രധാനമന്ത്രി നരേന്ദ്ര മോദി (15 minutes ago)\nസിസ്റ്റര് അഭയ കൊലക്കേസിലെ വിചാരണ നടപടികള് മൂന്നു മാസത്തേക്ക് നിര്‍ത്തി വയ്ക്കാന് ഹൈക്കോടതി (26 minutes ago)\nഅമിത്ഷാ പറഞ്ഞത് ആവര്‍ത്തിച്ച് ആപ്പ്;സ്ഥിതിഗതികള് ഭയപ്പെടുത്തുന്നു; സൈന്യത്തെ വിളിക്കണമെന്ന് കെജ്രിവാള്,ആഭ്യന്തര മന്ത്രാലയത്തിന് കത്ത് (30 minutes ago)\nഗജരാജരത്‌നം ഗുരുവായൂര് പത്മനാഭന് ചരിഞ്ഞു..... (34 minutes ago)\nസഹോദരിമാർ "സെറ്റപ്പ്" എന്ന് പാഷാണം.... വായടഞ്ഞ് സ്ത്രീസമത്വത്തിന്റെ പോരാളി ജസ്ല.....നിലപാടുകളുടെ നേതാവ് രഘുവും മിണ്ടിയില്ല....ബിഗ് ബോസ് ഹൗസിലെ സ്ത്രീവിരുദ്ധത ചർച്ചയാകുന്നു (38 minutes ago)\nഇന്ത്യയുടെ സര്‍ജിക്കല് സ്‌ട്രൈക്ക്; പാകിസ്ഥാന്റെ ക്രൂരതയ്ക്ക് തിരിച്ചടി പ്രതീക്ഷിച്ചവര്‍ക്ക് പന്ത്രണ്ട് ദിനങ്ങള്‍ക്കപ്പുറം ഇന്ത്യന് വ്യോമസേനയുടെ മറുപടി (52 minutes ago)


വന് നിക്ഷേപം സ്വീകരിച്ച് സൊമാറ്റോ; ടൈഗര് ഗ്ലോബല് മാനേജ്മെന്റ് 103 മില്യണ് ഡോളര് നിക്ഷേപിച്ചു, സൊമാറ്റോയുടെ മൂല്യം 3.40 ബില്യണ് ഡോളറായി ഉയര്‍ന്നു - Live Newage\nബെംഗളൂരു: ഭക്ഷ്യവിതരണ സാങ്കേതിക സ്റ്റാര്‍ട്ടപ്പായ സൊമാറ്റോ, ന്യൂയോര്‍ക്ക് ആസ്ഥാനമായുള്ള നിക്ഷേപ സ്ഥാപനമായ ടൈഗര് ഗ്ലോബല് മാനേജ്മെന്റില് നിന്ന് 103 ദശലക്ഷം ഡോളര് സമാഹരിച്ചു. റെഗുലേറ്ററി ഫയലിംഗ്സാണ് ഇക്കാര്യം അറിയിച്ചത്. കമ്പനിയുടെ സീരീസ്-ജെ ഫൈനാന്‍സിങ്ങിന്റെ ഭാഗമായാണിത്. ടൈഗര് ഗ്ലോബലിന്റെ ഇന്റര്‍നെറ്റ് ഫണ്ട് കഢ പ്രൈവറ്റ് ലിമിറ്റഡിനായി സൊമാറ്റോയുടെ 25,313 ക്ലാസ് ജെ4 മുന്‍ഗണനാ ഓഹരികള് അനുവദിച്ചു. ഓഹരിയൊന്നിന് 3,00,235 രൂപയെന്ന ഇഷ്യൂ വിലയിലാണ് ഇടപാട്.\nഗുരുഗ്രാം ആസ്ഥാനമായുള്ള ഭക്ഷ്യ വിതരണ സാങ്കേതിക സ്റ്റാര്‍ട്ടപ്പായ സൊമാറ്റോ, മാക്റിച്ചി ഇന്‍വെസ്റ്റ്മെന്റ്സ് പ്രൈവറ്റ് ലിമിറ്റഡില് നിന്ന് 62 മില്യണ് ഡോളര് ക്ലോസ് ചെയ്തിന് ഒരാഴ്ചയ്ക്ക് ശേഷമാണ് ടൈഗര് ഗ്ലോബലില് നിന്നുള്ള നിക്ഷേപമെന്നതും ശ്രദ്ധേയം. സിംഗപ്പൂരിലെ സ്റ്റേറ്റ് ഇന്‍വെസ്റ്റ്മെന്റ് വിഭാഗമായ തെമാസെക് ഹോള്‍ഡിംഗ്സിന്റെ യൂണിറ്റാണ് മാക്റിച്ചി ഇന്‍വെസ്റ്റ്മെന്റ്സ് പ്രൈവറ്റ് ലിമിറ്റഡ്. മാര്‍ച്ചില് കമ്പനി പസഫിക് ഹൊറൈസണ് ഇന്‍വെസ്റ്റ്മെന്റ് ട്രസ്റ്റില് നിന്ന് അഞ്ച് മില്യണ് ഡോളര് സമാഹരിച്ചു.\n2019-20 സാമ്പത്തിക വര്‍ഷത്തില് 293 മില്യണ് നഷ്ടം രേഖപ്പെടുത്തിയിട്ടുണ്ടെങ്കിലും പിന്നീട് വരുമാനം 394 മില്യണ് ഡോളറായി ഉയര്‍ന്നതായും ജൂലൈ ആദ്യവാരത്തില് സൊമാറ്റോ വ്യക്തമാക്കിയിരുന്നു. അടുത്ത 2-3 മാസങ്ങള്‍ക്കുള്ളില് വ്യാപാരം കൊവിഡ് പൂര്‍വ നിലയിലേക്ക് തിരിച്ചുവരുമെന്നും തങ്ങളുടെ ഏറ്റവും പുതിയ റിപ്പോര്‍ട്ടില് സൊമാറ്റോ വിലയിരുത്തി. നിലവില് തങ്ങളുടെ പ്ലാറ്റ്ഫോമിലെ 70 ശതമാനം റെസ്റ്റോറന്റുകളും ഭക്ഷണം വിതരണം ചെയ്യുന്നതായും സൊമാറ്റോ കൂട്ടിച്ചേര്‍ത്തു.


ഇരിക്കൂറിൽ ചിത്ര പ്രദർശനം സംഘടിപ്പിച്ചു - കണ്ണൂരാൻ വാർത്ത\nHome ഇരിക്കൂർ ഇരിക്കൂറിൽ ചിത്ര പ്രദർശനം സംഘടിപ്പിച്ചു\nഇരിക്കൂറിൽ ചിത്ര പ്രദർശനം സംഘടിപ്പിച്ചു\nകണ്ണൂരാൻ വാർത്ത March 09, 2022 ഇരിക്കൂർ,\nഇരിക്കൂർ : ഇരിക്കൂർ ഗവ:ഹയർ സെക്കന്ററി സ്കൂളിൽ എന്റെ കേരളം ചിത്ര പ്രദർശനം സംഘടിപ്പിച്ചു. വിവിധ മീഡിയകളിൽ കുട്ടികൾ വരച്ച അമ്പതിലേറെ ചിത്രങ്ങളാണ് പ്രദർശനത്തിൽ ഉണ്ടായിരുന്നത്.\nപ്രമുഖ ടെലിവിഷൻ അവതാരകനും കുരുക്ഷേത്ര സ്കൂൾ ഓഫ് ആർട്സ് ഫാക്കൽറ്റിയുമായ അഖിൽ രാജ് ഉദ്ഘാടനം ചെയ്തു. ഹെഡ്മിസ്ട്രസ് വി.സി ശൈലജ അധ്യക്ഷതവഹിച്ചു. ഏ.സി റുബീന, ഇ.പി ജയപ്രകാശ്, ടി.സുനിൽകുമാർ, കെ.പി സുനിൽകുമാർ , പി.കെ ബിജു എന്നിവർ ആശംസകൾ അർപ്പിച്ചു. കോഡിനേറ്റർ വി.സി.സീമ സ്വാഗതവും ഗീതിക വർമ്മ നന്ദിയും പറഞ്ഞു.


ഉപതെരഞ്ഞെടുപ്പ് ഒഴിവാക്കാന് ഭരണ, പ്രതിപക്ഷ ആലോചന\nഉപതെരഞ്ഞെടുപ്പ് ഒഴിവാക്കണമെന്ന ആവശ്യവുമായി സര്‍ക്കാര്\nസര്‍ക്കാരിന്‍റെ കാലാവധി തീരാന് മാസങ്ങള് മാത്രമാണ് ഇനി ബാക്കിയുള്ളത്.\n08 Sep, 2020 at 02:22 PM\nചവറ, കുട്ടനാട് ഉപതെരഞ്ഞെടുപ്പുകള് മാറ്റണമെന്ന ആവശ്യവുമായി സര്‍ക്കാര്. ഇക്കാര്യത്തില് പ്രതിപക്ഷ നിലപാട് അറിയാന് മുഖ്യമന്ത്രി രമേശ് ചെന്നിത്തലയുമായി ഫോണില് സംസാരിച്ചു. ഉപതെരഞ്ഞെടുപ്പ് മാറ്റുന്നെങ്കില് തദ്ദേശ തെരഞ്ഞെടുപ്പും മാറ്റണമെന്നാണ് പ്രതിപക്ഷ നിലപാട്.\nകോവിഡ് രോഗബാധ രൂക്ഷമായിരിക്കെ നാല് മാസത്തേക്ക് വേണ്ടി മാത്രം കോടികള് ചെലവാക്കി തെരഞ്ഞെടുപ്പ് നടത്തേണ്ടതില്ലെന്ന നിലപാടാണ് സര്‍ക്കാരിനുള്ളത്. അതിനോട് യോജിപ്പാണെങ്കിലും പരസ്യമായി ഇക്കാര്യം പറയുന്നതില് ഭരണ പ്രതിപക്ഷ മുന്നണികള് വിമുഖത കാട്ടുകയാണ്. പരാജയഭീതിയായി ഇത് വ്യാഖ്യാനിക്കുമോ എന്നാണ് ഇരു കൂട്ടരുടെയും ഭയം.\nഇതേ തുടര്‍ന്നാണ് സര്‍ക്കാര് ഇക്കാര്യത്തില് മുന്‍കൈ എടുത്തത്. തെരഞ്ഞെടുപ്പ് മാറ്റാന് കേന്ദ്ര തെരഞ്ഞെടുപ്പ് കമ്മീഷനെ സമീപിക്കുന്നതില് പ്രതിപക്ഷ നിലപാട് അറിയാന് മുഖ്യമന്ത്രി രമേശ് ചെന്നിത്തലയുമായി സംസാരിച്ചു. ഉപതെരഞ്ഞെടുപ്പ് മാറ്റുന്നെങ്കില് തദ്ദേശ തെരഞ്ഞെടുപ്പും മാറ്റണമെന്നാണ് പ്രതിപക്ഷത്തിന്‍റെ നിലപാട്. എന്നാല് രണ്ടിനേയും രണ്ടായി കാണണമെന്നാണ് എല്‍ഡിഎഫ് വ്യക്തമാക്കുന്നത്.\nതെരഞ്ഞെടുപ്പ് മാറ്റുന്നതിലെ അഭിപ്രായ രൂപീകരണത്തിന് സര്‍വ്വകക്ഷി യോഗം വിളിക്കാനും സര്‍ക്കാര് ആലോചിക്കുന്നു. ഏകാഭിപ്രായം ഉണ്ടായാല് കേന്ദ്രതെരഞ്ഞെടുപ്പ് കമ്മീഷനെ ഇക്കാര്യം അറിയിക്കും.


July 7, 2022, 6:11 am\nപത്തനംതിട്ട: കനത്ത മഴയിൽ പത്തനംതിട്ട ജില്ലയിലെ വി.കോട്ടയത്ത് ക്വാറിക്ക് സമീപം ഉരുൾപൊട്ടൽ. വള്ളിക്കോട് കോട്ടയം തുടിയുരുളിപ്പാറ അമ്പാടി ഗ്രാനൈറ്റ്സിന് സമീപം മൂക്കൻവിളയിലാണ് ഉരുൾപൊട്ടലുണ്ടായത്. ഉരുള് പൊട്ടലിലും മലയിടിച്ചിലിലും വ്യാപക നാശനഷ്ടം ഉണ്ടായി. ക്വാറിയുടെ താഴ് വാരത്ത് ഏക്കറുകണക്കിന് ഭൂമി ഒലിച്ചുപോയി.ശക്തമായ വെള്ളപ്പാച്ചിലിൽ മണ്ണും പാറക്കഷ്ണങ്ങളും ഒഴുകി വീടുകളിലേക്ക് കയറി. കനത്ത മഴയുടെ സാഹചര്യത്തിൽ ഓറഞ്ച് അലർട്ട് ഉണ്ടായിരുന്നിട്ടും ഇന്നും ക്വാറി പ്രവർത്തിച്ചിരുന്നു. ഉരുൾ പൊട്ടലിൽ പ്രദേശത്തെ കൃഷിയും വീടുകളും ഉൾപ്പെടെ നശിക്കാൻ ഇടയായ\nഅശാസ്ത്രീയവും അനധികൃതവുമായ പ്രദേശത്തെ ക്വാറിയുടെ പ്രവർത്തനം ഉടൻ നിർത്തിവയ്ക്കണമെന്ന് ആവശ്യപ്പെട്ടുകൊണ്ട് നാളെ വി.കോട്ടയം വില്ലേജിൽ ഹർത്താൽ ആചരിക്കാൻ നാട്ടുകാർ തീരുമാനിച്ചു.\nക്വാറിയോട് ചേർന്ന് മേശിരിമുരപ്പ് റബര് തോട്ടത്തിലാണ് ഉഗ്രശബ്ദത്തോടെ വൈകിട്ട് 3.30ന് ഉരുള്‍പൊട്ടല് ഉണ്ടായത്. ക്വാറിയില് വെള്ളം കെട്ടി നിന്ന ഭാഗം ഇടിഞ്ഞ് താഴ്ന്ന് ഭിത്തിക്കടിയിലൂടെ മലഞ്ചെരിവിലേക്ക് പൊട്ടിയൊഴുകി രണ്ടേക്കറോളം വരുന്ന കുരുമുളക് കൃഷിയും റബർ മരങ്ങളും ഒലിച്ചുപോയി.\nസംഭവത്തെ തുടര്‍ന്ന് പ്രദേശത്തെ മൂന്ന് കുടുംബങ്ങള് ഭീതിയിലാണ്. നിരമത്ത് സതീഷ്, തുണ്ടി തെക്കേതിൽ സുരേഷ് തുണ്ടി തെക്കേതിൽ സുരേഷ് കുമാർ എന്നിവരുടെ വീടുകളിലേക്കാണ് വെള്ളം ഇരച്ചു കയറിയത്.ഇവര് ബന്ധു വീടുകളിലേക്ക് മാറി താമസിക്കാന് തയാറായിട്ടുണ്ട്. ഡെപ്യൂട്ടി കളക്ടർ, ദുരന്ത നിവാരണ അതോറിറ്റി ഉദ്യോഗസ്ഥർ സ്ഥലം സന്ദർശിച്ചു.\n2004 മുതൽ ഗ്രാമ രക്ഷാസമിതിയുടെ നേതൃത്വത്തിൽ തുടിയുരുളിപ്പാറയിൽ ജനകീയ സമരം നടന്നു വരികയാണ്. 27 ഏക്കർ റവന്യൂ ഭൂമിയിലും 36 ഏക്കർ സ്വകാര്യ ഭൂമിയിലുമായാണ് ഖനന നിയമങ്ങളും പരിസ്ഥിതി നിയമങ്ങളും കാറ്റിൽ പറത്തി ഇവിടെ ഖനനം നടത്തി വരുന്നത്. റവന്യൂഭൂമി കൈയ്യേറി ഖനനം നടത്തിയതിന് അഞ്ച് കോടി അറുപത്തി എട്ട് ലക്ഷത്തി എണ്ണായിരത്തി പന്ത്രണ്ട് രൂപയും ഖനന ഭൂവിഞ്ജാന വകുപ്പ് 92 ലക്ഷം രൂപയും പിഴയൊടുക്കിയിട്ടും ക്വാറി ഉന്നത സ്വാധീനത്തിൽ അടയ്ക്കാതെ ഖനനം തുടരുകയാണ്. കൂടാതെ സീനിയേജ് ഇനത്തിൽ 35 കോടിരൂപ അടയ്ക്കാനുണ്ടെന്നും റവന്യൂ ഭൂമി ലീസ് നൽകില്ല എന്ന് കോന്നി തഹസിൽദാർ റിപ്പോർട്ട് എഴുതിയതിനെ തുടർന്ന് അദ്ദേഹത്തെ സ്ഥലം മാറ്റാൻ ശ്രമം നടക്കുന്നതായും ജില്ലാ ഭരണകൂടം ക്വാറി മാഫിയയ്ക്ക് എല്ലാ ഒത്താശയും ചെയ്തു കൊടുക്കുകയാണെന്നും ഗ്രാമ രക്ഷാസമിതി ചെയർമാൻ കെ.എസ് തോമസ് ഗ്രീൻ റിപ്പോർട്ടറിനോട് പറഞ്ഞു.\nപ്രളയം ഏറ്റവും കൂടുതൽ നാശം വിതച്ച ജില്ലയായിരുന്നിട്ടും പ്രളയത്തിന് ശേഷം യാതൊരു നിയന്ത്രണവുമില്ലാതെ പത്തനംതിട്ടയിൽ ക്വാറികൾ പ്രവർത്തിക്കുകയാണ്. പത്തനംതിട്ടയിൽ വിവിധ മേഖലകളിൽ നിയന്ത്രണം ലംഘിച്ച് ക്വാറികൾ പ്രവർത്തിച്ച വാർത്തകൾ ഗ്രീൻ റിപ്പോർട്ടർ റിപ്പോർട്ട് ചെയ്തിട്ടുണ്ട്. നിയമലംഘനങ്ങളുടെ പേരിൽ കുപ്രസിദ്ധമായ അമ്പാടി ഗ്രാനൈറ്റ്സ് ഇനിയെങ്കിലും അടച്ച് പൂട്ടാൻ സർക്കാർ തയ്യാറാകണമെന്നാണ് ജനങ്ങളുടെ ആവശ്യം.


Friday, 26 February 2021 06:29:50 AM\nകാവനൂര്: കാവനൂര് പഞ്ചായത്ത് ഭരണം എല്‍ഡിഎഫ് തിരിച്ചു പിടിച്ചു. കെ വിദ്യാവതി പ്രസിഡന്റും മാളിയേക്കല് അബ്ദുറഹിമാന് വൈസ് പ്രസിഡന്റുമായി ഭരണസമിതി അധികാരമേറ്റു. കഴിഞ്ഞ ഭരണസമിതിയിലും വിദ്യാവതിയായിരുന്നു പ്രസിഡന്റ്. 16ാം വാര്‍ഡ് യുഡിഎഫ് അംഗം സി.പി ഫാത്തിമ രാജിവെച്ചതിനെ തുടര്‍ന്ന് നടന്ന ഉപതിരഞ്ഞെടുപ്പ് നടന്നു. ഇതില് എല്‍ഡിഎഫ് സ്വതന്ത്ര സ്ഥാനാര്‍ഥി പി.സി.ഷാഹിന വിജയിച്ചതോടെയാണ് എല്‍ഡി എഫിന്റെ തിരിച്ചുവരവിന് കളമൊരുങ്ങിയത്. 19 വാര്‍ഡില് എല്‍ഡിഎഫ് 10, യുഡിഎഫ്9ആണ് പുതിയ അംഗബലം. നേരത്തേ ഇതുതിരിച്ചായിരുന്നു. മുസ്ലിം ലീഗ് അംഗം സി.പി. ഫാത്തിമ രാജിവച്ചതോടെ ഇരുമുന്നണികള്‍ക്കും ഒന്‍പതുവീതം അംഗങ്ങളായി. മുന്‍പ്, എല്‍ഡിഎഫ് ഭരണസമിതിയില് വൈസ് പ്രസിഡന്റായിരുന്ന കെ.അഹമ്മദ്ഹാജി ലീഗില് ചേര്‍ന്നതോടെയാണ് യുഡിഎഫ് ഭരണം പിടിച്ചത്. അഹമ്മദ്ഹാജിയെ ലീഗില് തിരിച്ചെടുത്തതിനെച്ചൊല്ലി ഫാത്തിമ രാജിവച്ചതോടെ ഉപതിരഞ്ഞെടുപ്പ് നടന്നു.\nപുതിയ ഭരണസമിതി അധികാരമേറ്റതോടെ എല്‍ഡിഎഫ് പ്രവര്‍ത്തകര് കാവനൂരില് ആഹ്‌ളാദ പ്രകടനം നടത്തി. സിപിഎം ഏരിയാ സെക്രട്ടറി കെ ഭാസ്‌ക്കരന്, ലോക്കല് സെക്രട്ടറി സി രാമ ചന്ദ്രന്, വി.പി ബാലകൃഷ്ണന്, പി.പി നാസര് എന്നിവര് പ്രകടനത്തിന് നേതൃത്വം നല്‍കി.\nTags: kavanoor panchayath bharanam, kavnoor_ldf, LDF_kavanoor. Kavanoor panchayath


k k rama threatening letter k k rama threatening letter\nഭീഷണിക്കത്തിന് പിന്നിൽ സിപിഐഎം; ഓലപീപ്പി കാണിച്ച് പേടിപ്പിക്കേണ്ടെന്ന് കെ. കെ രമ\nമകനും ആർ.എം.പി സംസ്ഥാന സെക്രട്ടറി എൻ. വേണുവിനും വന്ന ഭീഷണിക്കത്തിൽ പ്രതികരിച്ച് കെ. കെ രമ എം.എൽ.എ. ഭീഷണിക്കത്തിന് പിന്നിൽ സിപിഐഎമ്മാണെന്ന് കെ. കെ രമ ആരോപിച്ചു. ഇത്തരം ഭീഷണിക്കത്തുകൾ ലഭിക്കുന്നത് ആദ്യമല്ല. ഇത് സംബന്ധിച്ച് പരാതി നൽകിയിട്ടുണ്ടെന്നും എന്നാൽ നടപടി ഉണ്ടായിട്ടില്ലെന്നും കെ. കെ രമ പറഞ്ഞു.\nസിപിഐഎമ്മിന്റെ ക്വട്ടേഷൻ സംഘങ്ങൾക്കെതിരെ നിരന്തരം സംസാരിക്കുന്നതാണ് പ്രകോപനത്തിന് കാരണം. ഓലപീപ്പി കാണിച്ച് പേടിപ്പിക്കാൻ നോക്കേണ്ട. സിപിഐഎമ്മിന്റെ ഗുണ്ടാ ക്വട്ടേഷൻ സംഘങ്ങൾക്കെതിരെ ഇനിയും സംസാരിച്ചുകൊണ്ടിരിക്കുമെന്നും കെ. കെ രമ പറഞ്ഞു. ഭീഷണി കത്തിൽ മകനെ പരാമർശിക്കുന്നത് തന്നെ ഉദ്ദേശിച്ചാണ്. മകൻ രാഷ്ട്രീയത്തിൽ സജീവമല്ല. അവനെതിരെ അത്തരത്തിൽ ഒരു കത്ത് വരേണ്ട കാര്യമില്ല. ഇത് നിസാരമായിട്ടല്ല കാണുന്നത്. പരാതി നൽകിയിട്ടുണ്ടെന്നും കെ. കെ രമ പറഞ്ഞു.\nRead Also: ടി.പി ചന്ദ്രശേഖരന്റെ മകന് വധ ഭീഷണി\nടി.പി ചന്ദ്രശേഖരന്റെ മകൻ അഭിനന്ദിനേയും എൻ. വേണുവിനേയും കൊലപ്പെടുത്തുമെന്നായിരുന്നു കത്തിൽ പറഞ്ഞത്. കെ.കെ രമയുടെ എം.എൽ.എ ഓഫിസിലാണ് കത്ത് എത്തിയത്. മുന്നറിയിപ്പ് നൽകിയിട്ടും അനുസരിക്കാത്തതാണ് ടി.പി വധത്തിന് കാരണം. സിപിഐഎമ്മിനെതിരെ മാധ്യമങ്ങളിൽ വന്ന് ചർച്ച ചെയ്ത ടി.പിയെ 51 വെട്ട് വെട്ടിയാണ് തീർത്തത്. എം.എൽ.എ രമയുടെ മകനെ അധികം വളരാൻ വിടില്ല. അവന്റെ മുഖം 100 വെട്ട് വെട്ടി പൂക്കൂല പോലെ നടുറോഡിൽ ചിതറുമെന്നും കത്തിൽ പറഞ്ഞിരുന്നു.\nStory Highlights: k k rama threatening letter, RMP, K K Rama MLA\nRead more on: k k rama | RMP\nടി.പി വധക്കേസ് പ്രതികൾക്ക് സ്വർണക്കടത്തിൽ വ്യക്തമായ പങ്കുണ്ട് ; കേസ് സിബി ഐ അന്വേഷിക്കണമെന്ന് കെ.കെ രമ\nചന്ദ്രശേഖരന്റെ ചിത്രമുള്ള ബാഡ്ജ് ധരിച്ച് കെ.കെ രമ എംഎൽഎ\nവടകരയിലെ ജയം പിണറായി വിജയനോടുള്ള മറുപടി: കെ കെ രമ\nതപാല് വോട്ടുകള് എണ്ണിത്തുടങ്ങി; വടകരയില് കെ കെ രമ മുന്നില്


October 2020 | Rashtradeepam\nസംസ്ഥാനത്ത് ഇന്ന് 7983 പേര്‍ക്ക് കൊവിഡ്; 27 മരണം, 7049 പേര്‍ക്ക് സമ്പര്‍ക്കം, 7330 പേര്‍ക്ക് രോഗമുക്തി; ഇനി ചികിത്സയിലുള്ളത് 91,190 പേര്\nസംസ്ഥാനത്ത് ഇന്ന് 7983 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 1114, തൃശൂര് 1112, കോഴിക്കോട് 834, തിരുവനന്തപുരം 790, മലപ്പുറം 769, കൊല്ലം 741, ആലപ്പുഴ 645, കോട്ടയം 584,…\nസന്തോഷ് ഈപ്പന് നല്‍കിയ അഞ്ചാമത്തെ ഐ ഫോണ് ആരുടെ കൈയിലാണെന്ന് അറിയാം; വെളിപ്പെടുത്തി പ്രതിപക്ഷ നേതാവ് രമേശ് ചെന്നിത്തല\nലൈഫ് മിഷനില് സന്തോഷ് ഈപ്പന് കമ്മീഷനായി നല്‍കിയ അഞ്ചാമത്തെ ഐ ഫോണ് ആരുടെ കൈയിലാണെന്ന് അറിയാമെന്ന് പ്രതിപക്ഷ നേതാവ് രമേശ് ചെന്നിത്തല. ഇത് സംബന്ധിച്ച് കൂടുതല് വെളിപ്പെടുത്തുന്നില്ലെന്ന് ചെന്നിത്തല പറഞ്ഞു.…\nബംഗാളില് കോണ്‍ഗ്രസുമായി സീറ്റ് വീതം വയ്ക്കും: മതേതര പാര്‍ട്ടികളുമായി ധാരണ: സീതാറാം യെച്ചൂരി\nപശ്ചിമ ബംഗാളില് സിപിഐഎം കോണ്‍ഗ്രസുമായി സീറ്റ് ധാരണയുണ്ടാക്കുമെന്ന് ജനറല് സെക്രട്ടറി സീതാറാം യെച്ചൂരി. ഇതിന് പാര്‍ട്ടി കേന്ദ്ര കമ്മിറ്റിയുടെ അംഗീകാരം ലഭിച്ചതായും യെച്ചൂരി പറഞ്ഞു. വരുന്ന തെരഞ്ഞെടുപ്പുകളില് മതേതര പാര്‍ട്ടികളുമായി…\nഇടുക്കിയില് പീഡനത്തിനിരയായി ആത്മഹത്യക്ക് ശ്രമിച്ച പെണ്‍കുട്ടി മരിച്ചു\nഇടുക്കിയില് പീഡനത്തിനിരയായി ആത്മഹത്യക്ക് ശ്രമിച്ച പതിനേഴുകാരി മരിച്ചു. ഗുരുതരമായി പൊള്ളലേറ്റ് തിരുവനന്തപുരം മെഡിക്കല് കോളജ് ആശുപത്രിയില് ചികിത്സയിലിരിക്കെയാണ് മരണം. ഒക്ടോബര് 22നാണ് സംഭവം നടന്നത്. വീട്ടില് ആരും ഇല്ലാതിരുന്ന സമയത്താണ്…\nCrime & CourtIdukkiKeralaLOCALNewsPolice\nഇടുക്കിയില്5വയസുകാരന് ക്രൂരമര്‍ദനം; തലയോട്ടിക്ക് പൊട്ടലേറ്റു; പിതൃസഹോദരന് കസ്റ്റഡിയില്\nഇടുക്കി ഉണ്ടപ്ലാവില് അസം സ്വദേശിയായ കുട്ടിക്ക് പിതൃസഹോദരന്റെ ക്രൂരമര്‍ദനം. കുട്ടിയുടെ തലയോട്ടി പൊട്ടി. ആന്തരിക രക്തസ്രാവവും ഉണ്ട്. സംഭവത്തില് പിതൃസഹോദരനെ പൊലീസ് കസ്റ്റഡിയില് എടുത്തു. ഇന്നലെ രാത്രിയാണ് സംഭവം നടന്നത്.…\nതമിഴ്, തെലുങ്ക്, ഹിന്ദി സിനിമകളിലൂടെ പ്രേക്ഷകരുടെ പ്രിയങ്കരിയായി മാറിയ നടി കാജല് അഗര്‍വാള് വിവാഹിതയായി. ബിസിനസുകാരനായ ഗൗതം കിച്ച്ലു ആണ് വരന്. കൊവിഡ് പശ്ചാത്തലത്തില് ഏറ്റവുമടുത്ത ബന്ധുക്കളും സുഹൃത്തുക്കളും മാത്രമാണ്…\nകോവിഡ് മാനദണ്ഡങ്ങള് കാറ്റില്‍പ്പറത്തി, കൂട്ടമായി തിരിച്ചെത്തി അതിഥി തൊഴിലാളികള്: എറണാകുളത്ത് ആശങ്ക\nഇതരസംസ്ഥാനത്തു നിന്ന് കൂട്ടമായി തിരിച്ചെത്തുന്ന തൊഴിലാളികള് എറണാകുളത്ത് കോവിഡ് രോഗവ്യാപന ഭീതി ഉയര്‍ത്തുന്നു. ഇവര് കോവിഡ് മാനദണ്ഡങ്ങള് പാലിക്കാത്തതാണ് ആശങ്ക വര്‍ധിപ്പിക്കുന്നത്. ബംഗാളില്‍നിന്ന് കഴിഞ്ഞദിവസം ഷാലിമാര് എകസ്പ്രസില് മാത്രം ആലുവയിലിറങ്ങിയത്…\nവിവാദങ്ങളെ നിശബ്ദമാക്കി സിപിഎം കേന്ദ്ര നേതൃത്വം: കോടിയേരി ഒഴിയേണ്ടതില്ല; സംസ്ഥാന സെക്രട്ടറിക്ക് പിന്തുണ\nബിനീഷ് കോടിയേരി വിവാദത്തില് കോടിയേരി സംസ്ഥാന സെക്രട്ടറി സ്ഥാനം ഒഴിയേണ്ടെന്ന് കേന്ദ്ര നേതൃത്വം. ബിനീഷ് കോടിയേരി കേസില് പാര്‍ട്ടിക്ക് ബന്ധമില്ലെന്നും കേന്ദ്ര നേതൃത്വം. ബിനീഷ് കേസ് വ്യക്തിപരമായി നേരിടുമെന്നും കേസിന്റെ…\nകുടുംബത്തെ കാണാന് അനുവദിക്കണം: ഹൈക്കോടതിയെ സമീപിക്കാനൊരുങ്ങി ബിനീഷ് കോടിയേരി; ചോദ്യങ്ങളില് നിന്ന് ഒഴിഞ്ഞുമാറിയും നിശബ്ദത പാലിച്ചും ബിനീഷ്, ഇഡി ഇന്നും ചോദ്യം ചെയ്യും; കേസ് എന്‍ഐഎ അന്വേഷിച്ചേക്കുമെന്ന് സൂചന\nലഹരിമരുന്ന് കേസില് അറസ്റ്റിലായ ബിനീഷ് കോടിയേരിയെ കാണാന് അനുവദിച്ചില്ലെന്ന് ചൂണ്ടിക്കാട്ടി അഭിഭാഷകര് കര്‍ണാടക ഹൈക്കോടതിയിലേക്ക്. ചീഫ് ജസ്റ്റിസ് അഭയ് ശ്രീനിവാസ ഓഖയെ വിവരങ്ങള് ധരിപ്പിക്കാന് ആണ് ശ്രമം. ബിനീഷിനെ കാണാന്…\nലോക്കറിലെ കള്ളപ്പണം; സ്വപ്നയെയും ശിവശങ്കറിനെയും ഒരുമിച്ചു ചോദ്യം ചെയ്യാന് ഇഡി\nസ്വര്‍ണ്ണക്കടത്ത് കേസില് സ്വപ്ന സുരേഷിനെയും എം ശിവശങ്കറിനെയും ഒരുമിച്ച് ചോദ്യം ചെയ്യാന് ഇഡി. സ്വപ്ന സുരേഷിനെ കസ്റ്റഡിയില് ആവശ്യപ്പെട്ട് ഇഡി കോടതിയെ സമീപിച്ചു. മൂന്ന് ദിവസമാണ് സ്വപ്‌ന സുരേഷിനെ കസ്റ്റഡിയില്…


Is Ganesh Kumaramoralist? he asks Rahul whether he feels sad when sees wife having sex with another person | ഗണേശ് കുമാർ സദാചാര വാദിയായോ? ഭാര്യ മറ്റൊരാളുമായി കിടപ്പറ പങ്കിടുന്നത് കണ്ടാൽ ദുഃഖം തോന്നില്ലേയെന്ന് രാഹുലിനോട് ചോദ്യം; വാട്‌സ് ആപ്പിലെ ചുംബന ചിത്രത്തിന്റെ വാസ്തവം പറഞ്ഞ് അരുദ്ധതി: നമ്മൾ തമ്മിലിൽ നടന്നതെന്ത്? - MarunadanMalayalee.com\nDecember 16, 2014 | 02:17 PM IST | Permalink\nസദാചാര പൊലീസിംഗിനെതിരായ സമരമുറയെന്ന നിലയിൽ തുടങ്ങിയ ചുംബന സമരത്തിന് കേരളത്തിലെ രാഷ്ട്രീയ കൂട്ടുകെട്ടുകളെ പോലും തകർക്കാനുള്ള കഴിവുണ്ടായിരുന്നു. മറ്റൊന്നും കൊണ്ടല്ല, പരസ്പപരം വിരുദ്ധചേരിയിൽ നിൽക്കുന്ന സംഘപരിവാർ സംഘടനകളും എസ്ഡിപിഐ അടക്കമുള്ള മുസ്ലിം സംഘടനകളും ഒരുമിച്ച് കൈകോർത്ത് കിസ് ഓഫ് ലവ് പ്രവർത്തകർക്കെതിരെ അണിനിരന്നു. കൊച്ചിയിലായിരുന്നു ഇങ്ങനെ സംഭവിച്ചത്. ആദ്യഘട്ടത്തിൽ വിജയമായിരുന്നു എന്ന് കിസ് ഓഫ് ലവ് പ്രവർത്തകരും മറ്റുള്ളവരും അവകാശപ്പെട്ട സമരം കോഴിക്കോട്ടെത്തിയതോടെ പിന്തുണയിൽ അൽപ്പമൊന്ന് ഇടിവ് സംഭവിച്ചോ എന്ന് അവകാശപ്പെടുന്നവരും കുറവല്ല. കൊച്ചിയിൽ നിന്നും സമരം കോഴിക്കോട്ട് എത്തിയതോടെ സമരത്തിന്റെ ഉദ്ദേശലക്ഷ്യം എന്താണെന്ന ബോധ്യപ്പെടുത്താൻ കഴിഞ്ഞില്ലെന്ന വിമർശനങ്ങളും ഉയരുന്നുണ്ട്. ഇതിനിടെയാണ് ചുംബന സമരത്തിന്റെ പശ്ചാത്തലത്തിൽ 'ഉള്ളം പൊള്ളുന്ന ഉമ്മകൾ' എന്ന വിഷയം ഗണേശ് കുമാർ അവതാരകനായ 'നമ്മൾ തമ്മിലിൽ' സംഘടിപ്പിച്ചത്.\nഏഷ്യാനെറ്റിൽ സംഘടിപ്പിച്ച പരിപാടിയുടെ വീഡിയോ സോഷ്യൽ മീഡിയയിലും ഫേസ്‌ബുക്കിലൂം വൈറലായി പ്രചരിക്കുന്നുണ്ട്. പരിപാടിയിൽ അവതാരകനായ ഗണേശ് കുമാർ കിസ് ഓഫ് ലവ് സംഘാടകൻ രാഹുൽ പശുപാലനോട് ചോദിച്ച ചോദ്യങ്ങളുടെ വീഡിയോ അടർത്തിയെടുത്ത് ഒരു വിഭാഗം പ്രചരിപ്പിക്കുമ്പോൾ തീർത്തും സ്ത്രീവിരുദ്ധ പരാമർശങ്ങൾ എംഎൽഎയുടെ ഭാഗത്തു നിന്നുണ്ടായെന്ന ആരോപണങ്ങളും ഫേസ്‌ബുക്കിലൂടെ പ്രചരിക്കുന്നുണ്ട്.\nരാഹുലിനെ കൂടാതെ ഹൈദരാബാദിൽ ചുംബനം സംഘടിപ്പിച്ച അരുന്ധതി, എഴുത്തുകാരൻ കെ എൽ മോഹന വർമ്മ, എസ്എഫ്‌ഐ നേതാവ് ചിന്താ ജെറോം, ഡോ, രജിത് കുമാർ, യുവനടൻ ദിവ്യദർശൻ, നടി പൂജിത തുടങ്ങിയവരായിരുന്നു പരിപാടിയിൽ പങ്കെടുത്തത്. തുടക്കത്തിൽ തന്നെ മുൻവിധിയോടെയാണ് ഗണേശ് കുമാർ ചോദ്യങ്ങൾ തുടങ്ങിയതെന്ന ആരോപണവും ഒരു കോണിൽ നിന്നും ഉയരുന്നുണ്ട്. രാഹുലിന് ചുംബിക്കണമെങ്കിൽ അത് സ്വകാര്യമായി ചെയ്താൽ പോലെ എന്നായിരുന്നു ചോദ്യം. ഇതിന് ഉത്തരമായി ചുംബിക്കണമെന്ന നിർബന്ധമില്ലെന്നും പത്തനാപുരത്ത് തനിക്ക് സദാചാര വാദികളിൽ നിന്നുമുണ്ടായ അനുഭവങ്ങളെകുറിച്ചും പറഞ്ഞു.\nഎന്നാൽ ചുംബന സമരത്തെ എതിർക്കുന്ന പക്ഷത്തു നിന്നും സംസാരിച്ചത് സ്ത്രീ വിരുദ്ധ പരാമർശം കൊണ്ട് നേരത്തെ വിവാദത്തിൽ ചാടിയ രജത് കുമാറായിരുന്നു. കിസ് ഓഫ് ലവ് കണ്ട് യുവതലമുറ വഴിതെറ്റുമെന്ന വാദം രജത് കുമാർ ഉയർത്തി. ചുംബിക്കാൻ പോകുമ്പോൾ മാതാപിതാക്കളെ ഓർക്കണമെന്നും അദ്ദേഹം ഓർമ്മപ്പെടുത്തി. എന്നാൽ സദാചാര പൊലീസ് ഇന്ത്യയിൽ എല്ലായിടത്തുമുണ്ടെന്നും അതിനെതിരായ പ്രതിഷേധമായിരുന്നു ഇതെന്നുമായിരുന്നു അരുന്ധതി അഭിപ്രായപ്പെട്ടത്. അഹിംസാത്മക സമരമായിരുന്നു ഇതെന്നും അരുദ്ധതി പറഞ്ഞു. ചർച്ച ചെയ്യപ്പെടേണ്ടതാണെന്ന നിലപാടും അരുദ്ധതി മുന്നോട്ടുവച്ചു. ഉഭയകക്ഷി സമ്മതപ്രകാരം ഉമ്മവച്ചാൽ എത്തിനോക്കാൻ ആരാണെന്നും അവർ ചോദിച്ചു.\nചുംബന സമരത്തിൽ പങ്കെടുത്ത വേളയിൽ ഒന്നിലേറെ പുരുഷ സുഹൃത്തുക്കളെ താൻ ചുംബിച്ചിട്ടുണ്ട്. അതിലെ ചിത്രങ്ങൾ വാട്‌സ് ആപ്പിലൂടെ പ്രചരിച്ചു. ഈ ചിത്രങ്ങൾ വിറ്റ് പല മാദ്ധ്യമങ്ങളും കാശാക്കി. പിന്നീട് ഈ ചിത്രങ്ങൾ മോർഫ് ചെയ്ത് ഉപയോഗിച്ചു. ഞാൻ അത് സ്വന്തം പ്രൊഫൈലിൽ ഷെയർ ചെയ്തതോടെ മോർഫ് ചെയ്തുകൊണ്ടാണ് പ്രചരിപ്പിച്ചു തുടങ്ങിയത്. എന്നാൽ അതിനെ കാര്യമാക്കാനില്ലെന്നും ആരെ ബോധ്യപ്പെടുത്താൻ താൽപ്പര്യമില്ലെന്നും അരുദ്ധതി പറഞ്ഞു. പരിപാടിയിൽ സംസാരിച്ച കെ എൽ മോഹന വർമ്മയും ഉമ്മ സമരത്തെ അനുകൂലിച്ചു.\nസദാചാര പൊലീസിംഗിന് എതിരായ നിലപാടാണ് ചർച്ചയിൽ പല വേളയിലും ഗണേശ് സ്വീകരിച്ചിരുന്നത്. എന്നാൽ, രാഹുൽ പശുപാലനോട് ചോദിച്ചത് അൽപ്പം കൂടിപ്പോയെന്ന ആക്ഷേപവും ശക്തമാകുന്നുണ്ട്. തന്റെ ഭാര്യ മറ്റൊരാളുമായി ബന്ധപ്പെടുന്നത് കണ്ടാൽ വിഷമം തോന്നില്ലേയെന്ന വിധത്തിലേക്ക് ചോദ്യങ്ങൾ വന്നതാണ് വിമർശനങ്ങൾക്ക് ഇടയാക്കുന്നത്. പൊതുചർച്ചയുടെ വേദിയിൽ വച്ച് ഇങ്ങനെയൊരു ചോദ്യം ഉന്നയിച്ചതാണ് വിവാദമായത്. സ്ത്രീ ആരുടെയും സ്വത്തല്ലെന്ന വിധത്തിൽ ചർച്ചക്കിടെ നടി പൂജിത പറഞ്ഞപ്പോഴാണ് ഗണേശ് വിഷയം ഏറ്റുപിടിച്ചത്. രാഹുലിന്റെ സഹോദരിയോ മകളോ പൊതു ഇടത്തിൽ ചുംബിച്ചാൽ നിങ്ങൾ എതിർക്കില്ലേ എന്ന ചോദ്യമാണ് ഉന്നയിച്ചത്. എന്നാൽ ഈ ചോദ്യം ഉയരുന്നത് സ്ത്രീകൾ വീട്ടിൽ വളർത്തുന്ന പട്ടികളാണെന്ന ചിന്തയിൽ നിന്നായി രാഹുലിന്റെ മറുപടി.\nഎന്റെ പെങ്ങളുടെ ചുംബന കാര്യത്തിൽ താൻ ഇടപെടേണ് കാര്യമില്ലെന്നും രാഹുൽ പറഞ്ഞു. പിന്നീടാണ് ഗണേശിന്റെ വിവാദ ചോദ്യം. താങ്കളുടെ ഭാര്യയും മറ്റൊരാളും ബന്ധപ്പെട്ടുകൊണ്ടിരിക്കുമ്പോൾ കാണേണ്ടി വന്നാൽ മാനസികമായി എന്ത് വികാരമുണ്ടാകുമെന്നായിരുന്നു ഗണേശിന്റെ ചോദ്യം. ഇതിന് വിഷമമുണ്ടാകുമെന്ന് പ്രതികരണവും രാഹുൽ നൽകി. ഗണേശിന്റെ ചോദ്യം കേട്ട് ചുറ്റുമിരുന്നവർ കൈയടിക്കുകയും ചെയ്തിരുന്നു. എന്നാൽ സ്ത്രീ വിരുദ്ധമായ പരാമർശമാണ് ഗണേശിന്റെ ഭാഗത്തു നിന്നും ഉണ്ടായതെന്ന ആരോപണവും ശക്തമാണ്. മുൻകാല അനുഭവങ്ങൾ എഎൽഎ മറക്കരുതെന്ന് ചിലർ ചൂണ്ടിക്കാട്ടിയപ്പോൾ വ്യക്തിയുടെ സ്വകാര്യതയിലേക്ക് ഒളിഞ്ഞു നോക്കുന്ന സദാചാര പൊലീസിംഗിന് ഇല്ലെന്ന നിലപാടാണ് കിസ് ഓഫ് ലവ് പ്രവർത്തകർക്ക്.\nനമ്മൾ തമ്മിലിന്റെ വീഡിയോ കാണാം..


സർട്ടിഫിക്കറ്റ് നൽകി സർക്കാർ, പഴി പറഞ്ഞ് പാർട്ടി | 17Sep2020\nതിരുവനന്തപുരം: കേന്ദ്ര ഏജൻസികളുടെ അന്വേഷണം ശരിയായ ദിശയിലാണ് നീങ്ങുന്നതെന്ന സർട്ടിഫിക്കറ്റ് മുഖ്യമന്ത്രി ആവർത്തിച്ച് നൽകുമ്പോഴും അന്വേഷണത്തിൽ രാഷ്ട്രീയം കലരുന്നുവെന്ന ആരോപണം സി.പി.എം. ഉയർത്തുന്നു. മുഖ്യമന്ത്രിയും ഭൂരിഭാഗം മന്ത്രിമാരും പാർട്ടിയുടെ നേതൃസമിതികളിൽ അംഗങ്ങളായിരിക്കെത്തന്നെ ഒരേ അന്വേഷണത്തിൽ രണ്ടുനിലപാട് സ്വീകരിക്കുന്നതിൽ വൈരുധ്യമുണ്ടെങ്കിലും അത് തന്ത്രപരമായ സമീപനമെന്നാണ് കരുതുന്നത്.\nസ്വർണക്കടത്ത് അന്വേഷണത്തിന്റെ പേരിൽ സംസ്ഥാന സർക്കാർ കേന്ദ്രത്തിന് എതിരാണെന്ന് വരുത്താൻ മുഖ്യമന്ത്രി താത്പര്യപ്പെടുന്നില്ല. ഈ ഘട്ടത്തിൽ കേന്ദ്രത്തെ പ്രകോപിപ്പിക്കുന്നത് ഗുണത്തെക്കാളേറെ ദോഷം ചെയ്യുമെന്നാണ് വിലയിരുത്തൽ. സംസ്ഥാനംതന്നെ കേന്ദ്ര ഏജൻസികളുട അന്വേഷണം ആവശ്യപ്പെട്ട സാഹചര്യത്തിൽ അവയെ ഉടൻതന്നെ തള്ളിപ്പറയുന്നതും ബുദ്ധിയല്ല.\nബി.ജെ.പി.യെ പ്രതിസന്ധിയിലാക്കിയതിൽ അന്വേഷണമില്ല\nകസ്റ്റംസ്, എൻ.ഐ.എ., ഇ.ഡി. എന്നിവയുടെ അന്വേഷണത്തെ ആദ്യം സി.പി.എമ്മും തള്ളിപ്പറഞ്ഞിരുന്നില്ല. അന്വേഷണം മന്ത്രി ജലീലിലേക്കും പാർട്ടി സെക്രട്ടറിയുടെ മകനിലേക്കും എത്തിയതോടെയാണ് സ്വരം മാറിയത്. മുൻകൂട്ടി നിശ്ചയിച്ച വഴികളിലൂടെയാണ് അന്വേഷണം നീങ്ങുന്നതെന്നാണ് പ്രധാന ആരോപണം. അന്വേഷണവഴി ഡൽഹിയിലാണ് തീരുമാനിക്കുന്നത്. മന്ത്രി ജലീലിനെ ചോദ്യംചെയ്ത കാര്യവും അദ്ദേഹത്തിന് ക്ലീൻചിറ്റ് നൽകിയില്ലെന്നുമുള്ള വിവരങ്ങളും സ്ഥിരീകരിച്ചത് ഡൽഹിയിലെ ഓഫീസിലാണ്. സ്വർണം ആരുടെ പേരിൽ വന്നു, ആ ചങ്ങലയുടെ അവസാനഭാഗത്ത് സ്വർണം വാങ്ങിയത് ആരാണ് എന്നീ ചോദ്യങ്ങളിലേക്ക് അന്വേഷണം പുരോഗമിക്കുന്നില്ല എന്നിവയാണ് പ്രധാന കാരണങ്ങൾ. സർക്കാരിന് അനുകൂലമായ ചില വെളിപ്പെടുത്തലുകൾക്കും ബി.ജെ.പി.യെ പ്രതിസന്ധിയിലാക്കിയ ചില മൊഴികൾക്കുശേഷവും അന്വേഷണ സംഘത്തിൽ വന്ന മാറ്റം രാഷ്ട്രീയ ഇടപെടലിന് ഉദാഹരണമായി സി.പി.എം. ചൂണ്ടിക്കാണിക്കുന്നു.\nഅന്വേഷണത്തിലെ പാളിച്ചകൾ ചോദ്യംചെയ്ത് മുന്നോട്ടുനീങ്ങിയില്ലെങ്കിൽ അവസാനം പാർട്ടി പ്രതിസന്ധിയിലാകുന്ന നിലവന്നാലും മിണ്ടാൻ കഴിയാതെ വരും. മുൻ കേന്ദ്രമന്ത്രി പി. ചിദംബരത്തിന്റെ ഉൾപ്പെടെയുള്ളവരുടെ അറസ്റ്റു ചൂണ്ടിക്കാട്ടിയാണ് കേന്ദ്ര സർക്കാർ ഇ.ഡി. അടക്കമുള്ള അന്വേഷണ ഏജൻസികളെ ദുരുപയോഗിക്കുന്നതിന് സി.പി.എം. ഉദാഹരണം നിരത്തുന്നത്. ഇക്കാര്യങ്ങൾ വിശദീകരിച്ചായിരിക്കും താഴെത്തട്ടിലടക്കം പാർട്ടി പ്രതിരോധം തീർക്കുന്നത്.\nരാഷ്ട്രീയപ്രതിരോധം തീർക്കുന്നതിന്റെ ഭാഗമായി കഴിഞ്ഞദിവസം മുഖ്യമന്ത്രി ഉയർത്തിയ ചോദ്യം ശ്രദ്ധയാകർഷിച്ചു. വിശുദ്ധ ഖുർആൻ വിതരണം ചെയ്യുന്നതിൽ ലീഗിന് എതിർപ്പുണ്ടോയെന്നായിരുന്നു മുഖ്യമന്ത്രിയുടെ ചോദ്യം. മതഗ്രന്ഥങ്ങളെ അരുതാത്ത പ്രവൃത്തികൾക്ക് മറയാക്കരുതെന്നായിരുന്നു പ്രതിപക്ഷ നേതാവും മുസ്‌ലിം ലീഗും ഇതിന് നൽകിയ മറുപടി. മതഗ്രന്ഥം വിതരണം ചെയ്തതിന്റെ പേരിൽ പ്രതിപക്ഷം മന്ത്രി ജലീലിനെ പ്രതിസ്ഥാനത്ത് നിർത്താൻ ശ്രമിക്കുന്നുവെന്ന പ്രചാരണമാണ് ഇടതുപക്ഷം ലക്ഷ്യമിടുന്നതെന്ന് പ്രതിപക്ഷം കുറ്റപ്പെടുത്തുന്നു.


Portuguese prime ministerപോര്‍ച്ചുഗീസ് പ്രധാനമന്ത്രി പുറത്\nലിസ്ബന്: തിരഞ്ഞെടുപ്പ് പരാജയത്തെ തുടര്‍ന്ന് പോര്‍ച്ചുഗീസ് പ്രധാനമന്ത്രി പുറത്തായി. ജോസ് സോക്രട്ടീസ് ആണ് പുറത്തായത്. ഇതേ തുടര്‍ന്ന് പ്രതിപക്ഷനേതാവും ബിസ്സിനസ് വ്യാപാരിയുമായ പെഡ്രോ പാസ്സോ കൊയെല്‍ഹോ അധികാരത്തില് വരും.\nകൊയെല്‍ഹോവിന്റെ സോഷ്യല് ഡെമോക്രറ്റിക് പാര്‍ട്ടിക്ക് 39% വോട്ടാണ് ലഭിച്ചത്. അതേസമയം ഭരണപക്ഷമായിരുന്ന സോഷ്യലിസ്റ്റ് പാര്‍ട്ടിക്ക് 28% വോട്ടുനേടാനേ കഴിഞ്ഞുള്ളു.\n24 സീറ്റ് നേടിയ പോപ്പുലര് പാര്‍ട്ടിയുമായി ച്ചേര്‍ന്ന് 105 സീറ്റു നേടിയ സോഷ്യല് ഡെമോക്രാറ്റിക് പാര്‍ട്ടി മുന്നണിയുണ്ടാക്കുമെന്ന് ജയത്തെ തുടര്‍ന്ന് നടത്തിയ പ്രസംഗത്തില് കൊയല്‍ഹൊ വ്യക്തമാക്കി. പരാജയം അംഗീകരിക്കുന്നതായും പാര്‍ട്ടിയുടെ നേതൃസ്ഥാനത്തുനിന്ന് രാജിവെയ്ക്കുന്നതായും സോക്രട്ടീസ് ഞായറാഴ്ച അറിയിച്ചു. 2002ലും 2009ലും സോക്രട്ടീസ് തിരഞ്ഞെടുക്കപ്പെട്ടിരുന്നു.


ജനപ്രതിനിധികള് ഉള്‍പ്പെട്ട സ്വത്തു കേസ്; പട്ടിക സുപ്രീംകോടതിക്ക് കൈമാറി – Chandrika Daily\nBy chandrika Tuesday September 12, 2017 23:08 pm\nജനപ്രതിനിധികള് ഉള്‍പ്പെട്ട സ്വത്തു കേസ്; പട്ടിക സുപ്രീംകോടതിക്ക് കൈമാറി\nന്യൂഡല്‍ഹി: അനധികൃത സ്വത്തു സമ്പാദനക്കേസില് അന്വേഷണം നേരിടുന്ന ജനപ്രതിനിധികളുടെ പേരു വിവരങ്ങള് അടങ്ങിയ പട്ടിക സെന്‍ട്രല് ബോര്‍ഡ് ഓഫ് ഡയരക്ട് ടാക്‌സസ് (സി.ബി.ഡി.ടി) സുപ്രീംകോടതിയില് സമര്‍പ്പിച്ചു….\nന്യൂഡല്‍ഹി: അനധികൃത സ്വത്തു സമ്പാദനക്കേസില് അന്വേഷണം നേരിടുന്ന ജനപ്രതിനിധികളുടെ പേരു വിവരങ്ങള് അടങ്ങിയ പട്ടിക സെന്‍ട്രല് ബോര്‍ഡ് ഓഫ് ഡയരക്ട് ടാക്‌സസ് (സി.ബി.ഡി.ടി) സുപ്രീംകോടതിയില് സമര്‍പ്പിച്ചു. പേരുവിവരങ്ങള് രഹസ്യമായി നിലനിര്‍ത്തുന്നതിന് അറ്റോര്‍ണി ജനറല് കെ.കെ വേണുഗോപാല് മുഖേന സീല്‍വെച്ച കവറിലാണ് പട്ടിക കോടതിയില് സമര്‍പ്പിച്ചത്. അതേസമയം ഇത്തരം കേസുകളിലെ അന്വേഷണം ഇഴഞ്ഞുനീങ്ങുന്നതില് കേന്ദ്ര സര്‍ക്കാറിനെ കോടതി രൂക്ഷമായി വിമര്‍ശിച്ചു.\nഅന്വേഷണവും പ്രോസിക്യൂഷന് നടപടികളും ഇഴഞ്ഞുനീങ്ങുന്നതിനാല് അഴിമതിക്കാരായ രാഷ്ട്രീയക്കാര് 25- 30 വര്‍ഷമായി വീണ്ടും വീണ്ടും അധികാര സ്ഥാനങ്ങളില് തിരിച്ചെത്തിക്കൊണ്ടിരിക്കുകയാണെന്ന് കോടതി നിരീക്ഷിച്ചു. ജസ്റ്റിസുമാരായ ജെ ചെലമേശ്വര്, എസ് അബ്ദുല് നസീര് എന്നിവരടങ്ങിയ ബെഞ്ചിന്റെതാണ് വിമര്‍ശനം. ലോക്പ്രഹാരി എന്ന സര്‍ക്കാറിതര സംഘടന സമര്‍പ്പിച്ച ഹര്‍ജി പരിഗണിച്ച് അന്വേഷണം നേരിടുന്ന ജനപ്രതിനിധികളുടെ വിവരങ്ങള് കൈമാറാന് കോടതി കഴിഞ്ഞയാഴ്ച സി.ബി. ഡി.ടിക്ക് നിര്‍ദേശം നല്‍കുകയായിരുന്നു.\nരണ്ട് തെരഞ്ഞെടുപ്പുകള്‍ക്കിടയില് അഞ്ചുവര്‍ഷ ഇടവേളയുണ്ടായിട്ടും അന്വേഷണം പൂര്‍ത്തിയാക്കാനോ തുടര് നടപടികള് സ്വീകരിക്കാനോ കഴിയുന്നില്ല എന്നതോ, രാഷ്ട്രീയക്കാര്‍ക്ക് പ്രത്യേക പരിഗണന ലഭിക്കുന്നു എന്നതോ ആണ് ഈ പ്രതിഭാസം ആവര്‍ത്തിക്കാന് കാരണം. 2014ല് സമര്‍പ്പിച്ച സത്യവാങ്മൂലത്തേക്കാ ള് 2019ലെ സത്യവാങ്മൂലത്തില് സ്വത്ത് 10 മടങ്ങ് വര്‍ധിച്ചാലും നിങ്ങള്‍ക്ക് അന്വേഷണം നടത്താന് കഴിയുന്നില്ല. ആയിരം ശതമാനത്തിന്റെ വര്‍ധന എന്നതിനെ നിസ്സാരമായി കാണാനാവില്ല. അത്തരം കേസുകളില് അന്വേഷണം നടത്താന് സംവിധാനം ഉണ്ടായേ തീരൂവെന്നും കോടതി പറഞ്ഞു.\nഎം.പിയോ എം.എല്.എയോ സമര്‍പ്പിച്ച വരുമാനത്തിന്റെ ഉറവിടം നിയമവിരുദ്ധമാണെന്ന് ബോധ്യപ്പെട്ടെങ്കില് മാത്രമേ ക്രിമിനല് പ്രോസിക്യൂഷന് നടപടികള് സ്വീകരിക്കാന് കഴിയൂവെന്ന് കേന്ദ്ര സര്‍ക്കാറിനു വേണ്ടി ഹാജരായ അറ്റോര്‍ണി ജനറല് കെ.കെ വേണുഗോപാല് വാദിച്ചു. അന്വേഷണ ഏജന്‍സികള് നടപടിയെടുക്കുന്നുണ്ട്. പ്രാഥമിക അന്വേഷണത്തിനു മുമ്പ് എഫ്.ഐ.ആര് രജിസ്റ്റര് ചെയ്താല് പോലും അന്വേഷണം പൂര്‍ത്തിയാക്കാന് കൂടുതല് സമയം വേണ്ടി വരും- എ.ജി പറഞ്ഞു.\n25-30 വര്‍ഷമായി ഈ പ്രതിഭാസം തന്നെയാണ് ആവര്‍ത്തിക്കപ്പെടുന്നതെന്നും ഇത്ര സമയം പോരേയെന്നുമായിരുന്നു ജസ്റ്റിസ് ചെലമേശ്വറിന്റെ മറുചോദ്യം. രാഷ്ട്രീയത്തിന്റെ ക്രിമിനല് വല്‍ക്കരണം സംബന്ധിച്ച 1993ലെ എന്.എന് വോറ കമ്മിറ്റി റിപ്പോര്‍ട്ടും കോടതി ചൂണ്ടിക്കാട്ടി. അനധികൃതമായി സ്വത്തു സമ്പാദിച്ചതായി കണ്ടെത്തിയ എം.പിമാരുടേയും എം. എല്.എമാരുടേയും വിവരങ്ങള് എന്തുകൊണ്ട് വെളിപ്പെടുത്തിക്കൂടെന്ന് കോടതി ചോദിച്ചു. എം.പിമാരും എം.എല്. എമാരും ജനപ്രതിനിധികള് ആണ്. ജനങ്ങളോട് ഉത്തരവാദിത്തമുള്ളവര് ആണ്. പിന്നെ എന്തുകൊണ്ട് വിവരങ്ങള് വെളിപ്പെടുത്തിക്കൂട. ജനപ്രതിനിധികള്‍ക്ക് ഇക്കാര്യത്തില് പ്രത്യേക നിയമപരിരക്ഷ നല്‍കാന് ഒരു കാരണവുമില്ലെന്നും കോടതി പറഞ്ഞു.\nവിവരങ്ങള് വെളിപ്പെടുത്തിയാല് വിവേചനം കാണിക്കുന്നതായി ജനപ്രതിനിധികള് പരാതിപ്പെടുമെന്നായിരുന്നു എ.ജിയുടെ വിശദീകരണം. ആദായ നികുതി വിവരങ്ങള് വെളിപ്പെടുത്തുന്നതിനെ വിവരാവകാശ നിയമത്തിന്റെ പരിധിയില് നിന്ന് ഒഴിവാക്കിയിട്ടുണ്ട്. രാഷ്ട്രീയക്കാരുടെ മാത്രം വിവരങ്ങള് വെളിപ്പെടുത്തുന്നത് വിവേചനമാകുമെന്നും കോടതി പറഞ്ഞു.\nരാഷ്ട്രീയ പാര്‍ട്ടികള് നല്‍കുന്ന ആദായ നികുതി വിവരങ്ങള് അവരുടെ ആസ്തി വിവരങ്ങള് സംബന്ധിച്ച അന്വേഷണത്തിന് മതിയാകില്ലെന്ന് കെ.കെ വേണുഗോപാല് പറഞ്ഞു. പേരു പുറത്ത്‌വരരുതെന്ന് ആഗ്രഹിക്കുന്ന കേസുകളില് രാഷ്ട്രീയക്കാരോ ബിസിനസുകാരോ പണം നല്‍കാന് ചെക്ക് ഉപയോഗിക്കില്ലെന്നും ഇത് പരിമിതിയാണെന്നും അദ്ദേഹം പറഞ്ഞു. തുടര്‍ന്നാണ് രാഷ്ട്രീയക്കാര് ഉള്‍പ്പെട്ട അനധികൃത സ്വത്തുസമ്പാദനക്കേസുകളില് അന്വേഷണം വേഗത്തില് പൂര്‍ത്തിയാക്കാന് കോടതി കേന്ദ്രത്തിന് നിര്‍ദേശം നല്‍കിയത്.\nCategories: Culture, More, Views Tags: supreme court, wealth case


ഉദ്യാനത്തിലേക്ക് അഞ്ച് ഇഞ്ചിയിനങ്ങൾ | Floriculture\nഉദ്യാനത്തിലേക്ക് അഞ്ച് ഇഞ്ചിയിനങ്ങൾ\nമനോരമ ലേഖകൻ November 10, 2018 01:00 PM IST\nപൂക്കള്‍ക്കു വിപണിയിലും ഡിമാന്‍ഡ്\nപൂച്ചെടികളുടെ ഗണത്തിലേക്ക് ഇഞ്ചിയും. ഉദ്യാനത്തിലേക്കു നവാഗതരെ എന്നും സ്വാഗതം ചെയ്യുന്നവരാണ് മലയാളികള്. ഓർക്കിഡും അഡീനിയവും മാൻഡവില്ലയുമെല്ലാം നമ്മൾ രണ്ടു കയ്യും നീട്ടി സ്വീകരിച്ച പൂച്ചെടികളാണ്. അതുപോെല, കൗതുകമുണർത്തുന്ന പൂക്കളുമായി അലങ്കാര ഇഞ്ചിയിനങ്ങളും ഉദ്യാനത്തിൽ സ്ഥാനം പിടിക്കുകയാണ്. ആകർ‌ഷകമായ ആകൃതിയിലുള്ള പൂങ്കുല നിറം മങ്ങാതെ, കൊഴിയാതെ മൂന്നു നാല് ആഴ്ച ചെടിയിൽ നിൽക്കും. നിറപ്പകിട്ടാര്‍ന്ന ഇലകളാണ് പൂങ്കുലയുടെ മനോഹാരിത. നിത്യഹരിതപ്രകൃതമുള്ള ഇഞ്ചിയിനങ്ങൾക്കെല്ലാം മണ്ണിനടിയിൽ പടർന്നുവളരുന്ന കിഴങ്ങ് സവിശേഷതയാണ്. പൂപ്പാത്രം അലങ്കരിക്കാൻ യോജ്യമായ പൂക്കൾക്ക് വിപണിയിലും നല്ല ഡിമാൻഡ് ഉണ്ട്. പാതി തണലുള്ളിടത്തും നേരിട്ട് വെയിൽ കിട്ടുന്നിടത്തും ഇവ നന്നായി വളർന്ന് പൂവിടും. ഉദ്യാനത്തിൽ മതിലിനോടു ചേർന്ന് നിരയായോ അനാകർഷകമായ മൂലകളിൽ കൂട്ടമായോ ഒക്കെ നട്ടുവളർത്താൻ യോജിച്ചതാണ് അലങ്കാര ഇഞ്ചിയിനങ്ങൾ. പൂക്കൾക്ക് നല്ല നിറവും ചെടിക്കു കൂടുതൽ ആയുസ്സുമുണ്ടാകാൻ കാലിവളം, മണ്ണിരവളം എന്നിവയാണു പറ്റിയത്.\nറെഡ് ബട്ടൺ ജിൻജർ\nവർഷം മുഴുവൻ പൂവിടുന്ന പ്രകൃതമുള്ള ഈ ഇഞ്ചിയിനം കോസ്റ്റസ് ജനുസ്സിൽപ്പെടുന്നു. തിളക്കമാർന്ന ചുവപ്പുനിറമുള്ള ഇലകൾ അടുക്കായി ആകർഷകമായാണ് പൂങ്കുലയിൽ ക്രമീകരിച്ചിരിക്കുന്നത്. തണ്ടിന്റെ അറ്റത്തുനിന്നാണ് പൂങ്കുല ഉണ്ടായിവരിക. രണ്ടാഴ്ച വളർച്ചയെത്തിയ പൂങ്കുലയിൽ ഇളം മഞ്ഞനിറത്തിലുള്ള പൂക്കൾ ഇലകൾക്കിടയിൽനിന്നു പുറത്തേക്ക് തള്ളിവരും. പൂക്കൾ കൊഴിഞ്ഞശേഷം പൂങ്കുല ചെടിയിൽ രണ്ടുമൂന്ന് ആഴ്ച കൊഴിയാതെ നിൽക്കും. പൂങ്കുല കൊഴിയുന്നതിനു മുൻപുതന്നെ ചെടിച്ചുവട്ടിൽ തൈകൾ ഉണ്ടാകാം. കമ്പ് മുറിച്ചുനട്ടാണ് റെഡ്ബട്ടൺ ജിൻജർ സാധാരണയായി വളർത്തിയെടുക്കുക. ഇലകൾ നീക്കം ചെയ്ത അരയടി നീളമുള്ള കമ്പ് മതി. നഴ്സറി കവറിൽ നട്ട കമ്പ് ഒരു മാസത്തിനുള്ളിൽതന്നെ തളിരിടും. ആവശ്യത്തിന് വളർച്ചയായാൽ നിലത്തേക്ക് മാറ്റിനടാം. കൂട്ടമായി നടുമ്പോൾ ഒരു ചതുരശ്ര അടിയിൽ ഒന്ന് മതി. പൂങ്കുലയിൽ ഉണ്ടായിവരുന്ന തൈകളും നല്ല നടീൽവസ്തുവാണ്.\nകാലാത്തിയ വിഭാഗത്തിൽപെട്ട ഈയിനം ക്യൂബൻ സിഗാർ ചെടിയെന്നും അറിയപ്പെടുന്നു. ആറേഴ് അടി ഉയരത്തിൽ വളരും. നീണ്ട പിടിയുള്ള പങ്കായത്തിന്റെ ആകൃതിയുള്ള ഇലകളുടെ അടിഭാഗം വെള്ളിനിറമാണ്. ഇലകൾക്ക് ഒന്ന്–ഒന്നര മീറ്റർ നീളമുണ്ടാകും. കൂട്ടമായി നടുമ്പോൾ ഇലകളുടെ സവിശേഷ ആകൃതിയും നിറവും ചെടിക്കു വേറിട്ട ഭംഗി നൽകും. മണ്ണിനടിയിൽ പടർന്നുവളരുന്ന കിഴങ്ങിൽനിന്നാണ് മുകളിലേക്ക് തണ്ടും ഇലയും പൂങ്കുലയുമെല്ലാം ഉണ്ടായിവരിക. ചുരുട്ടിന്റെ ആകൃതിയിൽ കടുംതവിട്ടു നിറത്തിലുള്ള പൂങ്കുലകൾ നീളമുള്ള പൂന്തണ്ടിൽ കൂട്ടമായാണ് ചെടിയിൽ കാണപ്പെടുന്നത്. ഇലമുട്ടുകളിൽ ഉണ്ടായിവരുന്ന ഒരു പൂന്തണ്ടിൽ ആറ് മുതല് എട്ടുവരെ ശിഖരങ്ങളിലാണ് പൂങ്കുലകൾ ക്രമീകരിച്ചിരിക്കുന്നത്. തണ്ടുൾപ്പെടെയുള്ള കിഴങ്ങാണ് നടാൻ ഉപയോഗിക്കുക. കവറിൽ കിഴങ്ങു നട്ടു വളർത്തി വലുതാക്കിയ ചെടികളാണ് ഉദ്യാനത്തിൽ വളർ‌ത്താൻ യോജിച്ചത്. വേഗത്തിൽ വളർന്ന് കൂട്ടമായി മാറുന്ന സിഗാർ ജിൻജർ ഒന്നരയടി അകലത്തിൽ നിലത്ത് നട്ടാൽ മതി. പാതിതണൽ കിട്ടുന്ന വരാന്തയില് വലിയ ചട്ടിയിലും പരിപാലിക്കാം.\nചുവപ്പുനിറത്തിലുള്ള ധാരാളം വർണ ഇലകളുമായി വലിയ പൂങ്കുലയാണ് ഈയിനത്തിന്റെ ആകർഷണം. ആൽപീനിയ വർഗത്തിൽപ്പെടുന്ന റെഡ് ജിൻജർ മലേഷ്യൻ സ്വദേശിയാണ്. പിങ്ക് പൂങ്കുലയുള്ള ഇനവും വിപണിയിൽ ലഭ്യമാണ്. മറ്റ് അലങ്കാരഇഞ്ചിയിനങ്ങളെ അപേക്ഷിച്ച് വേഗത്തിൽ വളർന്ന് കൂട്ടമായിത്തീരുന്ന ഈയിനം പൂന്തോട്ടത്തിൽ വിസ്താരമുള്ളിടത്ത് വളർത്താൻ നന്ന്. പൂങ്കുലകൾ ഒരു മാസത്തോളം ചെടിയിൽ കൊഴിയാതെ നിൽക്കും. പ്രായമെത്തിയ പൂങ്കുലയിൽനിന്ന് സ്വാഭാവികമായി തൈകൾ ഉണ്ടായിവരും. അഞ്ചാറ് അടി ഉയരത്തിൽ വളരുന്ന ഈ ചെടി വർഷം മുഴുവൻ പൂക്കൾ ഉൽപാദിപ്പിക്കും. തണ്ടിന്റെ അഗ്രഭാഗത്ത് ഉണ്ടാകുന്ന പൂങ്കുല വളർന്നു വലുതാകുമ്പോൾ വർണഇലകൾ അകന്ന് കൂടുതൽ മനോഹരമാകും. തണ്ടുൾപ്പെടെയുള്ള കിഴങ്ങാണ് റെ‍ഡ് ജിൻജറിന്റെ നടീൽവസ്തുവായി സാധാരണ ഉപയോഗിക്കുക. പൂങ്കുലയിൽ ഉൽപാദിപ്പിക്കുന്ന തൈകൾ സാവധാനമേ വളർന്നു വലുതാകുകയുള്ളൂ.\nകോസ്റ്റസ് ജനുസ്സിൽപ്പെടുന്ന ഈ അലങ്കാരയിനത്തിന്റെ പൂങ്കുലകൾക്കൊപ്പം ആകർഷകമായ തണ്ടും പുഷ്പാലങ്കാരത്തിൽ ഉപയോഗമുണ്ട്. 10–15 അടി ഉയരം വയ്ക്കുന്ന ഈ ചെടിയുടെ തണ്ടുകളുടെ അറ്റത്താണ് ഇലകൾ അധികമായി കാണപ്പെടുക. ആവശ്യത്തിനു വളർച്ചയെത്തിയാൽ മുളംതണ്ടുപോലെ മുട്ടുകളോടു കൂടിയതാകും. മുട്ടുഭാഗത്തിന് തവിട്ടുനിറവും ബാക്കി ഭാഗത്തിന് മങ്ങിയ ചാരനിറവുമായിരിക്കും. മണ്ണിനടിയിൽ വളരുന്ന കിഴങ്ങിൽനിന്നു മുകളിലേക്ക് വെവ്വേറെയായാണ് പൂങ്കുലകളും തണ്ടുകളും ഉണ്ടായിവരിക. പൂങ്കുലയ്ക്ക് കടും ചുവപ്പ് നിറമാണ്. വർണ ഇലകൾ അടുക്കായാണ് പൂങ്കുലയിൽ ക്രമീകരിച്ചിരിക്കുന്ന ത്. നല്ല നീളമുള്ള ഇലകൾ നാടപോലെ നേർത്തതും ഇളം പ്രായത്തിൽ സ്പ്രിങ് പോലെ വളഞ്ഞുപുളഞ്ഞ ആകൃതിയുമാണ്. ഉദ്യാനത്തിൽ അതിർവേലിയുണ്ടാക്കാൻ യോജിച്ച ചെടിയാണ് ബാംബൂ ജിൻജർ. തണ്ടുകളാണ് ഈ ഇഞ്ചിയിനത്തിന്റെ നടീൽവസ്തു. മൂന്നുനാലു മുട്ടുകളോടുകൂടിയ തണ്ട് മിശ്രിതത്തിൽ കിടത്തിയിട്ട് നട്ടാൽ മിക്ക മുട്ടുകളിൽനിന്നും തളിർപ്പ് ഉണ്ടായിവരും. ഇത്തരം തൈകൾ നിലത്ത് നേരിട്ടു നടാം. കടുത്ത മഴക്കാലം കഴിഞ്ഞുള്ള കാലാവസ്ഥയിലാണ് ഈ അലങ്കാരച്ചെടി നന്നായി പൂവിടുന്നത്.\nനിത്യഹരിത സ്വഭാവം, വീതി കുറഞ്ഞ് നീളമുള്ള ഇലകൾ, 20 അടിയോളം ഉയരം വയ്ക്കുന്ന പ്രകൃതം, മണ്ണിനടിയിൽ വളരുന്ന കിഴങ്ങിൽനിന്നു നേരിട്ട് ഉണ്ടായിവരുന്ന പൂങ്കുലകൾ എല്ലാം ടോർച്ച് ജിൻജർ ചെടിയുടെ സവിശേഷതകളാണ്. നീളമുള്ള പൂന്തണ്ടിന്റെ അറ്റത്ത് ടോർച്ചിന്റെയോ കാബേജിന്റെയോ ആകൃതിയിലാണ് പൂങ്കുല കാണപ്പെടുക. ഇളംപിങ്ക്, കടുംചുവപ്പ്, വെള്ള നിറങ്ങളിൽ പൂങ്കുലയുള്ള ഇനങ്ങൾ ഉദ്യാനത്തിൽ പരിപാലിക്കാൻ ലഭിക്കും. മഴക്കാലത്താണ് ഈ ഇനം നന്നായി പൂവിടുക. കടും ചുവപ്പു പൂങ്കുല ഉള്ളവയ്ക്ക് മറ്റിനങ്ങളെ അപേക്ഷിച്ച് പൂവിടൽ കുറവാണ്. എന്നാല് പൂങ്കുല ചെടിയിൽ ഒരു മാസം നില്‍ക്കും. വിസ്താരമുള്ള ലാൻഡ് സ്കേപ്പിങ്ങിൽ വലിയ കൂട്ടമായി പരിപാലിക്കാൻ യോജിച്ച ചെടിയാണ് ടോർച്ച് ജിൻജർ. ചെടിയു‍ടെ കമ്പുകളിൽ അടി മുതൽ തലപ്പുവരെ നിറയെ ഇലകൾ കാണാം. ഇലകളുടെ അരികിന് വളഞ്ഞുപുളഞ്ഞ ആകൃതിയാണ്. ടോർച്ച് ജിൻജറിന്റെ തണ്ടോടുകൂടിയ കിഴങ്ങാണ് നടീൽവസ്തുവായി ഉപയോഗിക്കുക. മൂന്നു നാല് മുട്ടുകളോടുകൂടിയ കിഴങ്ങുഭാഗം ചെടിയുടെ കടയിൽ‌നിന്നു വേർ‌പെടുത്തിയെടുത്ത് രണ്ടു മൂന്നു ദിവസം തണലത്തിട്ട് ജലാംശം കുറയ്ക്കണം. നഴ്സറി കവറിൽ നിറച്ച മിശ്രിതത്തിൽ കിഴങ്ങ് നട്ടുവളർത്തി തൈകൾ ഉണ്ടാക്കാം. ഇഞ്ചിയിനങ്ങൾ മറ്റ് അലങ്കാരച്ചെടികളിൽനിന്നു വിഭിന്നമായി ലളിതമായ പരിചരണത്തിൽ നന്നായി വളരുകയും പൂവിടുകയും ചെയ്യും. രോഗ, കീടബാധ ഒട്ടും ബാധിക്കാതെ എന്നും ആരോഗ്യത്തോടെയുള്ള പ്രകൃതമാണ് ഇവയ്ക്കുള്ളത്.


റിയോ ഇങ്ങെത്തുമ്പോഴും ഇന്ത്യ പഴയതുപോലെ തന്നെ\n7 Jun 2016 3:52 PM GMT\nറിയോ ഒളിംപിക്‌സിന് രണ്ടു മാസങ്ങള് മാത്രം ശേഷിക്കേ ഇന്ത്യയിലും പ്രതീക്ഷകള് വളരുകയാണ്. 2012 ലണ്ടന് ഗെയിംസില് ഇന്ത്യന് അത്‌ലറ്റുകള് ആറു വ്യക്തിഗത മെഡലുകള് നേടിയിരുന്നതാണ് ഈ പ്രതീക്ഷയുടെ അടിസ്ഥാനം. അതിന് ബലമേകുന്നതാകട്ടെ അതിനും നാലു വര്‍ഷങ്ങള്‍ക്കു മുന്‍പ് ബീജിങ്ങില് ലഭിച്ചതിന്റെ ഇരട്ടിയായിരുന്നു ഇതെന്നതാണ്. ക്രിക്കറ്റില് മാത്രം ശ്രദ്ധിച്ചിരുന്ന ഇന്ത്യയില് ബീജിങ്ങിലേയും ലണ്ടനിലേയും നേട്ടങ്ങള് ഒളിമ്പിക് സ്‌പോര്‍ട്‌സിന്റെ നില ഉയര്‍ത്തി. ബീജിങ്ങിനു മുന്‍പ് നടന്ന മൂന്ന് ഒളിംപിക്‌സുകളിലും ഓരോ മെഡലുകള് മാത്രമാണ് ഇന്ത്യക്കു കിട്ടിയിരുന്നത്.\nപ്രതീക്ഷകളോടെ മുന്‍നിര ഇന്ത്യന് അത്‌ലറ്റുകള് ദീര്‍ഘകാലാടിസ്ഥാനത്തില് റിയോ ലക്ഷ്യമിട്ട് പരിശീലനമാരംഭിച്ചിരുന്നു. പലരും ലോകനിലവാരത്തിലുള്ള കോച്ചുകളുടെ കീഴിലാണ് പരിശീലിക്കുന്നത്. ഇതിലേയ്ക്കായി പണം ചെലവഴിക്കാന് സര്‍ക്കാരും പദ്ധതികള് തയ്യാറാക്കി. എന്നിരുന്നാലും അസ്വാരസ്യങ്ങള് മുമ്പെന്ന പോലെ ഇപ്പോഴുമുണ്ട്. അധികാരികളുടേയും ഫെഡറേഷനുകളുടേയും സമീപനത്തെ പറ്റി അവ ചോദ്യങ്ങളുയര്‍ത്തുന്നു.\nഇത്തവണത്തെ ഒളിംപിക്‌സില് 74 കിലോഗ്രാം ഫ്രീ സ്‌റ്റൈലില് ആരു പങ്കെടുക്കണമെന്ന് നിശ്ചയിക്കാനായി നാര്‍സിങ് യാദവുമായി ട്രയല്‍സ് നടത്തണമെന്ന സുശീല് കുമാറിന്റെ ആവശ്യത്തിന്‍മേലുള്ള വിവാദം ആളിക്കത്തിയിരുന്നു. 2008, 2012 ഒളിമ്പിക്‌സുകളില് 66 കിലോ വിഭാഗങ്ങളില് രണ്ടു വട്ടം ഒളിമ്പിക് മെഡല് നേടിയ സുശീല് കുമാറിന്റെ ഹര്‍ജി ഡല്‍ഹി ഹൈക്കോടതി തള്ളിയിരുന്നു. കഴിഞ്ഞ വര്‍ഷം ലോക ചാംപ്യന്‍ഷിപ്പില് ഓട്ടു മെഡല് നേടിയ നാര്‍സിങ് ഇതിനോടകം ഒളിമ്പിക്‌സ് യോഗ്യത നേടിയിട്ടുണ്ടെങ്കിലും നേട്ടങ്ങള് വച്ചു നോക്കുമ്പോള് സുശീല് കുമാര് തള്ളിക്കളയാനാകാത്ത മല്‍സരാര്‍ത്ഥിയാണ്. പക്ഷേ, കായികയിനത്തില് ആര് രാജ്യത്തെ പ്രതിനിധീകരിക്കണമെന്ന തീരുമാനം ദേശീയ ഫെഡറേഷനിലെ വിദഗ്ദ്ധര്‍ക്കു വിടുകയാണ് നല്ലതെന്നു പറഞ്ഞ് കോടതി സുശീലിന്റെ ഹര്‍ജി തള്ളുകയായിരുന്നു.\n66 കിലോഗ്രാം വിഭാഗത്തില് മല്‍സരിച്ചിരുന്ന സുശീല് കുമാര് അതില്‍നിന്ന് 74 കിലോഗ്രാം വിഭാഗത്തില് എത്തിയതോടെ മല്‍സരിക്കാന് വിമുഖത കാണിച്ചിരുന്നുവെന്നും ഈ വൈകിയ വേളയില് ട്രയല്‍സ് ആവശ്യപ്പെടുകയാണെന്നും വാദിച്ച ഫെഡറേഷന് കോടതിയില് നാര്‍സിങിനെ അനുകൂലിച്ചു. രണ്ടു പേരും കഴിവു തെളിയിച്ച ഗുസ്തിക്കാരാണെന്നിരിക്കേ, അവരെ കരുവാക്കരുതെന്ന് കോടതി ഫെഡറേഷനോട് പറഞ്ഞു. ഫെഡറേഷന്റെ റെസ്ലിങ് ബോഡിക്ക് തുടക്കത്തിലേ പരിഹരിക്കാമായിരുന്ന ഈ പ്രശ്‌നം ഇവിടെ വരെ എത്തിക്കണമായിരുന്നോ എന്നും കോടതി ആരാഞ്ഞു.\nഒളിമ്പിക് യോഗ്യത നേടിയ തനിക്ക് പരിശീലനത്തിനാവശ്യമായ തുക യഥാസമയം നല്‍കാത്തതില് ഉള്ള അമര്‍ഷം വനിതാ ഡിസ്‌കസ്സ് താരം സീമ പൂനിയയും മറച്ചു വയ്ക്കുന്നില്ല. തന്റെ മല്‍സരയിനത്തില് 2014-ലെ ഏഷ്യന് ഗെയിംസ് വിജയിയും കഴിഞ്ഞ വര്‍ഷത്തെ ഗ്ലാസ്സ്‌ഗോ കോമണ്‍വെല്‍ത്ത് വെള്ളിമെഡല് ജേതാവുമായ ഈ 32കാരി ഹിന്ദുസ്ഥാന് ടൈംസിനോട് പറഞ്ഞത് തന്റെ റിയോ പരിശീലന പദ്ധതിയെ കുറിച്ചുള്ള ഒരു പ്രസന്റേഷനെ ആധാരമാക്കി കഴിഞ്ഞ വര്‍ഷം സ്‌പോര്‍ട്ട്‌സ് മന്ത്രാലയവും സ്‌പോര്‍ട്ട്‌സ് അതോറിറ്റി ഓഫ് ഇന്ത്യയും ചേര്‍ന്ന് 75 ലക്ഷം രൂപ പരിശീലനത്തിനായി അനുവദിച്ചിരുന്നു എന്നാണ്. 'ടാര്‍ഗെറ്റ് ഒളിമ്പിക്‌സ് പോഡിയം സ്‌കീം' അനുസരിച്ച് നല്‍കേണ്ടിയിരുന്ന ഈ തുക എട്ട് മാസങ്ങള് എടുത്താണ് മന്ത്രാലയം കൊടുത്തതത്രെ.\nബ്രസീലില് ഇത്തവണ മെഡലുകളുടെ എണ്ണം ഇരട്ടയക്കം തികയ്ക്കാമെന്ന ഇന്ത്യന് മോഹങ്ങള് തന്നെ പ്രയാസകരമായ ഒന്നാണ്. മല്‍സരങ്ങളിലേക്ക് സുഗമമായ പാതയൊരുക്കുക എന്നതാണ് സ്‌പോര്‍ട്ട്‌സ് അധികാരികള്‍ക്കും ഉദ്യോഗസ്ഥര്‍ക്കും ചെയ്യാവുന്ന ഏറ്റവും ചെറിയ കാര്യം.


കൊവിഡ് 19 പ്രതിരോധ പ്രവർത്തനങ്ങളിൽ ഏർപ്പെട്ടിരിക്കുന്ന ആശുപത്രികൾക്ക് സംഭാവന നൽകി ക്രിസ്റ്റ്യാനോ റൊണാൾഡോയും ലയണൽ മെസിയും. തൻ്റെ ഏജൻ്റ് ജോർജ് മെൻഡസിനൊപ്പമാണ് ക്രിസ്റ്റ്യാനോ സംഭാവന നൽകിയത്. ഇവർക്കൊപ്പം മാഞ്ചസ്റ്റർ സിറ്റി പരിശീലകൻ പെപ് ഗ്വാർഡിയോളയും പ്രതിരോധ പ്രവർത്തനങ്ങൾക്ക് സഹായം നൽകിയിട്ടുണ്ട്.\nകൊവിഡ് 19 പ്രതിരോധ പ്രവർത്തനങ്ങൾ നടത്തുന്ന പോർച്ചുഗലിലെ ആശുപത്രികൾക്കാണ് ക്രിസ്റ്റ്യാനോയും മെൻഡസും സഹായം നൽകിയത്. ആശുപത്രിയിലെ രണ്ട് കൊവിഡ് 19 വാർഡുകൾക്ക് വേണ്ട സാധനങ്ങൾ ഇവർ നൽകി. ഒരു മില്ല്യൺ ഡോളർ വിലമതിക്കുന്ന സാധനങ്ങളാണ് ഇവർ ആശുപത്രികൾക്ക് സംഭാവന ചെയ്തത്. ലിസ്ബണിലെ സാൻ്റ മരിയ ആശുപത്രിയിൽ 10 ബെഡുകളും വെൻ്റിലേറ്ററുകളും സഹിതം രണ്ട് വാർഡുകളിലേക്ക് വേണ്ട എല്ലാ സാധനങ്ങളും ഇവർ നൽകി. പോർട്ടോയിലെ സാൻ്റോ അൻ്റോണിയോ ആശുപത്രിയിൽ 15 ബെഡുകളും വെൻ്റിലേറ്ററുകളും മറ്റ് അനുബന്ധ സാധനങ്ങളും അവർ നൽകി.\nലയണൽ മെസി ബാഴ്സലോണയിലെ ഹോസ്പിറ്റൽ ക്ലിനിക്ക് എന്ന ആശുപത്രിക്ക് ഒരു മില്ല്യൺ യൂറോ സംഭാവനയായി നൽകി. തങ്ങളുടെ ട്വിറ്റർ ഹാൻഡിലിലൂടെ അവർ വിവരം സ്ഥിരീകരിച്ചിട്ടുണ്ട്. തുക ബാഴ്സലോണയിലെ ആശുപത്രിക്കും അർജൻ്റീനയിലെ തൻ്റെ ജന്മനാട്ടിലുള്ള ഒരു ആശുപത്രിക്കുമായി പങ്കിട്ടു നൽകുമെന്നും സൂചനയുണ്ട്. ഗ്വാർഡിയോളയും ഒരു മില്ല്യൺ യൂറോയാണ് സംഭാവനയായി നൽകിയത്. സ്പെയിനിലെ ഏഞ്ചൽ സോലെർ ഡാനിയൽ ഫൗണ്ടേഷനു വേണ്ടിയാണ് ഗ്വാർഡിയോളയുടെ സംഭാവന.\nStory Highlights: lionel messi pep guardiola cristiano ronaldo donated for covid 19 treatment\nRead more on: Covid 19 | Cristiano Ronaldo | lionel messi\nഎംഇഎസ് ഫണ്ട് തിരിമറിയില് കേസ് എടുക്കാന് കോടതി നിര്‍ദേശം; പരാതിക്കാര് കോടതിയെ തെറ്റിദ്ധരിപ്പിച്ചെന്ന് ഡോ. ഫസല് ഗഫൂര്


World Cup 2019; Vijay Shankar reacts after selection - Malayalam MyKhel\n» റായിഡുവിനെ മറികടന്ന് ഇംഗ്ലണ്ടിലേക്ക്; ലോകകപ്പ് ടീമിലെത്തിയ വിജയ് ശങ്കറിന്റെ പ്രതികരണം\nറായിഡുവിനെ മറികടന്ന് ഇംഗ്ലണ്ടിലേക്ക്; ലോകകപ്പ് ടീമിലെത്തിയ വിജയ് ശങ്കറിന്റെ പ്രതികരണം\nUpdated: Tuesday, April 16, 2019, 9:43 [IST]\nലോകകപ്പ് ടീമിലെത്തിയ വിജയ് ശങ്കറിന്റെ പ്രതികരണം\nദില്ലി: അമ്പാട്ടി റായിഡുവിനെ മറികടന്ന് ഇന്ത്യയുടെ ലോകകപ്പ് ടീമില് ഇടംപിടിച്ച വിജയ് ശങ്കര് ആണ് ക്രിക്കറ്റ് ലോകത്തെ ചര്‍ച്ചാവിഷയം. അജിങ്ക്യ രഹാനെയെ പോലുള്ള താരങ്ങള് പരിഗണനയിലിരിക്കുമ്പോഴാണ് ഇന്ത്യന് ടീമിനുവേണ്ടി ഏറെ കളികളൊന്നും കളിക്കാതിരുന്ന വിജയ് ശങ്കര് ടീമിലെത്തുന്നത്. ഓള്‍റൗണ്ട് പ്രകടനം തന്നെയാണ് താരത്തെ ടീമിലെടുക്കാന് സെലക്ടര്‍മാരെ പ്രേരിപ്പിച്ചത്.\nഐപിഎല്: ആര്‍സിബി വീണ്ടും തോല്‍വിയുടെ ട്രാക്കില്, തകര്‍ത്തുവിട്ട് മുംബൈ\nആദ്യമായി ലോകകപ്പ് ടീമില് ഇടംനേടാന് കഴിഞ്ഞതില് അതിയായ സന്തോഷമുണ്ടെന്നാണ് വിജയിയുടെ പ്രതികരണം. ഏത് ക്രിക്കറ്റ് താരത്തെ സംബന്ധിച്ചിടത്തോളവും ഇത് വളരെ പ്രത്യേകത നിറഞ്ഞതാണ്. തനിക്കും അങ്ങിനെത്തന്നെ. ലോകകപ്പില് മികവുകാട്ടാന് കഴിയുമെന്നാണ് പ്രതീക്ഷയെന്നും വിജയ് പുറത്തുവിട്ട വീഡിയോയില് പറയുന്നുണ്ട്.\nഇന്ത്യയ്ക്കായി ആകെ9ഏകദിന മത്സരങ്ങള് മാത്രമാണ് വിജയ് കളിച്ചിട്ടുള്ളത്. 33 റണ്‍സ് ശരാശറിയില് 165 റണ്‍സും നേടി. മീഡിയം പേസറായി തിളങ്ങാന് കഴിവുള്ള ഈ തമിഴ്‌നാട്ടുകാരന് മികച്ച ഫീല്‍ഡര് കൂടിയാണ്. പുതിയ വര്‍ഷത്തില് ഫോം നഷ്ടപ്പെട്ടത് റായിഡുവിന് തിരിച്ചടിയായപ്പോള് വിജയ് നേട്ടമാക്കി. നാലാം നമ്പര് സ്ഥാനത്തേക്ക് വിജയിയെ കളിപ്പിച്ചേക്കാനാണ് സാധ്യത. പിച്ചിന്റെ സാഹചര്യം കൂടി പരിഗണിച്ചായിരിക്കും താരത്തെ അന്തിമ ഇലവനില് കളിപ്പിക്കുക.\nവിരാട് കോലിയെ ക്യാപ്റ്റനും രോഹിത് ശര്‍മയെ വൈസ് ക്യാപ്റ്റനുമാക്കിയാണ് ഇന്ത്യന് ടീമിനെ പ്രഖ്യാപിച്ചത്. വിരാട് കോലി (ക്യാപ്റ്റന്), രോഹിത് ശര്‍മ, ശിഖര് ധവാന്, എംഎസ് ധോണി, കേദാര് ജാദവ്, ഹര്‍ദിക് പാണ്ഡ്യ, ഭുവനേശ്വര് കുമാര്, യുസ്വേന്ദ്ര ചഹല്, കുല്‍ദീപ് യാദവ്, മുഹമ്മദ് ഷമി, ജസ്പ്രീത് ബുംറ, ലോകേഷ് രാഹുല്, വിജയ് ശങ്കര്, രവീന്ദ്ര ജഡേജ, ദിനേഷ് കാര്‍ത്തിക്.\nപാക് ആരാധകന് ഇന്ത്യന് താരങ്ങളെ പരസ്യമായി അപമാനിച്ചു! ഒന്നും പ്രതികരിക്കാനായില്ല- വിജയ് ശങ്കര്\nഹാര്‍ദിക്കുമായി 'ഏറ്റുമുട്ടാനില്ല', അത് ബാധിക്കുക സ്വയം തന്നെ, ലക്ഷ്യം ഒന്നു മാത്രമെന്ന് വിജയ്\nരഞ്ജി ട്രോഫി: മുംബൈയെ സൂര്യകുമാര് നയിക്കും, തമിഴ്‌നാട് ക്യാപ്റ്റനായി വിജയ് ശങ്കര്\nപുതിയ ഭാവത്തിൽ വിജയ് ശങ്കര്; സോഷ്യല് മീഡിയയില് ട്രോള് മഴ\nലോകകപ്പ്: ശങ്കറിന് പകരം മായങ്ക്... ഇന്ത്യക്കു പറ്റിയത് വലിയ വീഴ്ച!! വരേണ്ടിയിരുന്നത് ഇവരിലൊരാള്\nഇംഗ്ലണ്ടിനെതിരെ ഇന്ത്യ വജ്രായുധം പുറത്തെടുക്കുമോ? വിരാട് കോലി പറയുന്നത് ഇങ്ങനെ\nഞാനായിരുന്നെങ്കില് അവനെ കളിപ്പിച്ചേനെ... ആ താരം മാറണം, തുറന്ന് പറഞ്ഞ് മുന് ഇന്ത്യന് താരം\nവിജയ് ശങ്കര് പുറത്താവും... വിന്‍ഡീസിനെതിരെ ഈ മാറ്റം ഉറപ്പ്, വരുന്നത് വെടിക്കെട്ട് താരം\nഅവന് ടീമില് വേണം, പന്തിനെ വേണ്ടെന്ന് മുന് ഇന്ത്യന് താരം.... പന്തിന്റെ മറുപടി ഇങ്ങനെ\nവിജയ് ശങ്കറിന് പരിശീലനത്തിനിടെ പരിക്ക്, ലോകകപ്പില് തുടരുമോ, ടീം പറയുന്നത് ഇങ്ങനെ\n2 min ago IPL 2020: ധോണി തുടങ്ങിക്കഴിഞ്ഞു, തയ്യാറെടുപ്പിനെക്കുറിച്ച് വെളിപ്പെടുത്തി റെയ്‌ന\n21 min ago വിവോയെ സ്‌പോണ്‍സര്‍മാരായി നിലനിര്‍ത്തി; ചൈനീസ് പ്രീമിയര് ലീഗെന്ന് ട്വിറ്ററില് ആരാധകര്\n47 min ago ടീം ഇന്ത്യയുടെ അടുത്ത ധോണി താനോ? റെയ്‌നയുടെ താരതമ്യത്തോടു പ്രതികരിച്ച് രോഹിത്\n1 hr ago ഐപിഎല് ഫ്‌ളോപ്പിനെ ഹിറ്റാക്കി! ഓസീസ് താരത്തിന്റെ കരിയര് മാറ്റിയത് എങ്ങനെ? ദ്രാവിഡ് പറയും\nMovies എന്റെ ആഗ്രഹമാണ് അത്, മോഹന്‍ലാൽ ചിത്രത്തിന്റെ രണ്ടാം ഭാഗം? സൂചന നല്കി സിബി മലയിൽ\nLifestyle കണ്‍പീലിയിലെ ഈ വളര്‍ച്ച കണ്ണടച്ച് തുറക്കും മുന്‍പ്\nNews സുശാന്തിന്റെ അക്കൌണ്ടിൽ നിന്ന് പിൻവലിച്ചത് 50 കോടി: എന്തുകൊണ്ട് മൌനം പാലിക്കുന്നു? ബിഹാർ ഡിജിപി\nFinance സെൻസെക്സും നിഫ്റ്റിയും 2% നേട്ടത്തിൽ; റിലയൻസിന് 7.5% നേട്ടം, ടെക് മഹീന്ദ്രയ്ക്ക് കനത്ത നഷ്ടം\nAutomobiles ഓഗസ്റ്റിൽ തെരഞ്ഞെടുത്ത മോഡലുകൾക്ക് ആകർഷകമായ ഡിസ്കൗണ്ടുകളോടെ ഹ്യുണ്ടായി\nRead more about: vijay shankar world cup 2019 cricket india ഇന്ത്യ ക്രിക്കറ്റ് ലോകകപ്പ് വിജയ് ശങ്കര്


Thailand Cave Rescue starts; First Extraction Expected in Hours– News18 Malayalam\nപ്രാർത്ഥനയുമായി ലോകം; രക്ഷാപ്രവർത്തനം തുടരുന്നു\nUpdated: July 8, 2018, 3:35 PM IST\nബാങ്കോക്ക്: തായ്ലൻഡിലെ താംലുവാംഗ് ഗുഹയിൽ കുടുങ്ങിയ ഫുട്ബാൾ താരങ്ങളായ 12 കുട്ടികളെയും പരിശീലകനെയും പുറത്തെത്തിക്കാനുള്ള 'ബഡ്ഡി ഡൈവ്' രക്ഷാപ്രവർത്തനത്തിന് തുടക്കമായി. പ്രാദേശികസമയം രാവിലെ 10 മണിയ്ക്ക് രക്ഷാപ്രവർത്തകർ ഗുഹയിൽ പ്രവേശിച്ചു. ആദ്യ കുട്ടിയുമൊത്ത് രാത്രി ഒൻപതോടെ പുറത്തെത്തുമെന്നാണ് പ്രതീക്ഷ. തായ്ലൻഡ് മാത്രമല്ല, കുട്ടിത്താരങ്ങൾ സുരക്ഷിതരായി പുറത്ത് വരണമെന്ന പ്രാർത്ഥനയിലാണ് ലോകം.\nഅപ്രതീക്ഷിത തടസങ്ങൾ നേരിട്ടാൽ രക്ഷാപ്രവർത്തനം പിന്നെയും നീളും. ഓരോ കുട്ടിക്കുമൊപ്പം ഒന്നോ രണ്ടോ മുങ്ങൽ വിദഗ്ധർ നീന്തുന്ന രീതിയാണ് ബഡ്ഡി ഡൈവ്. ഒരാൾ ഓക്സിജൻ സിലിണ്ടർ വഹിക്കും. പുറത്തെത്തിക്കുന്ന കുട്ടികൾക്കും പരിശീലകനും അടിയന്തര വൈദ്യസഹായം ലഭ്യമാക്കുന്നതിന് 13 ആംബുലൻസുകളും ഹെലികോപ്ടറുകളും സജ്ജമാക്കിയിട്ടുണ്ട്.\nരക്ഷാപ്രവർത്തനത്തിൽ 18 ഡൈവർമാരാണ് പങ്കെടുക്കുന്നത്. അഞ്ച് തായ് മുങ്ങൽ വിദഗ്ധരും 13 രാജ്യാന്തര നീന്തൽ സംഘത്തിലെ അംഗങ്ങളും ഉൾപ്പെടുന്നതാണ് രക്ഷാസംഘം. മഴ ശക്തമാകും മുമ്പ് കുട്ടികളെ പുറത്തെത്തിക്കുന്നതാവും സുരക്ഷിതം എന്നതിനാലാണ് ബഡ്ഡി ഡൈവിംഗ് എന്ന തീരുമാനത്തിലേക്ക് രക്ഷാപ്രവർത്തകർ എത്തിയത്. ഏറ്റവും അപകടകരമായ രക്ഷാപ്രവർത്തനമാണിത്.\nഗുഹയിലേക്കുള്ള വഴികളെല്ലാം ഇടുങ്ങിയതും ദുർഘടമേറിയതുമാണ്. ശക്തമായ അടിയൊഴുക്കുകളും ചെളിവെള്ളം നിറഞ്ഞ കുഴികളും രക്ഷാ പ്രവർത്തനത്തിന് കനത്ത വെല്ലുവിളി ഉയർത്തുന്നു. വായു സഞ്ചാരം കുറവുള്ള ഈ വഴികളിലൂടെ കുട്ടികളുമായി നീന്തുകയെന്നത് ശ്രമകരവും അതിസാഹസികവുമാണ്. വായുസഞ്ചാരം കുറവുള്ളിടത്ത് കൂടുതൽ ഓക്സിജൻ ടാങ്കുകൾ സ്ഥാപിക്കും. എയർ ടാങ്കുകൾ, മുഖാവരണങ്ങൾ തുടങ്ങിയവയവും രക്ഷാപ്രവർത്തകരുടെ കൈവശമുണ്ട്.\nഇടുങ്ങിയ വഴികളിൽ എത്തുമ്പോൾ മുതുകിൽ സൂക്ഷിച്ചിരിക്കുന്ന ടാങ്ക് എടുത്ത് മാറ്റിയ ശേഷം ചാനലിലൂടെ തള്ളി നീക്കും. ഇതിലൂടെ കുട്ടികൾക്ക് വഴി കാണിക്കാനാകും. ഗുഹയുടെ മൂന്നാമത്തെ ചേംബർ മുതൽ പുറത്തേക്കുള്ള കവാടം വരെ രക്ഷാപ്രവർത്തകരും കുട്ടികളും കാൽനടയായാണ് പോകുക.\nമഴ കനത്താൽ കുട്ടികൾ കഴിയുന്ന സ്ഥലത്ത് വെള്ളം ഉയരും. പിന്നെ കഷ്ടിച്ച് പത്ത് ചതുരശ്രമീറ്റർ സ്ഥലമേ വെള്ളം കയറാതെ ശേഷിക്കൂ. അത്രയും സ്ഥലത്ത് കുട്ടികൾ കഴിയുക അപകടകരമാകും. കുട്ടികൾ ഇരിക്കുന്ന സ്ഥലം വരെ നാല് കിലോമീറ്ററിലേറെ നീളത്തിൽ ഇട്ട പൈപ്പുകളിലൂടെ തുടർച്ചയായി ഓക്സിജൻ പമ്പ് ചെയ്യുകയാണ്. ഓക്സിജൻ അളവ് കുറഞ്ഞാൽ കുട്ടികൾ അബോധാവസ്ഥയിലാകും.


കേന്ദ്രീയ വിദ്യാലയം ഒന്നാം ക്ലാസ് പ്രവേശനം; മൂന്നാം അലോട്ട്മെന്റ് ലിസ്റ്റ് പ്രസിദ്ധീകരിച്ചു – News18 Malayalam\nകേന്ദ്രീയ വിദ്യാലയം ഒന്നാം ക്ലാസ് പ്രവേശനം; മൂന്നാം അലോട്ട്മെന്റ് ലിസ്റ്റ് പ്രസിദ്ധീകരിച്ചു\nവിദ്യാർത്ഥികളുടെ രക്ഷിതാക്കൾക്ക് കേന്ദ്രീയ വിദ്യാലയ സംഗഥന്റെ ഔദ്യോഗിക വെബ്സൈറ്റ് വഴി പട്ടിക പരിശോധിക്കാം. സീറ്റ് ലഭിച്ചവർ അത് സ്ഥിരീകരിക്കുന്നതിനായി അഡ്മിഷൻ നടപടികൾ മുഴുവനായി പൂർത്തിയാക്കണം.\nLast Updated : July 06, 2021, 17:19 IST\nഒന്നാം ക്ലാസ് പ്രവേശനത്തിനുള്ള മൂന്നാമത്തെ അലോട്ട്മെന്റ് പട്ടിക കേന്ദ്രീയ വിദ്യാലയ സംഗഥൻ (കെവിഎസ്) പുറത്തിറക്കി. വിദ്യാർത്ഥികളുടെ രക്ഷിതാക്കൾക്ക് കേന്ദ്രീയ വിദ്യാലയ സംഗഥന്റെ ഔദ്യോഗിക വെബ്സൈറ്റ് വഴി പട്ടിക പരിശോധിക്കാം. സീറ്റ് ലഭിച്ചവർ അത് സ്ഥിരീകരിക്കുന്നതിനായി അഡ്മിഷൻ നടപടികൾ മുഴുവനായി പൂർത്തിയാക്കണം.\nഅഡ്മിഷൻ നടപടികൾ പൂർത്തിയാക്കുന്നതിന്, ഡിജിറ്റൽ ഫോട്ടോഗ്രാഫ്, കുട്ടിയുടെ ജനന സർട്ടിഫിക്കറ്റ്, സർക്കാർ സർട്ടിഫിക്കറ്റുകൾ തുടങ്ങിയ എല്ലാ രേഖകളും നിങ്ങളുടെ പക്കലുണ്ടെന്ന് ഉറപ്പാക്കുക. അപേക്ഷിക്കുന്നവരെല്ലാം അപേക്ഷാ നടപടി പൂർത്തിയാക്കുന്നതിന് ഒടിപി നൽകേണ്ടതുണ്ട്. അതിനാൽ അപേക്ഷിച്ച വിദ്യാർത്ഥികളുടെ മാതാപിതാക്കൾ അവരുടെ ഫോണുകൾ അഡ്മിഷൻ സമയത്ത് സൂക്ഷിക്കുന്നത് നല്ലതാണ്.\nകേന്ദ്രീയ വിദ്യാലയം ഒന്നാം ക്ലാസ് പ്രവേശനം 2021, മൂന്നാം അലോട്ട്മെന്റ്: പരിശോധിക്കേണ്ട വിധം\nസ്റ്റെപ് 1: നിങ്ങൾക്ക് ഇഷ്ടമുള്ള ഇന്റർനെറ്റ് ബ്രൗസർ തുറന്ന് കെവിഎസ് ഔദ്യോഗിക വെബ്‌സൈറ്റ് സെർച്ച് ചെയ്യുക.\nസ്റ്റെപ് 2: വെബ്‌സൈറ്റിന്റെ ഹോം പേജിൽ നിങ്ങൾക്ക് ഒരു ലോഗിൻ സെക്ഷൻ കാണാനാവും. ഇതിൽ ലോഗിൻ കോഡ്, മൊബൈൽ നമ്പർ, കുട്ടിയുടെ ജനനത്തീയതി എന്നിവ നൽകുക.\nസ്റ്റെപ് 3: പട്ടികയിൽ നിങ്ങളുടെ കുട്ടിയുടെ പേര് സ്ഥിരീകരിക്കുന്നതിന് കെവിഎസ് മൂന്നാം പട്ടിക ലിങ്കിൽ ക്ലിക്കുചെയ്യുക\nസ്റ്റെപ് 4: പൂർത്തിയായാൽ ഹോംപേജിലേക്ക് തിരികെ പോയി അപേക്ഷാ ഫോം ടാബിൽ ക്ലിക്ക് ചെയ്യുക. ലോഗിൻ കോഡ് നൽകിയ ശേഷം നിങ്ങൾക്ക് അപേക്ഷാ ഫോം തുറക്കാൻ കഴിയും.\nസ്റ്റെപ് 5: ഫോം ശരിയായി പൂരിപ്പിച്ച ശേഷം സബ്മിറ്റ് ബട്ടൺ അമർത്തി ഇത് സമർപ്പിച്ചുവെന്ന് ഉറപ്പാക്കുന്നു\nസ്റ്റെപ് 6: സബ്മിറ്റ് ചെയ്തു കഴിഞ്ഞാൽ ഭാവിയിലെ ആവശ്യത്തിനു വേണ്ടി അപ്ലിക്കേഷൻ റഫറൻസ് നമ്പർ സൂക്ഷിക്കുക\nഒന്നാം ക്ലാസ് പ്രവേശനത്തിനായി ജൂൺ മാസം 23, 30 തീയതികളിലായി ആദ്യ രണ്ട് അലോട്ട്മെന്റുകൾ കേന്ദ്രീയ വിദ്യാലയം പ്രസിദ്ധീകരിച്ചിരുന്നു. കേന്ദ്രീയ വിദ്യാലയത്തിലേക്കുള്ള പ്രവേശനത്തിന് വിദ്യാഭ്യാസ അവകാശ നിയമപ്രകാരം പ്രവേശനത്തിന് അർഹരായ വിദ്യാർത്ഥികൾക്ക് ആദ്യ പരിഗണന നൽകുന്നത്. രണ്ടാമത്തെ മുൻ‌ഗണന സർക്കാർ സേവനത്തിലുള്ളവരുടെ കുട്ടികൾക്കാണ്. അതിനുശേഷം, സംവരണ വിഭാഗത്തിൽപ്പെടുന്നവർക്ക് പ്രവേശനം നൽകിയ ശേഷമാണ് ബാക്കിയുള്ള സീറ്റുകളുടെ കുറവ് നികത്തുന്നത്. സംവരണ വിഭാഗത്തിൽ 15 ശതമാനം എസ്.സി വിഭാഗത്തിനും 7.5 ശതമാനം എസ്.ടി വിഭാഗത്തിനും, 27 ശതമാനം ഒബിസി-എൻസിഎൽ വിഭാഗത്തിനുമാണ് സംവരണം ചെയ്തിട്ടുള്ളത്. ഭിന്നശേഷിയുള്ളവർക്ക്3ശതമാനം സംവരണമുണ്ട്.\nകേന്ദ്ര വിദ്യാഭ്യാസ മന്ത്രാലയത്തിനു കീഴിലുള്ള കേന്ദ്രീയ വിദ്യാലയ സംഗഥന് രാജ്യത്ത് എമ്പാടുമായി 1247 സ്കൂളും വിദേശത്ത് മൂന്ന് സ്കൂളുകളുമാണുള്ളത്. രാജ്യത്തെ ഏറ്റവും വലിയ സ്കൂള ശൃംഖലയായ കേന്ദ്രീയ വിദ്യാലത്തിൽ 2020 ഡിസംബർ 15 വരെ മൊത്തം 13,88,899 വിദ്യാർത്ഥികളും 48,314 ജീവനക്കാരും ഉണ്ട്. ഇന്ത്യക്ക് പുറത്തുള്ള മൂന്ന് കേന്ദ്രീയ വിദ്യാലയങ്ങൾ കാഠ്മണ്ഡു, മോസ്കോ, ടെഹ്റാൻ എന്നിവിടങ്ങളിലാണ്. ഈ രാജ്യങ്ങളിലെ എംബസികൾക്കുള്ളിലാണ് ഇവ സ്ഥിതി ചെയ്യുന്നത്.\nFirst published: July 06, 2021, 16:58 IST


Rhys Ifans and Sienna Miller to tie the knot in summer , സിയാന, ഇതെങ്കിലും നടക്കുമോ? - Malayalam Filmibeat\nസിയാന, ഇതെങ്കിലും നടക്കുമോ?\n| Published: Monday, March 10, 2008, 15:32 [IST]\nറിസ് ഇഫാന്‍സിനെ സിയാന മില്ലര് വിവാഹം കഴിക്കാന് തീരുമാനിച്ചെന്ന വാര്‍ത്ത ഹോളിവുഡിന് പുതുമയല്ല. ഇരുവരും തമ്മില് പ്രണയത്തിലായിട്ട് കാലം കുറെ ആയി.\nപ്രണയ വാര്‍ത്ത ഗോസിപ്പു കോളങ്ങളില് ഇടം പിടിച്ചപ്പോഴൊക്കെ തങ്ങള് തമ്മില് വെറും സൗഹൃദം മാത്രമാണുളളതെന്ന് ഇരുവരും ആണയിട്ടിരുന്നു. പൊതുനിരത്തില് വെച്ച് സിയാനയും റിസും തമ്മില് ഗാഢ ചുംബനത്തിലേര്‍പ്പെടുന്ന ചിത്രം പാപ്പരാസികള് പുറത്തു വിട്ടപ്പോഴും പല്ലവി ഇതു തന്നെയായിരുന്നു.\nഈ വേനലില് തന്നെ വിവാഹം ഉണ്ടാകുമെന്നാണ് റിപ്പോര്‍ട്ടുകള് പറയുന്നത്.\nവിവാഹത്തോളം അടുത്ത രണ്ടു പ്രണയങ്ങള് താണ്ടിയാണ് സിയാന ഒടുവില് റിസ് ഇഫാന്‍സിന്റെ ജീവിതത്തില് എത്തുന്നത്. നടന് ജൂഡ് ലായുമായുളള പ്രണയം വിവാഹ നിശ്ചയത്തിനു ശേഷം ഉപേക്ഷിച്ച സിയാന, പിന്നീട് മാത്യു റിസിന്റെ കൂട്ടുകാരിയായിരുന്നു.\nറിസ് ഇഫാന്‍സും മോശക്കാരനല്ല. സൂപ്പര് മോഡല് കേറ്റ് മോസിന്റെ കാമുകനായിരുന്നു ഒരുകാലത്ത് ഇദ്ദേഹം. തന്റെ കാമുകനെ തട്ടിയെടുത്തു എന്നാരോപിച്ച് കേറ്റ് മോസും സിയാനയും തമ്മില് ഒരു പാര്‍ട്ടിക്കിടെ ഏറ്റുമുട്ടുകയും ചെയ്തിരുന്നു.\nഏതായാലും ഇഫാന്‍സുമായുളള ബന്ധമെങ്കിലും സിയാന നേരാം വണ്ണം കൊണ്ടുനടക്കട്ടെ എന്ന് ആശംസിക്കുകയാണ് ആരാധകര്!\nStory first published: Monday, March 10, 2008, 15:32 [IST]


Prevention of Pandemics through Ayurveda\nപകർച്ച വ്യാധി പ്രതിരോധം ആയുർവേദത്തിലൂടെ\nലോക വ്യാപകമായി മഹാമാരിയായി പ്രഖ്യാപിച്ചിരിക്കുന്ന കോവിഡ്-19 എന്ന കൊറോണ വൈറസ് ബാധ, കേരളത്തിൽ അങ്ങിങ്ങായി നിലനിൽക്കുന്ന കുരങ്ങു പനി, പക്ഷിപ്പനി, 2018-ലെ നിപ വൈറസ് ബാധ ഇവയൊക്കെ പകർച്ചവ്യാധികളുടെ ഉദാഹരണങ്ങൾ ആണ്. പകർച്ചവ്യാധികൾ വ്യാപകമായ ഈ സന്ദർഭത്തിൽ ഇവ എന്താണെന്നും എങ്ങനെ പകരുമെന്നും, എന്താണ് പ്രതിരോധ മാർഗ്ഗങ്ങൾ എന്നും പൊതു സമൂഹം അറിഞ്ഞിരിക്കേണ്ടത് വളരെ അത്യാവശ്യമാണ്.\nമനുഷ്യരിൽ നിന്ന് മനുഷ്യരിലേക്ക് നേരിട്ട് സ്പർശനത്തിലൂടെയോ ശരീര സ്രവങ്ങളായ ഉമിനീർ, നാസസ്രവം, വിയർപ്പ്, രക്തം, കഫം മുതലായവയുടെ സമ്പർക്കത്തിലൂടെയോ അല്ലെങ്കിൽ രോഗവാഹകങ്ങളായ കൊതുകുപോലുള്ള കീടങ്ങളിലൂടെയോ അതുമല്ലെങ്കിൽ വവ്വാൽ, എലി പോലുള്ള ജീവികളുടെ സ്രാവങ്ങളിലൂടെയോ പകർച്ച വ്യാധികൾ സമൂഹത്തിത്തിൽ വ്യാപിക്കാം. ഹസ്‌തദാനം ആലിംഗനം, ലൈംഗിക ബന്ധം എന്നിവയിലൂടെയും വ്യാധി പകർച്ച ഉണ്ടാകാം. അണുബാധയുള്ള വസ്തുവിനയോ പ്രതലത്തെയോ സ്പർശിക്കുന്നത് മൂലം പകർച്ച സംഭവിക്കാം. ഇതിനെല്ലാം ഉപരി വായുവിലൂടെയും വെള്ളത്തിലൂടെയും രോഗ പകർച്ച ഉണ്ടാകാം..!!\nഇവിടെയാണ് ആയുർവേദത്തിന് പ്രസക്തി. ആയുർവേദ സ്വസ്ഥവൃത്തം സദ് വൃത്തം ഇവ സമൂഹത്തിൽ പാലിക്കപ്പെട്ടാൽ ഒരു പരിധിവരെ പകർച്ച വ്യാധികളുടെ ഭീകരാവസ്ഥയെ വ്യക്‌തിതലത്തിലും സമൂഹതലത്തിലും കുറക്കാൻ സാധ്യമാണ്.\nപകർച്ച വ്യാധികൾ എങ്ങിനെയാണ് തരം തിരിച്ചിരിക്കുന്നത്?\nരോഗ വ്യാപനത്തിൻ്റെയും, രോഗകാരണമായ അണുജീവികളുടെയും, പകർച്ചമാർഗ്ഗങ്ങളുടെയും, ലക്ഷണങ്ങളുടെയും ഘടകങ്ങളെ ആസ്പദപ്പെടുത്തിയാണ് പകർച്ചവ്യാധികൾ തരം തിരിച്ചിരിക്കുന്നത്\nഉദാഹരണത്തിന് ഇന്ന് ലോകമെമ്പാടും ഭീതി സൃഷ്ടിച്ചു അട്ടഹസിക്കുന്ന Covid 19 കൊറോണ വൈറസ്ബാധ ശാരീരിക സമ്പർക്കം മൂലം പകരുന്ന വൈറസ് ബാധയാണ്. ജലദോഷ പനി അതായതു ഫ്ലൂ ആണ് ലക്ഷണം.\nപകർച്ച വ്യാധികളെ കുറിച്ച് ആയുർവ്വേദം എന്ത് പറയുന്നു?\nആയുർവേദത്തിന്റെ അടിസ്ഥാന ഗ്രന്ഥമായ ചരക സംഹിതയുടെ വിമാനസ്ഥാനം മൂന്നാം അധ്യായം ജനപഥോധ്വംസനീയത്തിൽ പകർച്ച വ്യാധികളെ കുറിച്ചും അതിനു വേണ്ടി എടുക്കേണ്ട മുൻകരുതലുകളെ കുറിച്ചും, വൈദ്യ സമൂഹത്തിനു വേണ്ട തയ്യാറെടുപ്പുകളെ കുറിച്ചും വിശദമായി പരാമർശിച്ചിട്ടുണ്ട്. ഇതിൽ പറഞ്ഞ കാര്യങ്ങൾ ഇന്നും പ്രസക്തമാണ്. പ്രത്യേകിച്ചും ഇന്നത്തെ കൊറോണ വൈറസ് രോഗ കാലഘട്ടത്തിൽ. ദേശം, സമൂഹം, കാലം വായു, ജലം, പ്രകൃതി ഇവയിൽ ഏതെങ്കിലും ഒന്നോ ഒന്നിൽ കൂടുതൽ ഘടകങ്ങളോ ദുഷിച്ചാൽ പകർച്ച വ്യാധികൾ ഉണ്ടാവുകയും അത് വ്യാപിച്ചു ജനപഥത്തെ ഒന്നാകെ നശിപ്പിക്കുകയും ചെയ്യും എന്ന് ഈ അധ്യായത്തിൽ പറയുന്നു. പകർച്ച വ്യാധികളെ ചെറുക്കാൻ ഉള്ള മാർഗങ്ങളെ വൈദ്യൻ അറിയണമെന്നും അതിനു വേണ്ടി ഫലപ്രദമായ മരുന്നുകൾ കരുതി വെക്കണം എന്നും നിർദേശിക്കുന്നുണ്ട്. ഈ വ്യാധികൾ സമൂഹത്തിൽ എല്ലാ രീതിയിലും നഷ്ടം വിതക്കുന്നതു കൊണ്ടാണ് പകർചവ്യാധികളെ ജനപദോധ്വംസനം എന്ന് വിളിക്കുന്നത്.\nഎങ്ങനെയും പകർച്ച വ്യാധികൾ പിടിപെടാതെ ശ്രദ്ധിക്കുക എന്നതാണ് ഏറ്റവും നല്ല പ്രതിരോധം. ഒട്ടു മിക്ക പകർച്ച വ്യാധിളും പ്രത്യേകിച്ച് വൈറസ് ബാധകൾ സെൽഫ് ലിമിറ്റിങ് ആണ്. ഈ ബാധ ഉള്ള സമയത്തു രോഗ പ്രതിരോധ ശേഷി കുറഞ്ഞു, വേറെ അനുബന്ധ അണുബാധകൾ അതായതു സെക്കന്ററി ഇൻഫെക്ഷൻ വരാതെ നോക്കണം. ഇതിനൊക്കെ നല്ല ആരോഗ്യം, നല്ല സ്വാഭാവിക രോഗ ക്ഷമത്വം ഇവ അത്യാവശ്യമാണ്. ഇത് ആയുർവേദത്തിലൂടെ സാധ്യമാണ്. രോഗാണു വ്യക്തിയുടെ ശരീരത്തിൽ പ്രവേശിച്ച് രോഗ പ്രതിരോധ ശക്തിയെ തോൽപ്പിച്ച് അടയിരിക്കൽ കാലം അതായതു ഇൻക്യൂബേറ്റിങ് പീരീഡ് കഴിഞ്ഞു ശക്തിപ്രാപിച്ചു ലക്ഷണങ്ങൾ വ്യക്തമാക്കും.\nലക്ഷണങ്ങളുടെ തീവ്രത രോഗിയുടെ വയസ്സ്, ആരോഗ്യ സ്ഥിതി, പ്രമേഹം പോലുള്ള അനുബന്ധ രോഗങ്ങൾ എന്നിവയെ ആശ്രയിച്ചിരിക്കും. ആയുർവേദ ദിനചര്യ, കാലാനുസൃതമായ ഋതുചര്യ, സമൂഹ പെരുമാറ്റചട്ടം നിർദേശിക്കുന്ന സദ് വൃത്തം ഇവയൊക്കെ കൃത്യമായി അനുഷ്ഠിച്ചാൽ ബലവത്തായ സ്വാഭാവിക രോഗ പ്രതിരോധ ശക്തി ഉണ്ടാവുകയും രോഗത്തെ ചെറുക്കാനും ഇനി ഉണ്ടായാൽ തന്നെ ലക്ഷണങ്ങളുടെ തീവ്രത കുറക്കാനും വേഗം തന്നെ ആരോഗ്യം പ്രാപിക്കാനും സാധ്യമാകും. രോഗാവസ്ഥയിൽ ലഘുവായ പോഷകമൂല്യമുള്ള ആഹാരം, ലക്ഷണങ്ങൾക്കുള്ള ചികിത്സ, പൂർണ വിശ്രമം എന്നിവ ആവശ്യമാണ്.\nഇമ്മ്യൂണിറ്റി വർദ്ധിയ്ക്കാനുള്ള മരുന്നുകൾ ആയുർവേദത്തിൽ ധാരാളമുണ്ട്. 80-ൽ പരം ആയുർവേദ മരുന്നുകളുടെ ഇമ്മുണോമോഡുലേഷൻ ഗുണം ആധുനിക ശാസ്ത്രീയ പരീക്ഷണങ്ങളിലൂടെ തെളിയിക്കപ്പെട്ടിട്ടുണ്ട്. അശ്വഗന്ധം, ത്രിഫല ഇവയൊക്കെ അതിൽ ഉൾപ്പെടുന്നു. പിന്നെ നേരത്തെ പറഞ്ഞ പോലെ ആയുർവേദ ജീവിത ശൈലി, യോഗാഭ്യാസം ഇവയൊക്കെ വ്യധിക്ഷമത്വം കൂട്ടാനും ആരോഗ്യം മെച്ചപ്പെടാനും ഉത്തമമാണ്. ഉദാഹരണത്തിനു ഇപ്പോൾ നമുക്ക് കടുത്ത വേനലാണ്. ആദാന കാലമാണ് ഈ സമയത്തു ശരീര ബലം കുറഞ്ഞിരിക്കും. ബലവർദ്ധനത്തിനായി രണ്ടു നേരം കുളിക്കുക, മലർ, കഞ്ഞിവെള്ളം, മല്ലി, ചുക്ക്, കരിങ്ങാലി ഇവ ഇട്ടു തിളപ്പിച്ച് വെള്ളം ധാരാളം കുടിക്കുക.\nവേപ്പില, നാല്പാമരം പോലെ ഉള്ള മരുന്നുകൾ ആവശ്യമെങ്കിൽ കുളിക്കുന്ന വെള്ളത്തിൽ ചേർക്കുക. പുളിയില്ലാത്ത മോര്, പാൽ, മലർ, കുത്തരി കഞ്ഞി, ചക്ക, മാങ്ങാ, ചാമ്പക്ക പോലുള്ള പഴങ്ങൾ ഇവ കഴിക്കുന്നത് നല്ലതാണ്. എരിവും പുളിയും ഒഴിവാക്കണം. പശുവിൻ നെയ്യ് ഉപയോഗിക്കണം. ചോറ് നന്നായി വേവണം. പേരക്ക, കൂവളം, നെല്ലിക്ക, മുത്തിൾ ഇങ്ങനെയുള്ള തളിർ ഇലകൾ മോരിൽ അരച്ചുകലക്കി ഉപയോഗിക്കാം. നന്നാറി ശർക്കര ചേർത്ത് ജ്യൂസ് ഉണ്ടാക്കി കഴിക്കാം. ഇപ്പോഴത്തെ സഹാഹര്യത്തിൽ ചുക്ക്, തിപ്പലി, ചിറ്റമൃത്, കറുവപ്പട്ട, മല്ലി ഇട്ടു വെള്ളം തിളപ്പിച്ച് വാങ്ങി വെക്കുമ്പോൾ അര സ്പൂൺ മഞ്ഞൾ പൊടിയും, കുറച്ചു തുളസിയിലയും ഇട്ടു അടച്ചു വെച്ച് ആറിയ ശേഷം ചെറു ചൂടോടെ ഇടയ്ക്കിടയ്ക്ക് കുടിക്കാം.\nഇതൊക്കെ ചെയ്‌താൽ രോഗം വരില്ല എന്നല്ല! ഇതിന്റെയൊക്കെ കൂടെ WHO-ലോക ആരോഗ്യ സംഘടന നിർദ്ദേശിച്ചിട്ടുള്ള ചിട്ടകൾ കൃത്യമായി പാലിക്കണം. വ്യക്തി ശുചിത്വം, ഹാൻഡ് hygiene,3അടി അകലം പാലിക്കൽ, Self Quarantine ഇവയെല്ലാം വളരെ പ്രധാനം ആണ്. ബ്രേക്ക് ദി ചെയിൻ വിജയിക്കുക എന്നത് നമ്മൾ ഓരോരുത്തരുടെയും സമൂഹത്തിന്റെയും ആവശ്യമാണ്, ഉത്തരവാദിത്തമാണ്..!!\nCORONA പ്രതിരോധം എന്നാൽ -:\nC for clean your hands\nO for Off from Gatherings\nR for Raise your immunity\nO for Only sick need to wear mask\nN for No to handshake\nA for Avoid Rumours\nഎന്നാണ്. ഇതിൽ റൈസ് യുവർ ഇമ്മ്യൂണിറ്റി എന്ന കാര്യത്തിൽ ആയുർവേദത്തിന്റെ പങ്ക് വലുതാണ്. ആയുർവേദ പ്രതിരോധ മരുന്നുകളെ കുറിച്ച് പറയുകയാണെങ്കിൽ ചുക്ക് പൊടിയും തേനും ശ്വാസ രോഗങ്ങൾ ഉള്ളവരിൽ നിത്യം ഉപയോഗിക്കാൻ നല്ലതാണ്. വിൽവാദി ഗുളിക ഇന്ദുകാന്തം കഷായം അമൃതോത്തരം കഷായം ഇങ്ങനെ ഒരു പാട് മരുന്നുകൾ ഉണ്ട് നാച്ചുറൽ ഇമ്മ്യൂണിറ്റി വർദ്ധിയ്ക്കാൻ. ഒരു അംഗീകൃത ബിരുദമുള്ള ആയുർവേദ ഡോക്ടറെ കണ്ടു അദ്ദേഹത്തിന്റെ നിർദേശാനുസരണം മാത്രം മരുന്നുകൾ കഴിക്കണം.\nപ്രായമായവരും പല അസുഖങ്ങൾ ഉള്ളവരും കുട്ടികളും ഗർഭിണികളും പ്രത്യേകം ശ്രദ്ധിക്കണം. ഇത് പറയുമ്പോൾ ഒന്ന് കൂടി ആവർത്തിക്കുന്നു; WHO Guidelines കൃത്യമായി പാലിക്കണം. രോഗ ലക്ഷണങ്ങൾ കണ്ടാൽ ദിശ helpline നമ്പറിൽ ബന്ധപ്പെടണം. അവിടുന്ന് കിട്ടുന്ന നിർദേശങ്ങൾ കൃത്യമായി അനുസരിക്കണം.\nപകർച്ച വ്യാധി മാറിക്കഴിഞ്ഞാൽ ആയുർവേദ സാധ്യതകൾ എന്തൊക്കെയാണ്?\nപകർച്ച വ്യാധി എന്നാൽ വ്യക്തിയും കുടുംബവും കടുത്ത സമ്മർദ്ദത്തിലൂടെ കടന്നു പോകുന്ന അവസ്ഥയാണ്. ബലം, ദഹനം ഇവ കുറയും. ക്ഷീണം ഉണ്ടാകും. ഈ അവസ്ഥ മാറാൻ ആയുർവേദ മരുന്നിലൂടെയും ചികിത്സയിലൂടെയും സാധ്യമാകും. മനസ്സ് ശാന്തവും ശരീരം പുഷ്ടിയുള്ളതും ആക്കാൻ ആയുർവേദത്തിന് സാധ്യമാണ്. ഒരു പകർച്ച വ്യാധിയിൽ നിന്ന് വേറൊരു രോഗാവസ്ഥയിലേക്കു വഴുതി വീഴാതെ കൈ പിടിച്ചു ഉയർത്താനുള്ള കൈത്താങ്ങാണ് ആയുർവ്വേദം!


വൃദ്ധസഹോദരിമാര് കൊല്ലപ്പെട്ട നിലയില് | Thrissur, Murder, Sisters, Police, തൃശൂര്, കൊലപാതകം, സഹോദരിമാര്, പൊലീസ്\t- Malayalam Oneindia\nപുതിയ ലോക്‌സഭയില് അംഗമായി ഒരു 'ഭിക്ഷക്കാരി'! രാഷ്ട്രീയക്കാരേക്കാൾ കൂടുതൽ ബിസിനസ്സുകാർ!\njust now പരാജയത്തില് പിണങ്ങി ലാലു! ഉച്ചഭക്ഷണം ഒഴിവാക്കി മൗനവ്രതത്തില്!! വശംകെട്ട് അധികൃതര്\n20 min ago സഖ്യസര്‍ക്കാര് പതനത്തിലേക്ക്? വിമത കോണ്‍ഗ്രസ് എംഎല്‍എമാര് യദ്യൂരപ്പയുമായി കൂടിക്കാഴ്ച്ച നടത്തി\n21 min ago വട്ടിയൂര്‍ക്കാവില് കോണ്‍ഗ്രസ് ഒരുക്കുന്നത് വമ്പന് സസ്പെന്‍സ്? ലക്ഷ്യം ന്യൂനപക്ഷ വോട്ടുകളും\n41 min ago രണ്ടാമൂഴത്തില് മോദിയുടെ ആദ്യ വിദേശ സന്ദര്‍ശനം.... ജൂണ് 7ന് പ്രധാനമന്ത്രി മാലിദ്വീപിലെത്തും!!\nMovies സിനിമ നന്നായില്ലെങ്കിലും അവരറിയില്ല! നിര്‍ബന്ധിച്ചിട്ടും പ്രേമം കാണാത്തവരെക്കുറിച്ച് സായ് പല്ലവി!\nവൃദ്ധസഹോദരിമാര് കൊല്ലപ്പെട്ട നിലയില്\nPublished: November 18 2009, 11:09 [IST]\nതൃശൂര്: തൃശൂരിനടുത്ത് ചേറൂരില് വൃദ്ധസഹോദരിമാരെ വീടിനുള്ളില് കൊല്ലപ്പെട്ടനിലയില് കണ്ടെത്തി. റിട്ടയേര്‍ഡ് അധ്യാപികയായ വിശാലാക്ഷിയും (70) സഹോദരി സരസ്വതിയും (68) ആണ് കൊല്ലപ്പെട്ടത്.\nവിശാലാക്ഷിയെ കുളിമുറിയിലും സരസ്വതിയെ വരാന്തയിലുമാണ് മരിച്ചനിലയില് കണ്ടെത്തിയത്. തലയ്ക്ക് അടിയേറ്റാണ് ഇരുവരും മരിച്ചതെന്ന് പൊലീസ് പറഞ്ഞു. രണ്ട് പേരുടെയും ദേഹത്ത് നിന്ന് ആഭരണങ്ങളും കഴിഞ്ഞ ദിവസം ബാങ്കില് നിന്നു പിന്‍വലിച്ച പതിനാറായിരം രൂപയും നഷ്ടപ്പെട്ടതായി സൂചനയുണ്ട്്. ഇവര് രണ്ട് പേരും മാത്രമാണ് ഇവിടെ താമസിച്ചിരുന്നത്.\nഒരു വലിയ പറമ്പിന് മധ്യത്തിലുള്ള വീട്ടില് താമസിച്ചിരുന്ന ഇവരെ കാണാത്തതിനെ തുടര്‍ന്ന് അന്വേഷിച്ചെത്തിയ അയല്‍വാസികളാണ് മൃതദേഹങ്ങള് കണ്ടെത്തിയത്.\nസിഒടി നസീര് വധശ്രമം: സിപിഎം പിടിച്ച പുലിവാല്, അറസ്റ്റ് പൊളിച്ചത് സിപിഎം നേതാക്കളുടെ വാദം!!\nപുൽപ്പള്ളിയിൽ യുവാവ് വെടിയേറ്റു മരിച്ചു: ഒരാൾക്ക് ഗുരുതര പരിക്ക്; പ്രതിക്കായി തിരച്ചിൽ ഊർജിതമാക്കി പോലീസ്\nമഞ്ചേരി മെഡിക്കല് കോളജില് മൂക്കിന് പകരം വയറിന് ശസ്ത്രക്രിയ, പോലീസ് കേസെടുത്തു, ഡോക്ടറെ സസ്‌പെന്‍ഡ് ചെയ്തു, മനുഷ്യാവകാശ കമ്മീഷനും സ്വമേധയാ കേസ്സെടുത്തു\nപത്തനംതിട്ടയിലെ വോട്ടെണ്ണൽ കേന്ദ്രങ്ങളിൽ ത്രിതല സുരക്ഷ; കേരള സായുധ പോലീസും കേന്ദ്ര സേനയും സുരക്ഷയൊരുക്കും...\nവിദ്യാർത്ഥികൾക്കിടയിൽ ലഹരി വിൽപ്പന വ്യാപകം; കർശന നടപടി സ്വീകരിക്കുമെന്ന് പത്തനംതിട്ട കലക്ടർ, അധ്യാപകർ അടങ്ങുന്ന സംഘത്തെ നിയോഗിക്കും!!\nതിരഞ്ഞെടുപ്പ് ഡ്യൂട്ടിക്ക് പോയ പൊലീസുകാര്‍ക്ക് ദുരിത യാത്ര: തിരഞ്ഞെടുപ്പ് കമ്മിഷനെതിരെ മുഖ്യമന്ത്രി\nപ്രഭുരാജ് വധക്കേസ്: പ്രധാന സാക്ഷികള് കൂറുമാറി\nനെയ്യാറ്റിൻകര ഇരട്ട ആത്മഹത്യ : മുഖ്യപ്രതികൾ മൂന്നുദിവസം കസ്റ്റഡിയിൽ\nബര്‍ഗറിനുള്ളില് ഗ്ലാസ് കഷ്ണങ്ങള്.... പൂനെയില് ലഞ്ച് കഴിച്ച യുവാവിന് സംഭവിച്ചത് ഇങ്ങനെ\nകടബാധ്യത : ഒരു കുടുംബത്തിലെ നാലുപേർ ജീവനൊടുക്കി, ആത്മഹത്യക്ക് കാരണം കൊള്ള പലിശക്കാരുടെ ഭീഷണി? അന്വേഷണം തുടരുന്നു...\nപോലീസ് പിടിച്ചെടുത്ത ബൈക്ക് തിരികെ നൽകിയില്ല, കെട്ടിടത്തിനു മുകളിൽ കയറി യുവാവിന്റെ ആത്മഹത്യാ ഭീഷണി, കയ്യിൽ കരുതിയത് ബ്ലേഡും മദ്യ കുപ്പിയും, സംഭവം നെയ്യാറ്റിൻകരയിൽ!!\nനേമത്തും കിഴക്കേകോട്ടയിലും മാല മോഷണം; മണിക്കൂറുകൾ വ്യത്യാസത്തിൽ... യുവാവ് അറസ്റ്റിൽ!!\nനെയ്യാറ്റിൻകരയിൽ അമ്മയും മകളും ആത്മഹത്യ ചെയ്ത സംഭവം: പ്രതികൾക്കുള്ള കസ്റ്റഡി അപേക്ഷ തിങ്കളാഴ്ച നൽകും\npolice murder sisters സഹോദരിമാര് കൊലപാതകം പൊലീസ് thrissur തൃശൂര്\nStory first published: Wednesday, November 18, 2009, 11:09 [IST]\nപി ജയരാജനെ പാര്‍ട്ടിയില് ഒതുക്കാന് നീക്കം? ഇനി എന്ത്? ആശങ്കയോടെ നേതൃത്വം\nഹിന്ദി സംസാരിക്കുന്നവര് മാത്രം അല്ല ഇന്ത്യ!! ബിജെപിക്ക് എംകെ സ്റ്റാലിന്‍റെ മറുപടി\nബലംപ്രയോഗിച്ചു കുടിയൊഴിപ്പിക്കല്; പട്ടിക്കാട്ട് ഗുണ്ടാവിളയാട്ടം: സ്ത്രീകൾക്ക് നേരെ അതിക്രമം


ബംഗാൾ വികസന മുന്നേറ്റത്തിൽ ബി.ജെ.പിക്ക് ആത്മാർഥതയില്ല; നടി സ്രാബന്തി ചാറ്റർജി ബി.ജെ.പി വിട്ടു – Media Mangalam\nബംഗാൾ വികസന മുന്നേറ്റത്തിൽ ബി.ജെ.പിക്ക് ആത്മാർഥതയില്ല; നടി സ്രാബന്തി ചാറ്റർജി ബി.ജെ.പി വിട്ടു\nകൊൽക്കത്ത: ബംഗാളിൽ ബി.ജെ.പി കൊഴിഞ്ഞു പോക്ക് തുടരുന്നു. നടി സ്രാബന്തി ചാറ്റർജി ബി.ജെ.പി വിട്ടു. വികസന മുന്നേറ്റത്തിൽ ബി.ജെ.പിക്ക് ആത്മാർഥതയില്ലെന്ന് കുറ്റപ്പെടുത്തിയാണ് താരം പാർട്ടി വിടുന്നത്. മമത ബാനർജിയുമായി ഏറെ അടുപ്പത്തിലായിരുന്ന സ്രാബന്തി ചാറ്റർജി നിയമസഭ തെരഞ്ഞെടുപ്പിന് മുന്നോടിയായി കഴിഞ്ഞ മാർച്ചിലാണ് ബി.ജെ.പിയിൽ ചേർന്നത്.\n‘കഴിഞ്ഞ തെരഞ്ഞെടുപ്പിൽ ഞാൻ മത്സരിച്ചിരുന്ന പാർട്ടിയായ ബി.ജെ.പിയുമായുള്ള എല്ലാ ബന്ധവും അവസാനിപ്പിക്കുന്നു. ബംഗാളിന്‍റെ വികസന മുന്നേറ്റത്തിൽ ബി.ജെ.പിക്ക് ആത്മാർഥതയും ലക്ഷ്യബോധവുമില്ലെന്നതാണ് കാരണം’ സ്രാബന്തി ട്വീറ്ററിൽ കുറിച്ചു.\nബെഹാല പശ്ചിം സീറ്റിൽ ബി.ജെ.പി സ്ഥാനാർഥിയായി സ്രാബന്തി മത്സരിച്ചിരുന്നു. എന്നാൽ തൃണമൂൽ കോൺഗ്രസിന്‍റെ മുതിർന്ന നേതാവ് പാർഥ ചാറ്റർജിയോട് പരാജയപ്പെട്ടു. അര ലക്ഷത്തിലേറെ വോട്ടിന്‍റെ ഭൂരിപക്ഷത്തിനായിരുന്നു തൃണമൂൽ ജയം.പശ്ചിമ ബംഗാളിലേറ്റ തെരഞ്ഞെടുപ്പ് തിരിച്ചടിക്കു പിന്നാലെ ബി.ജെ.പിയില് കൊഴിഞ്ഞുപോക്ക് തുടരുകയാണ്. ബി.ജെ.പി എം.എല്.എ ബിശ്വജിത് ദാസ്, ബി.ജെ.പി എം.എല്.എ തന്‍മയ് ഘോഷ്, ബി.ജെ.പിയിലേക്ക് പോയ തൃണൂൽ നേതാവ് മുകുള് റോയി എന്നിവർ തെരഞ്ഞെടുപ്പിന് പിന്നാലെ പാർട്ടി വിട്ടിരുന്നു.\nBenga bjp Srabanti Chatterjee ബംഗാൾ ബി.ജെ.പി സ്രാബന്തി ചാറ്റർജി\nഒനകെ ഒബവ്വ നാരി ശക്തിയുടെ പ്രതീകം; തന്റെ ജനതയെയും സംസ്‌കാരത്തെയും സംരക്ഷിച്ച ധീര; പതിനെട്ടാം നൂറ്റാണ്ടിലെ വനിതാ പോരാളിയുടെ ജന്മവാർഷികത്തിൽ അനുസ്മരണം രേഖപ്പെടുത്തി പ്രധാനമന്ത്രി നരേന്ദ്രമോദി\nഅയൽവാസിയായ വീട്ടമ്മയ്ക്ക് നേരെ അതിക്രമം; സ്പെഷ്യൽ ബ്രാഞ്ച് എസ്ഐ ബജിത് ലാൽ അറസ്റ്റിൽ


കാശ്മീരില് ഏറ്റുമുട്ടല്; ഒരു ഭീകരനെ വധിച്ചു – Truevision News\nകാശ്മീരില് ഏറ്റുമുട്ടല്; ഒരു ഭീകരനെ വധിച്ചു\nശ്രീനഗർ: ജമ്മു കാഷ്മീരിലെ ബന്ദിപ്പൂരിൽ ഭീകരരുമായുള്ള ഏറ്റുമുട്ടലിൽ സൈന്യം ഒരാളെ വധിച്ചു. ഒരു ജവാനു പരിക്കേറ്റു. കഴിഞ്ഞ ദിവസം അഖ്നൂരിൽ ജിആർഇഎഫ് ക്യാമ്പിനു നേർക്കു തീവ്രവാദികൾ നടത്തിയ ആക്രമണത്തിൽ പ്രദേശവാസികളായ മൂന്നു തൊഴിലാളികൾ കൊല്ലപ്പെട്ടിരുന്നു.\nപുലര്‍ച്ചെ മൂന്നുമണിയോടെ ക്യാമ്പില് അതിക്രമിച്ച് കടന്ന ഭീകരര് ഗ്രനേഡുകള് പൊട്ടിക്കുകയും, വെടിയുതിര്‍ക്കുകയുമായിരുന്നു. അതിര്‍ത്തിയില് റോഡ് നിര്‍മ്മാണവും, പരിപാലനവും അടക്കമുള്ള പ്രവര്‍ത്തനങ്ങളില് ഏര്‍പ്പെടുന്ന ജനറല് റിസര്‍വ് എഞ്ചിനീയര്\nഫോഴ്സിലെ ഉദ്യോഗസ്ഥരാണ് ആക്രമണത്തില് മരിച്ചത്.\nകാശ്മീരില് കനത്ത മഞ്ഞു വീഴ്ച; മരിച്ച സൈനികരുടെ എണ്ണം 10 ആയി\nകാശ്മീരില് വീണ്ടും ഭീകരാക്രമണം;3പേര് കൊല്ലപ്പെട്ടു\nകാശ്മീരില് സൈനിക ക്യാമ്പിനുനേരെ തീവ്രവാദി അക്രമം;2സൈനികര് കൊല്ലപ്പെട്ടു\nകാശ്മീരില് ഏറ്റുമുട്ടല്; ഒരു ഇന്ത്യന് ജവാന് കൊല്ലപ്പെട്ടു\nഅതിര്‍ത്തിയില് വീണ്ടും പാക്ക് വെടിവയ്പ്പ്;6പേര്‍ക്ക് പരിക്ക്\nജമ്മുകാഷ്മീരിൽ രണ്ടു ദിവസത്തിനുള്ളിൽ ഏഴ് ഭീകരരെ സൈന്യം വധിച്ചു; ഏറ്റുമുട്ടലിൽ ഒരു ജവാന് കൊല്ലപ്പെട്ടു\nകാശ്മീരില്2ബിഎസ്എഫ് ജവാന്മാരെ കൊലപ്പെടുത്തിയ ഭീകരനെ നാട്ടുകാര് ജീവനോടെ പിടികൂടി


Emalayalee.com - ലോകത്തെ ഗ്രസിച്ച മഹാമാരികള്/ മഹാവിപത്തുകള്: തോമസ് ജോസ്\nEMALAYALEE SPECIAL 11-Aug-2020 തോമസ് ജോസ്\n'ഇരട്ട വര്‍ഷം' എന്ന അലങ്കാരപ്പേരുമായാണ് 2020 കടന്നുവരുന്നത് 2,0- 2,0 എന്ന അക്കങ്ങള് ആവര്‍ത്തിച്ചു വന്നപ്പോള് അത് ആകര്‍ഷകമായി തീര്‍ന്നു. പുതു വര്‍ഷത്തിന്റെ പുതുമ മങ്ങി തുടങ്ങിയപ്പോഴേക്കും എത്തി, ഫെബ്രുവരി2എന്ന തിയ്യതി. 'തലതിരിഞ്ഞ ദിവസം എന്ന് ആ തിയ്യതിയെ നമ്മള് വിളിച്ചു. 02.02.2020 എന്ന അക്കങ്ങള് ചേര്‍ന്നുവന്നപ്പോള് അത് അപൂര്‍വ്വ സംഗമമായി. ഇതിലൊക്കെ എന്ത് കാര്യം എന്ന് ചിലരൊക്കെ നിസ്സാരവല്‍ക്കരിച്ചു. പക്ഷെ ആണ്ടും, മാസവും, തിയ്യതിയും എഴുതുമ്പോള് അക്കങ്ങള് ഇതുപോലെ ക്രമത്തില് വരുന്നത് ആയിരത്തിലേറെ വര്‍ഷങ്ങളില് ഒരിക്കല് മാത്രം സംഭവിക്കുന്നു എന്നതാണ് കൗതുകം.\nഅതെ കാലചക്രം തിരിയുമ്പോള്; ആയിരം വര്‍ഷങ്ങളില് ഒരിക്കല് എന്നോ, നൂറുവര്‍ഷങ്ങളില് ഒരിക്കല് എന്നോ അറിയില്ല, ഉടയ തമ്പുരാന് നിശ്ചയിച്ച ക്രമത്തില് ലോകത്തില് സംഭവങ്ങള് ആവര്‍ത്തിക്കുന്നു. മനുഷ്യരാശി ഇപ്പോള് നേരിടുന്ന കോവിഡ് 19 മഹാമാരിയുടെ പശ്ചാത്തലത്തില് ലോകം അനുഭവിച്ച പലതരത്തിലുള്ള ദുരന്തങ്ങളില് ചിലത് ഇവിടെ ഓര്‍മ്മപ്പെടുത്തുകയാണ്. കോവിഡ് -19 ഇതിനോടകം 800000 മനുഷ്യ ജീവന് അപഹരിച്ചു കഴിഞ്ഞു. ലോകം മുഴുവന് പടര്‍ന്നിരിക്കുന്ന ഈ രോഗം വരുന്നത് കൊറോണ വൈറസ് കുടുംബത്തില്‍പ്പെട്ട, സാര്‍സ് കോവ്-2 എന്ന പുതിയ വൈറസാണ്. കൊറോണ വൈറസ് ഡിസീസ് ഓഫ് 2019 എന്നതിന്റെ ചുരുക്കപ്പേരായി ഈ രോഗത്തെ നമ്മള് കോവിഡ് 19 എന്ന് വിളിക്കുന്നു. ഈ രോഗത്തെ നേരിടാന് മരുന്നോ, പ്രതിരോധ കുത്തിവെയ്‌പ്പോ തയ്യാറാവുമ്പോഴേക്കും വര്‍ഷം എത്ര കടന്നു പോവും എന്ന് ഇപ്പോള് പറയുക അസാധ്യമാണ്.\nമഹാദുരന്തങ്ങള് എന്ന് പറയുമ്പോള്, പകര്‍ച്ച വ്യാധികള് മാത്രമല്ല, പണം, വ്യവസായിക അപകടങ്ങള്, പ്രകൃതി ദുരന്തങ്ങള് (കാട്ടു തീ, അഗ്നി പര്‍വ്വതം, ഉരുള് പൊട്ടല്, പ്രളയം, മഞ്ഞ് വീഴ്ച- blizzard, അത്യുഷ്ണം- heat wave, കൊടുംകാറ്റ്, സുനാമി തുടങ്ങി യുദ്ധം, ബോംബാക്രമണം എന്നിവയും ഉള്‍പ്പെടും.\nയൂറോപ്പിലും ഏഷ്യയുടെയും, ആഫ്രിക്കയുടെയും ഭാഗങ്ങളുമായി 1346 മുതല് 1353 വരെ പടര്‍ന്ന പ്ലേഗ് (the black death) ആയിരിക്കണം ഏറ്റവുമധികം ആളുകളുടെ ജീവനെടുത്ത മഹാമാരി. 75 മില്യണ് മുതല്- 200 മില്യണ് വരെ മനുഷ്യര് ഇതുമാലം മരിച്ചതായി കണക്കാക്കപ്പെടുന്നു. ജനസംഖ്യയുടെ 60% ഇതുമൂലം നശിച്ചതായും രേഖപ്പെടുത്തിയിരിക്കുന്നു.\nസ്പാനിഷ് ഫ്‌ലു എന്ന പേരില് 1918 ല് പടര്‍ന്ന രോഗം ഏകദേശം 50 മില്യണ് ജീവന് അപഹരിച്ചു. H1 N1 virus വരുത്തിയ ഈ രോഗം ലോകം മുഴുവന് പടരുകയും ഏകദേശം 500 മില്യണ് ആളുകളെ രോഗികളാക്കുകയും ചെയ്തിരുന്നു. HIV/ AIDS; 1976 ല് ആദ്യമായി റിപ്പോര്‍ട്ട് ചെയ്യപ്പെടുകയും ഇപ്പോഴും ലോകത്ത് നിലനില്‍ക്കുകയും ചെയ്യുന്ന AIDS ഇതിനോടകം 36 ദശലക്ഷം ആളുകളുടെ ജീവനെടുത്തു.\nPlague of Justinia; AD 541- 542 കാലഘട്ടത്തില് ലോകം കണ്ട Justinia plague ഏകദേശം 20 ദശലക്ഷം മനുഷ്യരെ കാലാപുരിക്കയച്ചു. മെടിറ്റ റേനിയന് മേഘലയിലും, യൂറോപ്പിലും സമീപ കിഴക്കന് രാജ്യങ്ങളിലും ഈ രോഗം മനുഷ്യരെ ആക്രമിച്ചു.\n5 ദശലക്ഷം ആളുകളുടെ ജീവന് അപഹരിച്ച Antonine plague AD 165 ല് ആരംഭിച്ച റോമന് സാമ്രാജ്യത്തെ പിടിയിലാക്കിയ ഈ രോഗം ഏകദേശം ഇരുപത് വര്‍ഷത്തോളം ഈ ലോകം നടുക്കി.\nരണ്ട് ദശലക്ഷത്തോളം ആളുകളെ കൊന്ന ഏഷ്യന് ഫഌ 1956- 58 കാലഘട്ടത്തില് ലോകം മുഴുവന് സംഹാര നൃത്തമാടി.\nഫഌവും കോളറയും, മലമ്പനിയും, വസൂരിയും തുടങ്ങി കൂട്ടമരണം വിതച്ച പലമഹാമാരികള്‍ക്കും ലോകം കാലാകാലങ്ങളില് അടിമപ്പെട്ടിരുന്നുവല്ലോ. മനുഷ്യകുലം നേരിട്ട പ്രകൃതി ദുരന്തങ്ങള് ഓര്‍മ്മിക്കുമ്പോള് 1931ല് ചൈനയില് സംഭവിച്ച വെള്ളപ്പൊക്കം ഒന്നാം സ്ഥാനം അപഹരിക്കുന്നു. 1931 ജൂലൈയില് ഉണ്ടായ ഈ മഹാപ്രളയം നാല് ദശലക്ഷം ജീവന് ഒഴുക്കികൊണ്ടുപോയി. കിഴക്കന് പാക്കിസ്ഥാനില് (ബംഗ്ലാദേശ്) 1970 സംഭവിച്ച ബോളാ ചുഴലിക്കാറ്റ് 500000 ആളുകളെ മരണ കയത്തിലേക്ക് ചുഴറ്റിയെറിഞ്ഞു. ഹെയ്ത്തിയില് 2010 ഉണ്ടായ ഭൂമികുലുക്കം ഏകദേശം 316000 മനുഷ്യരെ യാതൊരു മുന്നറിയിപ്പും കൂടാതെ ഭൂമിക്കടിയിലേക്കയച്ചു.\nചൈനയില് 1920 സംഭവിച്ച ഭൂമികുലുക്കം 273000 ജീവനെടുത്തു.\nവീണ്ടും ചൈനയില് 1976 ലെ ഭൂമി കുലുക്കം 655000 മനുഷ്യരുടെ ശ്വാസം നിലപ്പിച്ചു.\nചൈനതന്നെ വീണ്ടും 1925 ല് അത്യുഗ്രന് കൊടുംകാറ്റ് മൂലം പലഡാമുകള് ഒരേ സമയം തകര്‍ന്ന് 230000 മനുഷ്യ ഡീവന് പൊലിയാന് ഇടയാക്കി. ഇന്ത്യന് മഹാ സമുദ്രത്തില് 2004 ല് ഉണ്ടായ ഭൂമികുലുക്കവും അതേ തുടര്‍ന്നുണ്ടായ സുനാമിയും ലോകത്തിന്റെ പലഭാഗങ്ങളിലായി 228000 ആളുകളെ മരണക്കയത്തില് തള്ളിയിട്ടു.\nജപ്പാനില് 1923 ല് ഭൂമികുലുക്കം 143000 ജീവനും ബംഗ്ലാദേശില് 1991 സംഭവിച്ച ചുഴലിക്കാറ്റ് 139000 ജീവനും അപഹരിച്ചു കടന്നുപോയി.\nമനുഷ്യന് തന്നെ വരുത്തിവച്ച കൂട്ടക്കുരുതികള് ഇവിടെ കൂട്ടി വായിക്കേണ്ടിയിരിക്കുന്നു. ഹിരോഷിമ/ നാഗസാക്കി ആറ്റം ബോംബ് 226000 മനുഷ്യരെ പച്ച ജീവനോടെ വേവിച്ച് ആവിയാക്കി അപ്രത്യക്ഷമാക്കി. ആ ബോംബാക്രമണത്തിന്റെ കെടുതികള് ഇപ്പോഴും ആ പ്രദേശ വാസികള് അനുഭവിച്ചുകൊണ്ടിരിക്കുന്നു. നാസി ജര്‍മ്മനിയ.ും സഖ്യ കക്ഷികളും ചേര്‍ന്ന് 1941-45 കാലഘട്ടത്തില് ആറ് ദശലക്ഷത്തോളം ജ്വവിഷ് വംശജരെ അതിക്രൂരമായി കൊന്നൊടുക്കിയത് ലോകം ഇപ്പോഴും വിറങ്ങലിച്ച ഹൃദയത്തോടെയും കുനിഞ്ഞ ശിരസോടെയും ഓര്‍ക്കുന്നു. ചെറുതും വലുതുമായ പല വ്യാവസായിക അപകടങ്ങളും മനുഷ്യരെ കൂട്ടത്തോടെ കൊന്നൊടുക്കിയ സംഭവങ്ങളും മറക്കാന് കഴിയില്ല. malthusian theory പഠിക്കുകയോ അറിയുകയോ ചെയ്യാത്തവര് ചുരുക്കമായിരിക്കും. പാര്‍പ്പിട സൗകര്യവും ഭക്ഷണ ലഭ്യതയും മറികടന്ന് ജനസംഖ്യ ഉയരുമ്പോള്, അത് നിയന്ത്രിക്കുവാന് പ്രകൃതി ചില വഴികള് കണ്ടുപിടിക്കുമെന്നും, അത്തരം മാര്‍ഗ്ഗങ്ങള്, പകര്‍ച്ചവ്യാധി, പട്ടിണി, യുദ്ധം, പ്രകൃതി ദുരന്തങ്ങള് എന്നീ രൂപത്തില് പോലും ആകാമെന്നും 18-ാം നൂറ്റാണ്ടില് ജീവിച്ച മാല്‍ത്തുസ് സമര്‍ദ്ധിച്ചു.\nഎന്നാല് കൊറോണ വൈറസ് മാല്‍ത്തുസിനെയും അംബരപ്പിച്ചുകൊണ്ട് മനുഷ്യ വര്‍ഗ്ഗത്തെ മാത്രമല്ല സാമ്പത്തിക, സാമൂഹിക വ്യവസ്തകളെയും തകിടം മറിക്കുന്ന കാഴ്ചയാണ് നാം ഇ്‌പ്പോള് കാണുന്നത്. ഈ മഹാമാരിയില് നിന്ും ലോകം എത്രയും വേഗമ മുക്തിനേടട്ടെയെന്ന് ആശംസിക്കുന്നു.


അഭയക്കേസ് : ഹർജികൾ വിധി പറയാൻ മാറ്റി\nകൊച്ചി : അഭയക്കേസിൽ ഫാ. ജോസ് പൂതൃക്കയിലിനെ വെറുതേ വിട്ട സി.ബി.ഐ കോടതിയുടെ ഉത്തരവിനെതിരെ സി.ബി.ഐയും ജോമോൻ പുത്തൻപുരയ്ക്കലും നൽകിയ ഹർജികൾ ഹൈക്കോടതി വിധി പറയാൻ മാറ്റി. കേസിൽ തങ്ങളെ കുറ്റവിമുക്തരാക്കണമെന്ന് ആവശ്യപ്പെട്ട് മറ്റു പ്രതികളായ ഫാ. തോമസ് കോട്ടൂർ, സിസ്റ്റർ സെഫി എന്നിവർ നൽകിയ ഹർജികളും ഹൈക്കോടതി ഇതോടൊപ്പം വാദം കേട്ടിരുന്നു. തുടർന്നാണ് ഹർജികൾ വിധി പറയാൻ മാറ്റിയത്.\nകോട്ടയം പയസ് ടെൻത് കോൺവെന്റിലെ കന്യാസ്ത്രീയായിരുന്ന സിസ്റ്റർ അഭയയെ 1992 മാർച്ച് 27 നാണ് കോൺവെന്റിലെ കിണറ്റിൽ മരിച്ച നിലയിൽ കണ്ടെത്തിയത്. ഫാ. തോമസ് കോട്ടൂർ, ഫാ. ജോസ് പൂതൃക്കയിൽ, സിസ്റ്റർ സെഫി എന്നിവരെ പ്രതിയാക്കി സി.ബി.ഐ കുറ്റപത്രം നൽകിയിരുന്നു.\nകേസിൽ വിചാരണ നടപടികൾ പൂർത്തിയാക്കാതെയാണ് ഫാ. ജോസ് പൂതൃക്കയിലിനെ കോടതി കുറ്റവിമുക്തനാക്കിയതെന്ന് ഹർജിക്കാർ ചൂണ്ടിക്കാട്ടുന്നു. കേസിൽ നിന്ന് തങ്ങളെ ഒഴിവാക്കാൻ ആവശ്യപ്പെട്ട് ഫാ. തോമസ് കോട്ടൂരും സിസ്റ്റർ സെഫിയും നൽകിയ ഹർജി വിചാരണക്കോടതി തള്ളിയിരുന്നു.


കൂഫയുടെ പാരമ്പര്യം : Interactive\nJanuary 9, 2015 By നാഫിഹ് വാഫി0Comments\nകൂഫയില് പോവുകയോ യൂഫ്രട്ടീസിലെ വെള്ളം രുചിച്ച് നോക്കുകയോ ചെയ്തയ്തിട്ടില്ലാത്തവര് ഖുര്‍ആനെ വായിച്ചിട്ടില്ല എന്നാണ് ഞാന് മനസ്സിലാക്കുന്നത്. എട്ടാം നൂറ്റാണ്ടിലെ ഇസ്‌ലാമിക പണ്ഡിതനായ മുതവക്കിലിന്റെതാണ് ഈ വാക്കുകള്. ഇസ്‌ലാമിക സംസ്‌കാരത്തിന്റെയും പാണ്ഡിത്യത്തിന്റെയും കളിത്തൊട്ടിലായാണ് അദ്ദേഹം ഇറാഖിനെ കാണുന്നത്. ഒരു കാലത്ത് അറിവിന്റെയും അന്വേഷണങ്ങളുടെയും കേന്ദ്രമായിരുന്നു ഇറാഖ്. പണ്ഡിതന്‍മാര് നിറഞ്ഞ് നിന്നിരുന്ന നാടായിരുന്നു അത്. യൂറോപ്പിന് മുമ്പ് തന്നെ അത്തരം കാര്യങ്ങളില് ഏറെ മുമ്പിലായിരുന്നു ഇറാഖ്.\n370 ഓളം വരുന്ന പ്രവാചക അനുയായികള് എട്ടാം നൂറ്റാണ്ടില് ഇറാഖില് കാലുകുത്തിയത് മുതല് ആ പ്രദേശം പണ്ഡിതരുടെയും കവികളുടെയും നിയമവിശാരദന്‍മാരുടെയും കേന്ദ്രമായി മാറി.\nഒരു സാംസ്‌കാരിക കേന്ദ്രമായാണ് അറിയപ്പെട്ടതെങ്കിലും വ്യത്യസ്ത മേഖലകളിലുള്ള പണ്ഡിതന്‍മാര് ഒത്ത് ചേരുന്ന വിദ്യാഭ്യാസ സമുച്ചയമായി ആ നഗരം വളര്‍ന്ന് കഴിഞ്ഞിരുന്നു. എല്ലാ തരത്തിലുമുള്ള പ്രത്യയശാസ്ത്രപരവും അതോറിറ്റേറിയനുമായ നിയന്ത്രണങ്ങളില് നിന്നും മുക്തമായിരുന്നു അന്നത്തെ വിജ്ഞാനോല്‍പ്പാദനം.\nകൂഫയില് അന്ന് ഒരു ഒന്നിനെയും ഭയക്കാതെ സ്വതന്ത്രമായി വിജ്ഞാനോല്‍പ്പാദനം നടത്താന് സാധിക്കുമായിരുന്നു. യുക്തിചിന്തയുടെ അടിസ്ഥാനത്തില് ഇസ്‌ലാമിനെ വ്യാഖ്യാനിച്ചിരുന്ന മുഅ്തസിലികള് മുതല് ജൂത ക്രൈസ്തവ പണ്ഡിതന്‍മാര് വരെ അന്നവിടെ സ്വതന്ത്രമായി വായിക്കുകയും വിജ്ഞാനോല്‍പ്പാദനം നടത്തുകയും ചെയ്തിരുന്നു. കൊറദോവയെയും കോണ്‍സ്റ്റാന്റിനോപ്പിളിനെയും പോലെയുള്ള സാംസ്‌കാരിക കേന്ദ്രങ്ങള് ക്ഷയിച്ചപ്പോഴും കൂഫ തലയുയര്‍ത്തി നിന്നു.\nഇറാഖി ചരിത്രകാരനായ സയ്യിദ് മുദാര് അല് ഹുല്‍വ് എഴുതിയ ‘അഅ്‌ലാമു കൂഫ’ കൂഫയുടെ സമ്പന്നമായ ചരിത്രത്തെക്കുറിച്ചാണ് പറയുന്നത്. കൂഫയുടെ സമ്പന്നമായ പണ്ഡിത പാരമ്പര്യത്തെക്കുറിച്ചും അത് പ്രതിപാദിക്കുന്നുണ്ട്. ഒമ്പത് വാള്യങ്ങളിലായാണ് ഈ പുസ്തകം പ്രസിദ്ധീകരിക്കപ്പെട്ടിരിക്കുന്നത്. ഏഴാം നൂറ്റാണ് മുതല് പതിമൂന്ന് നൂറ്റാണ്ടോളം നീണ്ട് നില്‍ക്കുന്ന സമ്പന്നമായ ഇസ്‌ലാമിക പാരമ്പര്യത്തെക്കുറിച്ചുള്ള വിവരണവും പുസ്തകത്തിലുണ്ട്.\nകൂഫയെക്കുറിച്ച് ഏറെ പുസ്തകങ്ങളൊന്നും നിലവിലില്ലെങ്കിലും അബു അബ്ദുല്ല മുഹമ്മദ് ബിന് അലി അലവി, മുഹമ്മദ് സഈദ് അല്‍തരീഹി, അബ്ബാസ് ഇബ്‌നു ബക്കാര് അല് ദബി തുടങ്ങിയ പണ്ഡിതര് കൂഫക്ക് വേണ്ടി മഹത്തായ ബൗദ്ധിക സേവനമാണ് നല്‍കിയത്.\nരാഷ്ട്രീയവും ബൗദ്ധികവുമായ രണ്ട് മേഖലകളാക്കി ഈ പുസ്തകം വേര്‍തിരിക്കപ്പെട്ടിട്ടുണ്ട്. അതിനാല് തന്നെ കലുഷമായ കൂഫയുടെ രാഷ്ട്രീയാന്തരീക്ഷത്തില് നിന്ന് വേര്‍തിരിച്ച് കൊണ്ട് അതിന്റെ പണ്ഡിത പാരമ്പര്യത്തെ മനസ്സിലാക്കാന് നമുക്ക് സാധിക്കുന്നു.\nസ്വതന്ത്രമായ പ്രവിശ്യകളായി തിരിക്കപ്പെടുന്നതിന് മുമ്പ് അല്‍ഹിറ, നജഫ്, കര്‍ബല തുടങ്ങിയ വിശാലമായ പ്രദേശങ്ങളുടെ മൊത്തം പേരായിരുന്നു കൂഫ. കൂഫയുമായി ബന്ധപ്പെട്ട വ്യക്തിത്വങ്ങളെക്കുറിച്ച് ഈ പുസ്തകം പറയുന്നുണ്ട്.\nഅറബ്-ഇസ്‌ലാമിക സംസ്‌കാരങ്ങളുടെ ചരിത്രത്തില് കൂഫയുടെ പാരമ്പര്യം അന്വേഷിക്കുന്നവര്‍ക്ക് ഈ പുസ്തകം നല്ലൊരു ഗൈഡാണ്. ഓരോ വ്യക്തികളെയും വ്യത്യസ്തങ്ങളായ പരിപ്രേക്ഷ്യങ്ങളിലൂടെ നോക്കിക്കാണാന് വായനക്കാരന് സാധിക്കുന്നു.\nകൂഫയുടെ ബൗദ്ധിക പാരമ്പര്യത്തിന് ഏറെ സംഭാവനകള് നല്‍കിയ അമുസ് ലിംകളായവരെയും സ്ത്രീകളെയും ഈ പുസ്തകം പരാമര്‍ശിക്കുന്നുണ്ട് എന്നതാണ് സവിശേഷമായ വസ്തുത. പ്രശസ്ത ക്രിസ്ത്യന് കവിയായിരുന്ന സാബിദ് അല് താഇയെക്കുറിച്ച വിവരണം പുസ്തകത്തിലുണ്ട്. എഴുപത് ഇമാമുകളുടെയും പ്രവാചകന്റെ 462 അനുയായികളുടെയും താബിഇകളുടെ 97 ശിഷ്യന്‍മാരുടെയും ചരിത്രം ഇതിലുണ്ട്. മാത്രമല്ല, 6734 ഓളം വരുന്ന പണ്ഡിതര്, 11 ഖുര്‍ആന് വ്യാഖ്യാതാക്കള്, 11 ചരിത്രകാരന്‍മാര്, 852 ഗ്രന്ഥകാരന്‍മാര്,3840 കവികളും സാഹിത്യകാരന്‍മാരും, 80 ഭാഷാപണ്ഡിതര്, 125 പാരായകര്,5ഡോക്ടര്‍മാര്, 27 സംഗീതജ്ഞര്, 750 ന്യായാധിപന്‍മാര് തുടങ്ങിയ വ്യത്യസ്ത മേഖലകളില് കഴിവ് തെളിയിച്ച കൂഫക്കാരെക്കുറിച്ച സാമാന്യം നല്ല വിവരണമാണ് പുസ്തകം നമുക്ക് സമ്മാനിക്കുന്നത്.